
1. IMPORTANŢA ALTOIRII 


Din dovezile scrise şi din descoperirile arheologice, 
reiese că altoirea era cunoscută cu peste 6—7 mii 
de ani în urmă. Această cale de înmulţire a evoluat 
treptat, încît astăzi se cunosc zeci şi sute de metode 
de altoire. Ea a adus foloase nepreţuite omenirii atît 
în domeniul pomicol şi dendrologic, cît şi în cel viticol. 
Să ne gîndim numai la faptul că după dezastrul filo¬ 
xerei — care a distrus tot patrimoniul viticol al Europei, 
inclusiv al României — singura metodă care a putut 
salva existenţa însăşi a soiurilor, obţinute cu trudă 
de veacuri, a fost altoirea. Şi tot prin această metodă 
s-au putut apoi reface viile distruse şi înfiinţa altele noi. 

Avantajele altoirii sînt deosebit de însemnate pentru 
că aceasta este cea mai eficientă şi mai sigură metodă 
pentru menţinerea în cultură şi înmulţirea soiurilor 
de pomi, de viţă de vie, arbori şi arbuşti ornamentali 
(trandafiri, ulmi şi duzi pletoşi, brazi argintii etc.). 
Dacă astăzi avem în cultură soiuri de pomi de reputaţie 
mondială (Jonathan, Delicios auriu etc.), sau soiuri 
vechi de prune, cum este Renclod verde, vechi de 
peste 2000 de ani, aceasta se datoreşte practicării în¬ 
mulţirii prin altoire. 

La marea majoritate a soiurilor de pomi nu avem 
altă cale de Înmulţire pentru a păstra si extinde soiu¬ 
rile obţinute cu atîta strădanie. Altoirea rămîne şi 
astăzi singura metodă de înmulţire a soiurilor europene 
de viţă de vie, ale căror rădăcini nu rezistă la atacul 
filoxerei; ori altoindu-le pe viţe americane, putem ex¬ 
tinde cultura peste tot unde condiţiile de climă şi sol 
permit creşterea şi rodirea viţei de vie. 

Referindu-ne la importanţa altoirii pentru pomicul¬ 
tură, putem distinge o serie de aspecte de deosebit 
interes colectiv şi individual. 

In primul rînd este cunoscut faptul că prin înmul¬ 
ţirea prin altoire se produc în zilele noastre toţi pomii 
de certă valoare, necesari pentru înfiinţarea planta¬ 
ţiilor pomicole. De regulă, obţinerea acestui material 
săditor se face sub îndrumarea specialiştilor în pepi¬ 
nierele pomicole ale staţiunilor experimentale, care 
furnizează apoi pomii altoiţi atît unităţilor socialiste, 
cît şi gospodăriilor individuale. Pentru aceasta, pomii 
altoiţi trebuie să provină din soiuri autentice, recu¬ 
noscute, cu performanţe deosebite din punct de vedere 
productiv, calitativ şi al adaptării la condiţiile locale. 

Adesea însă, se constată că pomii din unele soiuri 
nu dau rezultatele aşteptate, producţiile obţinute sînt 
mici, calibrul fructelor este redus, gustul lasă de dorit 
sau nu leagă fructe deloc. 

Nelegarea fructelor se datorează în unele cazuri plan¬ 
tării unor soiuri cu cerinţe mai mari faţă de căldură 
în zone mai reci, cum este cazul soiurilor Red Delicious, 
Starking delicious etc. Acestea cer temperaturi mai 
ridicate în timpul înfloririi (16—17°C), ori fiind plan¬ 
tate In zona dealurilor înalte, cu primăveri reci, ploioase, 
unde se realizează numai îl —12°C, nu se realizează 
condiţiile necesare pentru îneolţirea polenului şi le- 

garea fructelor. Ca urmare, deşi pomii sînt încărcaţi 
cu flori, nu dau recoltă. Alte ori, în livezi mari încheiate, 
cu pomi în plină vigoare, cînd au ajuns la vîrsta rodirii, 
se constată că nu dau rod (deşi condiţiile de climă 
sînt favorabile), din cauză că în parcelă nu există 
decît un singur soi, care este autosteril şi deci nu poate 
lega fructe cu polen propriu. 

Din păcate, aceste fenomene se constată după 5—10 
ani de la plantarea pomilor, cînd este prea tîrziu să mai 
înlocuim pomii, sau ar fi prea costisitoare înlocuirea 
lor şi s-ar aştepta iarăşi cîţiva ani buni, pînă la obţi¬ 
nerea de recolte mari şi de calitate. 

In alte cazuri, soiurile existente într-o livadă, deşi 
au fost bune la înfiinţarea plantaţiei, sînt depăşite 
de alte soiuri noi care au apărut ulterior. Se ştie că 
unii pomi (meri, peri etc.) altoiţi pe portaltoi viguroşi 
(sălbatic, franc etc.) trăiesc 40—100 ani; ori în acest 
răstimp, sortimentele se schimbă în pas cu gusturile 
consumatorilor, iar fructele respective la un moment 
dat nu mai au aceeaşi căutare. Ce este de făcut? 

Pentru remedierea situaţiei, cea mai rapidă şi mai 
eficientă soluţie, în toate cazurile arătate mai sus, 
este realtoirea pomilor, chiar a celor maturi, cu soiuri 
corespunzătoare. în felul acesta, numai în 3—4 ani 
de la realtoirea pomilor maturi, se obţin recolte masive 
de fructe, însă din soiurile nou altoite. Cheltuielile 
efectuate cu realtoirea pomilor sînt de peste 10—20 ori 
mai mici decît în cazul defrişării şi reînfiinţării de 
noi plantaţii. 

în unele parcele mari din livezile înfiinţate cu 15—25 
de ani în urmă, în care nu s-au asigurat polenizatorii 
necesari din diverse motive, situaţia se poate remedia 
foarte rapid prin realtoirea unui număr relativ mic 
de pomi şi anume unul din nouă pomi. Spre exemplu, 

într-o parcelă plantată cu un singur soi (Jonathan) 
care are 1 800 pomi, prin altoirea a 200 din aceştia 
cu soiul Golden delicious, problema se rezolvă foarte 
rapid. în acest caz, la fiecare al treilea rînd se real- 
toieşte al treilea pom pe rînd, după schema: 

în felul acesta fiecare pom realtoit polenizează 8 
pomi din jurul lui. 

într-o plantaţie intensivă ori superintensivă, cu dis¬ 
tanţa între rînduri de 3,5—4,5 m, se pot realtoi pomii 
de pe un rînd din 10 în 10 rînduri. în felul acesta se 
asigură condiţii bune de legarea fructelor după 2—3 ani 
de la altoire. 

Altoirea se poate practica şi la pomii maturi din 
curţile sau grădinile de la sate şi oraşe, care au fructe 
mici, necorespunzătoare. Prin aceste grădini se întîl- 
nesc adesea pomi sălbatici, corcoduşi, zarzări etc., care 
pot fi altoiţi în coroană, păstrînd scheletul. Astfel, 
un pom sălbatic, în virstă de 15—20 ani, este capabil 
ca numai după 2—3 ani să dea cele mai frumoase 
fructe dacă este altoit cu un soi sau specie corespunză¬ 
toare. Spre exemplu, în zona de cîmpie pe un corcoduş 
se poate altoi fie prun, fie cais, fie piersic; în zona 
dealurilor, unde clima este ceva mai aspră, se recomandă 
altoirea corcoduşului numai cu prun din soiuri care nu 
cer căldură multă (Gras românesc, Vinete româneşti 
etc.). Pe alţi pomi maturi se pot altoi speciile indicate 
la cap. 6 — Portaltoii folosiţi în pomicultură. 


2. CE ESTE ALTOIREA, PORTALTOIUL 
ŞI ALTOIUL 


Altoirea este o operaţie prin care se îmbină artificial 
fie două plante întregi, fie o porţiune de plantă (ramură 
ori mugure) cu o plantă întreagă, fie numai două 
porţiuni de plantă, cu scopul de a „se suda a , de a 
concreşte şi a convieţui timp îndelungat. Planta sau 
partea din plantă care va forma suportul şi rădăcinile 
se numeşte portaltoi , iar porţiunea de plantă care va 
forma tulpina şi ramificaţiile sale se numeşte altoi. 

Portaltoiul, prin rădăcinile sale, absoarbe apa din 
sol şi substanţele hrănitoare „seva brută“, iar altoiul 
sintetizează, adică transformă prin fotosinteză, aceste 
substanţe în „sevă elaborată u , care este folosită atît 
de către altoi cît şi de către portaltoi pentru creştere 
şi dezvoltare. De obicei, în momentul altoirii, portaltoiul 
este o plantă cu rădăcini, iar altoiul este o porţiune 
de ramură anuală sau un mugure, desprins de pe 
„planta mamă“, care urmează să fie înmulţită. 

în practica milenară a altoitului există însă şi alte 
situaţii. Astfel, se întîlnesc cazuri cînd atît altoiul cît 
şi portaltoiul sînt două plante întregi, amîndouă cu 
rădăcini — cazul altoirilor prin apropiere. Acestea mai 
întîi se altoiesc şi numai după ce s-au sudat şi au con- 

crescut în zona de altoire, se face separarea altoiului 
de planta mamă şi se suprimă şi partea superioară a 
portaltoiului. In felul acesta, altoiul îşi continuă viaţa 
pe baza substanţelor primite de la portaltoi. 

Se mai practică altoiri şi pe portaltoi lipsiţi de 
rădăcini (pe butaşi neînrădăcinaţi). In acest caz, atît 
altoiul cît şi portaltoiul sînt două porţiuni de plantă 
neînrădăcinate, urmînd să se pună la înrădăcinare 
după altoire (cazul altoirii viţei de vie la masă). 

Altoirea se efectuează fie cînd portaltoiul este tînăr 
şi de dimensiuni reduse, fie mai tîrziu, cînd este matur 
şi de dimensiuni mari, cînd are trunchiul gros şi coroana 
formată. 

Portaltoiul poate fi deci reprezentat numai prin 
partea caro se află In sol, adică prin rădăcină plus 
zona i ob lului (zona care face legătura între partea 
ubtcranA si cea aeriană). Acesta este cazul cînd port- 
altoiul este tînăr, în stadiu de puiet, la vîrsta de 1—2 
ani. In acest caz, toată partea aeriană a pomului, 
adică trunchiul şi coroana cu ramurile sale, provin 
din creşterea altoiului. 

In alte cazuri, portaltoiul poate fi reprezentat, pe 
lingă rădăcină şi printr-o porţiune de trunchi — cazul 
altoirii unor specii, de exemplu: cais, cireşi etc. — 
la înălţimea de 1 — 1,2 m, pentru a preveni formarea 
plăgilor datorate gerului. De asemenea, cazul altoirii 
duzilor şi ulmilor plîngători. 

Alteori portaltoiul este format din rădăcini, trunchi 
şi ramurile principale de schelet (şarpante), cum este 
cazul altoirii pomilor maturi cu păstrarea scheletului 
coroanei. In aceste situaţii numai prelungirile şarpan¬ 
telor şi ramificaţiile de ordinul doi, trei etc. sînt repre¬ 
zentate prin altoi. 

Portaltoiul poate aparţine aceleiaşi specii ca altoiul, 
spre exemplu se poate altoi cais pe cais franc sau piersic 

pe piersic franc. In numeroase cazuri insă portaltoiul 
poate fi din altă specie, de exemplu gutuiul pentru 
păr, ori migdalul şi corcoduşul pentru piersic ş.a. 
Prin utilizarea mai multor portaltoi pentru aceeaşi 
specie de altoi se poate lărgi mult aria de cultură*, 
exemplu, prin utilizarea de portaltoi adecvaţi solurilor 
mai umede, ori cu apa freatică mai la suprafaţă ori 
pentru soluri mai bogate în calciu activ etc. 

Altoiul , spre deosebire de portaltoi, care poate avea 
orice vîrstă, în momentul executării altoirii trebuie 
să fie constituit numai dintr-o porţiune de ramură 
tînără de un an sau dintr-un lăstar cu muguri complet 
dezvoltaţi. Aceste ramuri sau lăstari însă trebuie să 
fie prelevaţi din pomi maturi ale căror fructe se cunosc. 
Nu se folosesc pentru altoire ramuri de doi sau mai 
mulţi ani şi nici muguri dorminzi de la bază ori cei 
incomplet formaţi din vîrfurile crude ale ramurilor 
şi lăstarilor. 


3 . CAltE SÎNT SCHIMBĂRILE PRODUSE 
LA PLANTELE ALTOITE 


Cei doi parteneri folosiţi la altoire se influenţează 
reciproc într-o măsură mai mică sau mai mare, In 
funcţie de vîrsta lor în momentul altoirii. Influenţa 
reciprocă este mai profundă (pînă la modificări ere¬ 
ditare) numai în rare cazuri şi anume cînd ambii par¬ 
teneri (altoiul şi portaltoiul) sînt foarte tineri din 
punct de vedere stadial. In practică însă influenţa 
este de natură fiziologică şi se observă numai cît timp 
cei doi parteneri convieţuiesc. Această influenţă se 
manifestă asupra dimensiunilor de creştere ale pomului 
altoit şi asupra mărimii, culorii fructelor, a duratei 
de păstrare etc. De exemplu, dacă se altoieşte soiul 
de măr Ionatkan pe portaltoii M 9 , M 2? , M 26 se obţin 
pomi de talie mică, care se stabilizează la înălţimea 
şi diametrul de 2—3 m; acelaşi soi Ionathan însă 
altoit pe măr sălbatic, pe măr franc şi pe alţi portaltoi 
viguroşi, ca Mu, M 25 , M 109 etc., se obţin pomi de talie 
mare cu înălţimea şi diametrul de peste 6—10 m. 
Acelaşi soi altoit pe portaltoi cu vigoare mică fructi¬ 
fică mai repede după altoire şi dă fructe mai mari şi 
mai colorate, decît în cazul altoirii pe portaltoi vigu¬ 
roşi. Durata de viaţă a pomilor altoiţi pe portaltoi 

pitici este în schimb mai scurtă decît în cazul altoirii 
pe portaltoi viguroşi. 

Aceste particularităţi se păstrează numai cît timp 
altoiul convieţuieşte cu portaltoiul. Fiecare partener 
îşi păstrează caracterele sale. Dacă, de exemplu, se 
ia un altoi de Ionathan din pomul altoit pe portaltoiul 
pitite (M d ) şi se altoieşte pe măr sălbatic, altoiul în 
continuare formează pomi de talie mare, cu fructe 
ceva mai mici; deci influenţa dintre altoi şi portaltoi 
nu este ereditară. Atît pomul altoit cît şi portaltoiul 
îşi conservă caracterele ereditare, iar după despărţire 
dau descendenţi fideli ca şi înainte de altoire, soiul 
păstrîndu-şi caracterele esenţiale iniţiale, ca: epocă de 
coacere, forma fructelor, culoarea, gustul, aroma etc. 


4. CONDIŢIILE NECESARE 
PENTRU REUŞITA ALTOIRII 


Pentru ca altoirea să reuşească trebuie cunoscut în 
primul rînd faptul că nu se poate altoi orice plantă 
pe orice fel de portal toi. Din practica îndelungată a 
altoitului s-a constatat că altoirea se poate face numai 
între speciile care au „afinitate 14 , adică acelea care 
reacţionează favorabil la altoire, se sudează, concresc 
şi rodesc bine. In cazurile în care sudura este incompletă 
sau după cîţiva ani de la altoire pomii se dezbină de 
la punctul de altoire ori creşterea este foarte slabă, 
avem de-a face cu o afinitate slabă, ori cu lipsă de 
afinitate. Vom arăta într-un alt capitol al lucrării care 
sînt portaltoii cei mai indicaţi pentru fiecare specie 
de pom. 

Bine cunoscut este şi faptul că altoirea plantelor 
se bazează pe însuşirea acestora de a-şi vindeca rănile. 
Posibilitatea de a-şi vindeca rănile se datoreşte fap¬ 
tului că plantele au un ţesut format din mai multe 
straturi de celule care se înmulţesc cu uşurinţă şi poartă 
numele de zonă generatoare sau zonă cambială . La plan¬ 
tele lemnoase, această zonă generatoare se găseşte 
aşezată imediat sub coajă şi anume chiar la limita 
dintre coajă şi lemn, oricare ar fi grosimea ramurii. Dacă 

se dezlipeşte o fişie de coajă de pe o 
ramură, zona generatoare se desparte 
în două: o parte rămîne prinsă pe 
lemn, iar cealaltă pe faţa interioară 
a cojii (fig. 1). Prin urmare, indiferent 
de metoda de altoire folosită, este 
necesar să se facă astfel de tăieturi 
incit să se descopere zonele generatoa¬ 
re atit la altoi cit şi la portaltoi şi 
aceste zone să se pună in contact direct . 

Dacă se îmbină la întîmplare altoiul 
cu portaltoiul, prinderea la altoire 
nu se realizează, altoiul se usucă, iar 
portaltoiul lăstăreşte şi continuă să 
crească fără altoi. 

Cu cît suprafaţa dc contact între 
ţesuturile generatoare ale altoiului 
şi portaltoiului este mai mare , cu 
atît prinderea este mai rapidă, mai sigură şi concreşterea 
mai puternică. Realizarea unei suprafeţe „cît mai mari“ 
de contact nu trebuie înţeleasă în mod absolut, adică 
nu este necesar ca aceste suprafeţe de contact să cu¬ 
prindă toată lungimea ramurilor. Practica a stabilit 
pentru fiecare metodă de altoire care sînt suprafeţele 
de contact optime pentru cele două zone generatoare 
(altoi-portaltoi), care asigură prinderea. 

O condiţie pe care trebuie s-o realizeze altoitorul 
este aceea de a obţine, cu ajutorul uneltelor sale, 
tăieturi netede şi plane, atît pe altoi cît şi pe portaltoi, 
pentru ca atunci cînd aceştia se îmbină să nu rămî- 
nă spaţii goale în care pătrunde aerul, uscînd supra¬ 
faţa respectivă, fapt care împiedică sudarea celor 
doi parteneri. Pentru a obţine suprafeţe netede şi plane 
trebuie folosit un briceag cu lama din oţel foarte bun 
şi bine ascuţită, adică să taie „ca briciul". Tăieturile 

Fig. 1 — Porţi¬ 
une de ramură 
retezată trans¬ 
versal şi cu coajă 
desprinsă: 

a —coaja ; b —zona 
generatoare; c — 
lemn: 

trebuie făcute dintr-o singură mişcare a mîinii. Dacă 
suprafaţa rezultată nu este plană, ea nu se „repară", 
revenind cu briceagul pe aceeaşi secţiune, ci tăietura 
se face din nou, înlăturînd o pojghiţă de 2—3 mm de 
pe toată suprafaţa, pînă se obţine fasonarea corectă. 

O condiţie importantă a reuşitei la altoire este ca 
lamele uneltelor de altoit să fie menţinute curate in 
tot cursul procesului de altoire, de aceea (de trebuie 
mereu şterse, pentru a înlătura praful depus, seva 
oxidată de pe lama briceagului etc. 

Ţinînd seama de faptul că în pomicultură altoirea 
se face în plin cîmp, uneori în bătaia vîntului uscat 
sau sub razele de soare, o condiţie esenţială pentru 
reuşita altoirii este rapiditatea cu care se execută 
operaţia. 

Dacă se lucrează cu încetineală, suprafeţele secţionate 
lăsate cîteva minute în aer se oxidează, îşi pierd pros¬ 
peţimea, se înnegresc, iar sudarea cu portaltoiul nu 
mai are loc. Pentru o bună reuşită este necesar deci 
să se lucreze repede, iar îmbinarea altoiului cu port¬ 
altoiul să se realizeze în timp cît mai scurt. 

Tot atît de importantă pentru prinderea altoiului 
este asigurarea unei legături strînse (cu tei, rafie, fişii 
din material plastic) şi ungerea rănilor cu mastic (ceară 
de altoit). Legătura se face cu atenţie încît să nu se 
deplaseze altoiul din poziţia fixată, efectuîndu-se prin- 
tr-o înfăşurare-spiră lîngă spiră — pe toată lungimea 
tăieturii. Ungerea cu mastic se face numai altoilor 
care au răni mari expuse la aer (altoirile cu ramuri 
detaşate). 

Cu această ocazie trebuie să se ungă toate rănile 
existente atît pe altoi cît şi pe portaltoi, aşezînd masticul 
într-un strat continuu, fără întreruperi. 

Alegerea epocii sau momentului de altoire este, de 
asemenea, una din condiţiile de bază ale asigurării 

prinderii la altoire. Această alegere se face în strînsă 
corelaţie cu metoda de altoire folosită. Unele dintre 
metodele de altoire se pot executa numai în timpul 
vegetaţiei (altoirile sub coajă, în ochi), fiind condiţionate 
de existenţa curentului de sevă, care permite dezlipirea 
uşoară a cojii şi introducerea altoiului sub coajă. Pentru 
perioada de repaus vegetativ există o altă serie de 
metode de altoire (in despicătură, triangulaţie, copulaţie, 
crestătură laterală etc.). La prezentarea fiecărei metode 
de altoire vom indica cea mai potrivită epocă de exe¬ 
cutare. 

în sfirşit, foarte important pentru reuşita altoirii 
este ca altoii să fie in stare de perfectă prospeţime . 
Mugurii şi coaja să fie neofilite, lemnul în secţiune 
să fie alb, zona generatoare să fie verzuie. Pentru aceasta 
este important momentul de prelevare a ramurilor şi 
lăstarilor din coroana pomilor. Astfel, pentru altoirile 
In ochi dormind lăstarii altoiţi se taie din coroană în 
momentul altoirii, iar pentru altoirile cu ramuri deta¬ 
şate, prelevarea ramurilor altoi se face după căderea 
frunzelor, pînă la venirea gerurilor mari şi se păstrează 
în nisip umed pînă în momentul altoirii. 




5. UNELTELE ŞI MATERIALELE NECESARE 
PENTRU ALTOIRE 


Pentru efectuarea altoirilor sînt necesare o serie de 
unelte şi materiale speciale; reuşita altoirii depinzînd 
în mare măsură şi de calitatea acestora. La altoiri 
sînt recomandate uneltele simple, comode, cu lame 
din oţel şi cu minere netede. Uneltele complicate, cu 
mai multe lame, cu mînere ornamentate şi proeminente, 
care pot răni plantele şi mîinile altoitorului, nu sînt 
recomandate. 

In comerţ există mai multe tipuri de bricege de 
altoit specifice anumitor grupe de metode de altoire 
şi anume: 

— Briceagul oculator (fig. 2a) este confecţionat special 
pentru altoirile în oculaţie (în ochi sau cu muguri). 
El are lama cu tăişul curbat, aşa cum se vede în figură. 
Pe mîner, la capătul opus lamei, este montată o spa- 
tulă fixă sau mobilă, care serveşte pentru desprinderea 
cojii de pe portaltoi. 

— Briceagul copulator (fig. 2b) are lama cu tăişul 
perfect drept şi este lipsit de spatulă. El serveşte pentru 
altoirile în copulaţie, triangulaţie şi despicătură, care 
necesită secţiuni lungi şi perfect plane. 

— Briceagul universal (fig. 2c) este folosit pentru 
toate altoirile, atît cu muguri cît şi pentru altoirile 

Fig. 2 — Tipuri de bricege de altoit: 

a — oculator,; b — copulator; c—universal; c 1 — cu două lame pentru 
altoirea nucului 

cu ramuri detaşate, sub coajă şi copulaţie, triangulaţie, 
despicătură, crestătură laterală. Are lama cu tăişul 
drept, ca la briceagul copulator, iar pe partea opusă 
tăişului, aceasta este lăţită sub forma unei spatule, 
cu care se desprinde coaja portaltoiului. 

— Briceagul pentru altoirea in fluier şi în fereastră 
(fig. 2 d) este folosit pentru altoirea nucului, avind o 
construcţie specială. Pe un singur miner sînt montate 
două lame paralele, distanţate între ele la 3 cm. 
Cu ajutorul acestui briceag se scot, atît de pe altoi 
cit şi de pe portaltoi, inele de coajă cu muguri, avînd 
aceeaşi lăţime, de 3 cm. 

— Cosorul (fig. 3 a, b) este compus dintr-un miner 
curbat şi o lamă cu vîrful curbat. El se foloseşte pentru 

Fig. 3 — Cosoare cu despicător: 
a — cosor mic; b — cosor marc; c — despicător 


netezirea tăieturilor făcute cu ferăstrăul şi, de asemenea, 
la scoaterea cepilor şi la suprimarea ramificaţiilor mai 
subţiri de pe portaltoi. 

— Despicătorul (fig. 3c) serveşte la despicarea port- 
altoiului pentru altoirea în despicătură. El este format 
dintr-un miner cu o lamă groasă pentru despicat port- 
altoiul si un cioc în formă de pană, cu care se face 
deschiderea celor două jumătăţi despicate, în vederea 
introducerii altoilor. 

— Foarfecă de tăiat pomi (fig. 4 a, t, c) se foloseşte 
pentru prelevarea ramurilor altoi şi pregătirea port- 
altoiului. Există mai multe tipuri de foarfeci, fie cu o 
singură lamă tăietoare şi cu una de sprijin, fie cu 
ambele lame tăietoare. Pentru prelevarea (recoltarea) 
ramurilor din partea superioară a coroanelor, fără a 
mai folosi scări, se foloseşte foarfecă de omizit (fig. 4cZ), 
care se montează în vîrful unei prăjini subţiri şi uşoare. 

— Ferăstrăul de mină pentru pomi (fig. 5 a, b) se 
utilizează pentru retezarea portaltoilor groşi şi a ra¬ 
murilor groase din coroană. 

Fig. 4 — Foarfeci de tăiat pomi şi foarfecă 
pentru omizit: 

a şi b — cu o singură lamă tăietoare; c — cu ambele 
lame tăietoare; d — pentru tăiat ramuri cu cuiburi 
de omizi 


Pe lingă aceste unelte, altoitorul trebuie să mai aibă 
o piatră fină pentru ascuţirea bricegelor şi cosoarelor 
şi o curea pe care se trage briceagul după ascuţire. 
Altoitorii experimentaţi, care execută mai multe al¬ 
toiri, obişnuiesc să-şi lege o fişie de pînză curată sub 
forma unui bandaj la încheietura mîinii st-îngi, de 



Fig. 5 — Ferăstraie de mină: 

a — tip pistol; b — tip cordat 

care pot să-şi şteargă cu uşurinţă lama briceagului 
de cîte ori este nevoie, pentru a înlătura seva, care se 
oxidează pe lamă, ori alte corpuri străine. 

Dintre materialele necesare la altoire fac parte: ra¬ 
fia, coaja de tei, benzile din folie de material plastic 
şi masticul. 

Rafia este unul din cele mai folosite materiale de 
legat, deoarece se modelează uşor pe ramuri şi acoperă 
bine tăieturile. Ea nu se foloseşte uscată, ci umezită 
în apă timp de 15—30 minute înainte de folosire. 
Fibrele de tei topit pot fi folosite ca înlocuitor al rafiei, 
dar au rezistenţă mai slabă decît rafia. 

Benzile din folie de material plastic speciale sînt utili¬ 
zate din ce în ce mai mult. Pentru legat se mai pot 
folosi şi fibrele de bumbac. 

Pentru protejarea rănilor sau tăieturilor făcute cu 
ocazia altoitului cu ramuri detaşate se practică ungerea 
cu mastic (ceară de altoit). Masticul este obţinut prin 
amestecul mai multor substanţe. Condiţiile pe care 
trebuie să le îndeplinească un mastic bun sînt acelea de 
a nu fi toxic pentru plante, de a se aplica uşor, de a 
izola bine rănile faţă de mediul exterior, de a nu crăpa 
la uscăciune sau la temperaturi scăzute şi de a nu se 
topi şi a nu curge la temperaturile ridicate din timpul 
verii. Se folosesc două feluri de mastic: mastic la cald 
şi mastic la rece. 

Masticul la cald este un preparat care la 
temperatura obişnuită (20—25°C) este solid. Pentru 
a putea fi aplicat pe rănile ce urmează a fi protejate, 
masticul trebuie încălzit — de unde şi numele de „mas¬ 
tic la cald“. Prin încălzire, el se înmoaie, devine pastă 
subţire şi poate fi întins cu uşurinţă. încălzirea masti- 
cului se face chiar la locul unde se execută altoirea, 
în nişte mici căzănele aşezate în alte vase cu apă fierbin¬ 
te, pentru a se păstra timp mai îndelungat starea d e vîs- 

cozitate şi deci de utilizare pînă la următoarea încălzire, 
încălzirea nu se face direct pe foc, pentru că se aprinde 
foarte uşor. Trebuie subliniat faptul că masticul nu 
trebuie aplicat fierbinte, pentru că poate arde ţesuturile; 
el se aplică atunci cînd are cca 40—45°C şi poate fi 
suportat de pielea degetelor omului. 

Masticul la rece este un preparat care la 
temperatură obişnuită este vîscos, moale, ca un fel 
de pastă, astfel că poate fi întins uşor pe rănile plan¬ 
telor altoite, fără o prealabilă încălzire. Starea vîs- 
coasă a acestui mastic se menţine datorită folosirii 
spirtului care intră în compoziţia sa, alături de celelalte 
componente, cu condiţia să fie păstrat în vase ermetic 
închise. După întinderea acestui mastic pe ramură, 
el se întăreşte datorită evaporării spirtului. 

Masticul la cald cît şi cel la rece se compune din 
mai multe substanţe şi anume: 

— o substanţă care la temperatura obişnuită este 
solidă, dar care se înmoaie la încălzire sau este solu¬ 
bilă în alcool (sacîzul ori răşina, smoala etc.); 

— o substanţă plastică care face ca masticul să nu 
se usuce şi să nu crape (ceară, cerezin); 

— o substanţă grasă care are aproximativ acelaşi 
rol (seul sau untura); 

— o substanţă colorantă (ocru) şi o substanţă sapo- 
nifiantă (cenuşă); acestea pot lipsi din unele reţete. 

Pentru masticul la rece, în afară de substanţele men¬ 
ţionate se mai adaugă aproximativ 15—20% spirt, 
care este folosit ca solvent. 

Raportul în care se amestecă substanţele respective 
pentru prepararea masticului este foarte diferit şi ca 
urmare există mai multe reţete, din care dăm mai jos 
cîteva. Dintre acestea, cititorii pot alege pe cea mai 
potrivită, în funcţie de substanţele pe care le au la 
Indemînă. 

Reţete pentru maslic la cald: 

a) 750 g sacîz + 100 g ceară de albine + 140 g seu -f- 
+ 10 g ocru; 

b) 750 g răşină + 50 g smoală + 50 g ceresin + 
-f 50 g ceară de albine + 70 g cenuşă fin cernută + 
-f- 30 g ocru roşu; 

c) 1 250 g răşină + 250 g ceară + 250 g seu + 
+ 50 g ocru galben; 

d) 750 g răşină -j- 250 g smoală sau parafină + 
+ 125 g seu + 125 g ocru; 

Reţete pentru mastic la rece: 

a) 750 g sacîz + 75 g seu -f 75 g ceară de albine + 
+ 120 g spirt denaturat; 

b) 830 g sacîz + 30 g seu + 15 g smoală -f 25 g 
cenuşă + 90 g spirt denaturat; 

c) 400 g sacîz -f 200 g ceară + 100 g seu + 90 g 
spirt denaturat; 

d) 615 g răşină + 50 g smoală -f* 35 g seu + 40 g 
ceară de albine + 35 g cenuşă cernută fin + 35 g ocru + 
-f 170 g spirt denaturat. 

Reţetele de mai sus sînt indicate unele pentru mastic 
la rece, altele pentru mastic la cald. în fond, fiecare 
dintre ele poate fi utilizată atit pentru un fel de mastic 
cît şi pentru celălalt, prin simpla adăugare sau suspen¬ 
dare a spirtului denaturat. O reţetă de mastic la cald 
poate fi transformată în mastic la rece prin adăugarea 
unei cantităţi de spirt industrial egală cu 15—20% 
din greutatea totală a amestecului. Pentru transfor¬ 
marea reţetei de mastic la rece în mastic la cald se 
procedează prin suspendarea spirtului (nu se mai adaugă). 

Prepararea masticului se face în modul următor: 

Cantităţile prevăzute pentru una din reţete, în afară 
de ocru şi de spirt, se mărunţesc şi se pun într-un vas 

(ceaun) cu capacitatea ele 2—3 ori mai mare decît 
cantitatea de mastic ce trebuie preparată, apoi vasul 
se aşază deasupra unui foc domol. Dacă focul este 
iute, amestecul se umflă, se revarsă, şi, fiind inflamabil, 
se aprinde şi poate produce accidente grave. După 
topirea amestecului, se adaugă ocrul puţin cîte puţin, 
amestecînd continuu cu o lopăţică. Din acest moment 
modul de preparare diferă în funcţie de felul masti- 
eului (la cald sau la rece). 

In cazul masticului la cald , după omogenizare, ames¬ 
tecul se răstoarnă într-o găleată cu apă rece. In mo¬ 
mentul cînd masticul poate fi apucat cu mina, el se 
scoate din apă şi se frămîntă pe o masă (scîndură lată) 
pentru a se elimina toată apa care eventual rămîne 
în el. Pentru a nu se lipi de mîini şi de masă este 
necesar ca mîinile să fie unse cu grăsime, iar masa 
să fie udă. Apoi se împarte în bastonaşe de cca 50— 
100 g. După răcire se pune la păstrare pînă în mo¬ 
mentul altoirii, cînd va trebui încălzit, aşa cum s-a 
arătat mai sus. 

Dacă se prepară masticul pentru folosire la rece, vasul 
cu amestecul se ia de pe foc şi se lasă să se răcească 
puţin, pînă la temperatura de cca 50°C, apoi se adaugă 
cantitatea de spirt industrial amestecînd cu lopăţică 
continuu pînă se omogenizează bine. înainte de răcirea 
completă, amestecul obţinut se toarnă în cutii sau 
borcane care se închid ermetic. în caz contrar, spirtul 
se evaporă, masticul se întăreşte şi nu mai poate fi 
întrebuinţat la rece. Dacă se întîmplă ca masticul să 
se întărească, îl putem folosi ca masticul la cald, ori 
se încălzeşte şi se adaugă din nou spirt, punîndu-1 în 
alte vase închise bine. 





6. P0RTALT01I UTILIZAŢI ÎN POMICULTURĂ 
ŞI INFLUENŢA LOR ASUPRA CREŞTERII 
ŞI RODIRII ALT OILOR 


Portaltoii utilizaţi în pomicultură sînt în general 
plante care dau fructe de calitate foarte slabă, necores¬ 
punzătoare cerinţelor pentru consum. In majoritatea 
cazurilor, aceşti portaltoi sînt sălbatici, ori scmispon- 
tani, de exemplu: mărul sălbatic, părul sălbatic, cireşul 
sălbatic, mahalebul, vişinul comun, migdalul amar, 
corcoduşul, zarzărul etc. 

Pe lingă aceşti portaltoi sălbatici, se mai folosesc şi 
portaltoi obţinuţi din seminţele sau sîmburii soiurilor 
cultivate şi care sînt denumiţi portaltoi franc de măr 
(exemplu, Creţesc, Pătul, Vieşti etc.), portaltoi franc de 
păr (exemplu, Popeşti, Harbuzeşti, Ilinca), portaltoi franc 
de prun (obţinuţi din sîmburi de Roşior văratic, Doronţ, 
Oteşani etc.). Toţi aceşti portaltoi sălbatici şi franc 
au avantajul că se adaptează mai bine la diferite soluri, 
sînt mai rezistenţi la secetă, la ger, se înmulţesc uşor 
prin seminţe sau sîmburi, imprimă durată mare de 
viaţă altoilor, dimensiuni mari pomilor etc. Ei au însă 
inconvenientul că dau variabilitate mare, adică unii 
indivizi din lot imprimă creşteri mai mari, alţii mai mici, 
nu intră pe rod în acelaşi timp etc. 

Spre deosebire de portaltoii obţinuţi din seminţe, 
arătaţi mai sus, în practica pomicolă se folosesc pe 

scară din ce în ce mai mare portaltoii vegetativi, adică 
aceia care se înmulţesc prin butaşi (porţiuni de ramuri 
puse la înrădăcinare) sau prin marcotaj (lăstari muşu- 
i oiţi la bază pentru a forma rădăcini). Aceşti port- 
1 altoi sînt foarte numeroşi mai ales pentru măr, păr 
şi gutui; dar există şi la alte specii. Pentru a fi deosebiţi 
mai uşor au fost marcaţi cu litere şi cifre, spre exemplu: 
la măr tipurile mai folosite la noi în ţară sînt: M 2 , 

Ml, M 7 , M 9 , Mu, M13, Mi 6 , M25, M104, Mioe^ M109, A 2 ; 
la păr tipurile de gutui EMA, EMC, R; la cireş ; F 12 etc. 

Portaltoii vegetativi, spre deosebire de cei obţinuţi 
din sămînţă, dau pomi mult mai uniformi, intră mai 
repede pe rod, dau fructe de calitate mai bună, însă 
sînt mai pretenţioşi la sol, la umiditate. în afară de 
aceasta, unele tipuri de portaltoi vegetativi dau pomi 
de talie mult mai redusă, care se îngrijesc mai uşor şi 
se recoltează fără folosirea de scări mari — ceea ce 
duce la economii substanţiale de forţă de muncă. 
Pentru aceasta, în ultimii 20 de ani au fost foarte 
mult extinşi în cultură. 


6.1. PORTALTOII MĂRULUI 

Mărul are o gamă foarte mare de portaltoi, unii care 
se înmulţesc prin sămînţă numiţi şi portaltoi generativi 
şi alţii care se înmulţesc prin marcotaj şi prin butaşi 
şi care au fost denumiţi portaltoi vegetativi. 

0.1.1. PORTALTOII GENERATIVI (DIN SĂMÎNŢĂ) 

Mărul sălbatic , unul dintre portaltoii cei mai folosiţi 
In trecut; aproape toate livezile bătrîne sau mature 
ni pomi în vîrstă de peste 30—35 ani au fost altoiţi 
măr sălbatic. Este un portaltoi foarte viguros, folosit 

pentru pomi cu trunchi mijlociu şi trunchi înalt. 
Are rădăcini puternice, adine ancorate în sol, care asi¬ 
gură rezistenţă la secetă, geruri, la vinturi. Imprimă 
dimensiuni mari pomilor altoiţi (diametrul coroanei de 
7 — 12 m, în funcţie de soiul altoiului), intrare tardivă 
pe rod, la 5—8 ani, durată de viaţă lungă, de 60—90 
ani. Da producţii mari, însă abia după 15—20 ani 
de la plantare, incit investiţiile făcute cu înfiinţarea 
livezii se recuperează destul de tîrziu. Se înmulţeşte 
prin sămînţă şi prezintă inconvenientul că dă mare 
neuniformitate pomilor în livadă privind dimensiunile, 
intrarea pe rod etc. 

Mărul franc . Sub această denumire sînt incluşi 
portaltoii obţinuţi din seminţele unor soiuri cultivate 
şi mai bine adaptate la condiţiile de climă şi sol (Pătul, 
Creţesc, Roşioare şi din alte soiuri locale). Acest port- 
altoi prezintă caracteristici şi însuşiri asemănătoare cu 
mărul sălbatic: dimensiuni mari pomilor altoiţi, durată 
de viaţă lungă, producţii mari, rezistenţă la ger, secetă, 
vînturi etc. Are avantajul că imprimă intrarea ceva 
mai repede pe rod. 

6 . 1 . 2 . PORTALTOII VEGETATIVI 

Din această categorie fac parte mai multe tipuri de 
portaltoi selecţionate din varietăţile botanice de măr 
pitic, cunoscute sub denumirea de măr paradis şi măr 
douein. Dat fiind că aceste două varietăţi au format 
de-a lungul timpului fiecare cîte o populaţie cu indi¬ 
vizi diferiţi ca vigoare, anumite staţiuni de cercetare 
din lume au determinat dintre acestea o serie de tipuri 
de portaltoi cu vigori diferite — de la foarte slabă 
la foarte viguroasă — pe care le-au înmulţit vegetativ, 
plecînd de la o singură plantă. S-a ajuns astfel pentru 
fiecare tip la o clonă, adică la indivizi cu aceleaşi carac- 

I eristici de creştere şi rodire, deci perfect uniformi. 
Primele rezultate notabile au fost realizate la Staţiunea 
East Maling, care a notat portaltoii cu iniţialele sale 
„E.M. a , urmate de cifre romane, de exemplu, E.M.I ... 
pînă la E.M.XVIII. 

Alte staţiuni s-au ocupat cu obţinerea de portaltoi 
rezistenţi la diverşi dăunători (păduchele lînos) şi la 
viroze etc., iar altele cu încrucişări, pentru a obţine 
portaltoi cu alte caracteristici de creştere, ca: rezistenţă 
la ger, boli şi dăunători, vigoare mică, înrădăcinare 
bună ş.a. S-au obţinut astfel şi alte serii de portaltoi, 
cum ar fi: 

— Seria Marton Imun notaţi cu M.I., urmate de 
cifre de la 700 în sus, de exemplu M. 1.791, M.I.793 etc. 

— Seria Marton-Malling notati cu M.M.101 ... 
M.M.lll. 

— Seria Alnarp notaţi cu A 1? A 2 ş.a. 

Pentru uşurinţă şi uniformizarea nomenclaturii, în 
ultimii ani s-a convenit pe plan internaţional ca tipurile 
din seriile E.M.; M.I. şi M.M. să fie notate cu litera 
M, urmată de cifre arabe, de exemplu Mi, M 2 , .. Mi 04 , 
Mio 9 etc., iar tipurile din seria Alnarp să fie notate cu 
A urmat de cifre arabe, de exemplu A 2 . 

Vigoarea acestor portaltoi diferă de la un tip la 
altul. Pentru o mai bună înţelegere, toate aceste tipuri 
au fost clasificate în mai multe grupe de vigoare şi 
anume: a) tipuri de vigoare foarte slabă şi slabă; 
b) tipuri de vigoare submijlocie; c) tipuri de vigoare 
mijlocie; d) tipuri de vigoare supramijlocie; e) tipuri 
de vigoare mare şi foarte mare. 

In cele ce urmează vom prezenta aceste tipuri de 
portaltoi în ordinea crescîndă a vigorii. 

Portaltoi de vigoare foarte mică şi mică. M 2? , M 9 , 
Sînt portaltoi care imprimă cele mai mici dimen¬ 
siuni pomilor altoiţi (1,5—3 m). Au înrădăcinare 

superficială (excepţie face M 26 la care este mai adîncă), 
sînt foarte pretenţioşi la sol; cer soluri fertile, revene, 
sint sensibili la secetă, necesitînd irigaţii. Intră pe rod 
timpuriu, la 2—3 ani. Se folosesc pentru plantaţiile 
intensive şi superintensive, cu distanţe de plantare 
de 3—3,5 m între rînduri şi 0,7—2 m între pomi pe 
rînd, în funcţie de vigoarea soiului altoit şi de forma 
de coroană dorită. Pomii altoiţi pe aceşti portaltoi 
pot fi menţinuţi în exploatare 15—25 ani. 

Portaltoi cu vigoare submijlocie. M 1(6 , M r Sînt port¬ 
altoi care imprimă pomilor altoiţi o vigoare ceva mai 
mare, adică talia submijlocie, 2,5—3,5 m. Au înrădă¬ 
cinare mai puternică, nefiind răsturnaţi de vînt, sînt 
rezistenţi la ger, au cerinţe mari faţă de apă. Port- 
altoiul M 7 suportă şi seceta, în schimb Mi 06 este destul 
de sensibil la secetă şi sensibil la exces de umiditate. 
Intră timpuriu pe rod, la 3 ani. Se folosesc pentru 
plantaţiile intensive, cu distanţe de 3,5—4 m între 
rînduri şi 2—4 m între pomi pe rînd, în funcţie dei 
vigoarea soiului, de lungimea ramurilor de rod şi de 
forma de coroană. Se pot folosi cu succes şi pentru 
livezile superintensive, însă cu precădere pentru soiurile 
cu vigoare redusă (exemplu Wagener) sau pentru 
soiurile tip spur (Starkrimson, Wellspur etc.). Pomii 
altoiţi pot fructifica bine 20—30 ani. 

Portaltoi cu vigoare mijlocie. M 4 , M 104 . Aceşti port¬ 
altoi imprimă altoilor vigoare mijlocie, cu înălţime de 
3,5—5 m, înălţime ce trebuie limitată prin retezareal 
axului la 3—3,5 m. M, are înrădăcinare satisfăcătoare 
(pînă la 0,6—0,8 m), iar la Mio* rădăcinile pătrund) 
destul de adînc în sol. Cer soluri mijlocii, fertile, cu 
posibilităţi de irigare, deoarece sînt sensibili la secetă 
şi pretenţioşi faţă de umiditatea din sol. Sînt destul 
de rezistenţi la boli, ultimul (Mio 4 ) fiind rezistent şi la 
viroze şi tolerant la păduchele lînos. Se folosesc pentru 

plantaţiile intensive, plantîndu-se la distanţa de 3,5— 
4,5 m între rînduri şi 3—4,5 m între pomi pe rînd, 
in funcţie de forma de coroană şi de vigoarea soiului 
altoit. Intră pe rod la 3—4 ani de la plantare şi pot 
fi menţinuţi în exploatare în medie 25—35 ani; asi¬ 
gură productivitate mare pomilor. 

Portaltoi cu vigoare supramijlocie. 3/ in , M i, ilf 5 , 
M 2 . Pomii altoiţi pe aceşti portaltoi ating dimensiuni 
şi mai mari decît precedenţii. Au înrădăcinare bună, 
unele rădăcini depăşind 1—2 m adîncime, au rezistenţă 
destul de bună la secetă şi bună la ger. Intră pe rod 
la 3—5 ani şi dau producţii bune. Pomii altoiţi pot 
trăi 35—40 ani, uneori şi mai mult. Pentru că dau 
pomi cu vigoare mare — supramijlocie sînt indicaţi 
pentru plantaţiile clasice cu trunchi mijlociu şi la 
distanţe de 6—7 m. în cazul livezilor intensive pot 
fi folosiţi numai Mm şi Mi, însă cu mult discernămînt 
şi numai pentru soiuri cu vigoare mică şi dimensiuni 
reduse. Reuşesc pe soluri variate însă preferă pe cele 
mijlocii, fertile. 

Portaltoi cu vigoare mare şi foarte mare. M y 09 , M lu 
A 2 (Alnarp), M 25, M 16 . Sînt portaltoi viguroşi, cu 
Înrădăcinare adîncă pînă la 4—5 m, cu rezistenţă la 
Becetă bună şi foarte bună. De asemenea, şi la ger, 
cu excepţia portaltoiului Mio 9 , la care este mai slabă. 
Pomii altoiţi pe aceşti portaltoi ating dimensiuni mari 
şi foarte mari, aproape ca cei altoiţi pe sălbatic şi 
pe franc şi de aceea se utilizează numai pentru livezile 
clasice. Intră pe rod tîrziu, la 5—7 ani şi au durată 
de viaţă lungă, de 40—60 ani, în unele cazuri chiar 
mai mult. Nu sînt indicaţi pentru livezi cu pomi pitici 
deoarece imprimă dimensiuni prea mari. 

6.2. POllTALTOII PÂRULUI 


Părul are, ca şi mărul, portalloi generativi (din să- 
mînţă) şi portaltoi vegetativi, însă într-o gamă mult 
mai restrînsă decît mărul. 


6.2.1. PORTALTOI GENERATIVI (DIN SĂMÎNŢĂ) 

Părul sălbatic sau pădureţ este unul din cei mai folosiţi 
portaltoi în ţara noastră. Este rezistent la ger şi 
secetă, are înrădăcinare foarte adîncă. Imprimă di¬ 
mensiuni foarte mari pomilor altoiţi şi varlabilitate 
mare în creştere şi fructificare, ceea ce duce la neuni- 
formitate în livadă. In pepinieră şi în primii 2 ani 
după plantare în livadă creşte foarte încet, însă mai 
tîrziu creşte puternic, formînd coroane foarte înalte 
şi cu diametrul de 5—8 m, în funcţie şi de soiul altoit. 
Pomii altoiţi pe sălbatic intră tîrziu pe rod — la 5 —\ 
9 ani — însă au durata lungă de viaţă, peste 60—100 
ani. Se foloseşte pentru livezile clasice cu pomi mari, 
distanţa de plantare fiind de 6—8 m. Perii altoiţi 
pe el dau fructe mai mici decît în cazul altoirii pe 
gutui. 

Părul franc. Prezintă caracteristici asemănătoare cu 
ale părului sălbatic, în privinţa înrădăcinării adinei, 
vigorii, dimensiunilor coroanei, duratei de viaţă. în 
schimb, intră pe rod ceva mai timpuriu. Ca portaltoi 
franc se folosesc soiurile locale ca: Ilarbuzeşti, Alămii/ 
Busuioace, Dulci de vară, Roşioară pietroasă, Popeşti j 
etc. Se utilizează pentru obţinerea de pomi cu dimensiuni 
mari, ca şi în cazul părului sălbatic, nefiind indicat 
pentru pomi pitici. 

6.2.2. PQRTALTOIl VEGETATIVI AI PĂRULUI 


Gutuiul comun. Se foloseşte ca porlaltoi pentru obţine¬ 
rea de pomi cu talie mică. Are înrădăcinare bogată, foarte 
ramificată şi relativ superficială, majoritatea rădăcini¬ 
lor afindu-se la adincimea de 20—50 cm; de aceea se 
foloseşte cu precădere în solurile revene, bogate, adă¬ 
postite, cu apa freatică mai aproape de suprafaţă, 
deoarece suportă şi inundarea de scurtă durată. Este 
mai rezistent la excesul de umiditate decît toţi ceilalţi 
portaltoi ai părului şi mărului. Formează pomi de 
talie redusă comparativ cu ceilalţi portaltoi (2—5 m 
înălţime şi diametru in funcţie de soiul altoit). Intră 
repede pe rod — la 2—3 ani de la plantare — pomii 
altoiţi înflorind adesea în al doilea an. 

Imprimă o durată de viaţă de circa 25—35 ani şi 
dă fructe mai mari, mai aromate şi mai colorate decît 
în cazul altoirii pe portaltoi din sămînţă (păr franc, 
sălbatic). Se înmulţeşte uşor prin marcotaj muşuroit 
şi prin butaşi lignificaţi. Dă prindere foarte bună la 
plantare şi creşte bine în primii ani după plantare. 
Prezintă însă dezavantajul că nu are afinitate bună 
cu toate soiurile de păr. De exemplu, cu soiurileUntoasă, 
Giffard, Favorita lui Clapp, Williams, Untoasă Bosc 
etc. are incompatibilitate aproape totală, caz în care 
altoii fie nu se prind fie nu formează sudură bună şi 
în timp de 2—3 ani se usucă sau se dezbină din punctul 
de altoire. Alte soiuri au afinitate mediocră, pomii 
crescînd foarte slab. 

Cele mai bune rezultate în cazul altoirii pe gutui 
le dau soiurile: Untoasă Ilardy, Cure, Untoasă Amanlis, 
Ofer Seedling, Contesa de Paris, etc., care formează 
o sudură aproape perfectă la altoire şi dau pomi vi- 
guroşi. 

Cu toate că o serie de soiuri de păr nu au afinitate, 
ele se pot altoi pe gutui, însă numai folosind metoda 
intermediarului , care va fi prezentată în capitolul urmă¬ 
tor. 

Pe glob există numeroase forme şi tipuri de gutui 
folosiţi ca portaltoi, dintre care mai cunoscute sînt: 
gutuiul de Angers, de Fontenay, de Provence etc. Ca 
şi în cazul portaltoilor vegetativi de măr, o serie de 
staţiuni de cercetare din lume au obţinut mai multe 
tipuri de gutui, cu caracteristici specifice. Astfel, Sta¬ 
ţiunea East Mailing din Anglia a obţinut 7 forme sau 
tipuri distincte: A, B, C, D, E, F; dintre acestea nu¬ 
mai primele trei tipuri au dat rezultate bune şi au 
fost extinse în cultură. Staţiunea de cercetări pomicole 
Geoagiu a obţinut tipurile B r 60; P 2 -62 şi P 3 -62. 

Cele mai folosite tipuri de gutui folosite ca port¬ 
altoi în ţara noastră sînt: 

Tipul A (EM-A), care corespunde gutuiului de An¬ 
gers, are sistemul radicular mai dezvoltat decît cele¬ 
lalte tipuri de gutui, imprimă pomilor altoiţi o vi¬ 
goare mai mare, rezistenţă la ger mai mare, intrare 
pe rod ceva mai tardivă (3—4 ani), durată de viaţă 
mai mare, rezistenţă la cloroză, pînă la 8—10% calcar 
activ în sol. Din acest tip a fost selecţionată o clonă 
în Franţa la INRA şi anume tipul B.A. 29, care este 
mai viguros şi manifestă o bună afinitate şi cu unele 
soiuri considerate incompatibile cu gutuiul (Williams, 
Dr. Jules Guyot etc.). De asemenea, tipul Sydo (C.16-L 2 ), 
care este mai puţin viguros decît tipul A. 

Tipul C este cel mai pitic tip de gutui, avînd o 
înălţime de 1,50—1,80 m. Pomii altoiţi intră mai repede 
pe rod decît la celelalte tipuri şi ajung la dimensiuni 

moderate sau reduse. Are rezistenţă mai slabă la ger 
şi secetă. 

Tipul B este un portaltoi care are 1,8—2 m înălţime, 
dă pomi cu dimensiuni intermediare (între A şi C). 

6.2.3. FOLOSIREA INTERMEDIARULUI PENTRU ALTOIREA 
SOIURILOR DE PĂR INCOMPATIBILE CU GUTUIUL 

Se cunoaşte faptul că soiurile de păr dau fructe mai 
mari, mai aspectuoase şi mai gustoase cînd sînt altoite 
pe gutui, comparativ cu cele altoite pe păr sălbatic 
şi franc. De asemenea, multe soiuri de păr nu au afi¬ 
nitate cu gutuiul (nu se prind deloc sau se dezbină). 
Altoirea acestor soiuri incompatibile cu gutuiul se 
poate face cu succes dacă se foloseşte metoda inter¬ 
mediarului. Aceasta constă în interpunerea unui soi 
cu afinitate foarte bună între gutui şi soiul incompa¬ 
tibil; în acest caz, soiul interpus ca o „punte de legă¬ 
tură 44 poartă numele de intermediar , el sudîndu-se 
foarte bine atît cu gutuiul cît şi cu soiurile care nu au 
afinitate cu acest portaltoi. 

Cele mai utilizate soiuri de păr ca „intermediar 44 
la noi în ţară sînt: Untoasă Hardy, Cure, pe care au¬ 
torul (FI. Lupesc u) le-a folosit în foarte multe 
combinaţii, obţinînd rezultate excelente. După unii 
autori, mai pot fi folosite ca intermediar şi soiurile 
Untoasă Amanlis, Contesa de Paris, Harbuzeşti etc. 

Folosirea intermediarului se poate face în două moduri: 

a) Pe gutui se altoieşte mai întîi soiul cu foarte bună 
afinitate, de exemplu, soiul Untoasă Hardy. Altoirea 
se poate face în luna august, folosind metoda în ochi 
dormind (se poate folosi şi altoirea cu ramură detaşată 
primăvara). în anul următor, după o perioadă de 
vegetaţie, cînd a crescut altoiul (intermediarul Hardy) 
se supraaltoieşte pe acesta (se altoieşte din nou) soiul 

incompatibil, de exemplu Favorita lui Clapp sau Un- 
toasă Bosc, folosind ori metoda în ochi dormind, ori 
o metodă cu ramură detaşată; această realtoire se 
poate face mai sus cu 10 ... 100 cm, după caz. De re¬ 
gulă, această porţiune de intermediar formează trun¬ 
chiul viitorului pom, iar soiul supraaltoit va forma 
coroana. 

b) Aplicarea intermediarului prin metoda dublului 
scut , perfecţionată de F1. Lup eseu. Lucrarea 
se execută în cîmpul I al pepinierei în epoca optimă 
a altoirii în ochi dormind, cînd seva circulă încă bine 
— cel mai indicat în perioada 1 — 15 august. Este 
recomandabil ca gutuii portaltoi să aibă grosimea de 
circa 7 ... 12 mm. Pe portaltoi, la înălţimea de circa 
15 cm, se face locaşul în formă de T în coajă; apoi, 
dintr-o ramură (lăstar) de păr llardy se obţine, cu 
ajutorul briceagului, o rondea alungită, subţiată ca o 
muchie la capătul superior şi de circa 1,5—2,5 mm 
la cel inferior. Această rondea intermediar se introduce 
sub coajă în locaşul făcut în formă de T, împingîndu-se 
cu vîrful briceagului pînă la limita inferioară a tăie¬ 
turii. Apoi, din soiul incompatibil (Favorita lui Clapp) 
se „scoate 14 un mugure ca pentru altoirea în ochi dor¬ 
mind şi se introduce tot în locaşul „T“ de pe portaltoi, 
împingîndu-1 în jos pînă se suprapune cu scutul (ron- 
deaua) de intermediar. Apoi se face legătura la fel 
ca în cazul altoirii în ochi dormind. 

După trei săptămîni se poate constata prinderea 
la altoire la fel ca în cazul altoirii normale în ochi 
dormind. Scutişorul intermediar se sudează încă din 
primul an de creştere atît cu gutuiul cît şi cu soiul 
„incompatibil 41 . Prinderea la altoire este de 85—98%, 
iar altoii cresc foarte bine. In ferma Facultăţii de 
Horticultură Băneasa — Bucureşti există sute de peri 
în vîrstă de 24 ani din soiurile incompatibile (Untoasă 

Bosc, Favorita lui Cîapp, Williams etc.) altoite după 
această metodă, care rodesc în fiecare an şi care nu 
au manifestat nici un fel de dezbinare de la punctul 
de altoire. 

Metoda dublului scut are avantajul că altoirea cu 
intermediar se face concomitent, iar materialul se obţine 
cu un an mai devreme decît in primul caz, rezultînd 
astfel cîştig de timp şi economii însemnate. Se înţelege 
Insă că timpul necesar la altoire este aproape dublu 
faţă de altoirea normală în ochi dormind, cu alte cuvinte 
norma de altoire propriu-zisă se reduce la jumătate 
(fără a se reduce însă şi norma de legare, deoarece nu 
prezintă nici un fel de inconvenient). 


6.3. PORTALTOII PRUNULUI 

Ca portaltoi pentru prun se pot folosi: corcoduşul, 
prunul franc, porumbarul, zarzărul, prunul Brompton 
etc. La noi în ţară cei mai folosiţi sînt primii doi port¬ 
al toi. Porumbarul, deşi dă pomi pitici, indicaţi pentru 
culturile superintensive, nu se foloseşte datorită incon¬ 
venientului că formează foarte mulţi drajoni care îm- 
pînzesc plantaţia, iar zarzărul, deşi este foarte re¬ 
zistent la secetă, nu are o afinitate cu toate soiurile 
de prun. 

Corcoduşul denumit şi mirobolan este cel mai utilizat 
portaltoi în ţara noastră, avînd numeroase calităţi: 
reuşeşte bine în toate zonele ţării, sîmburii au facul¬ 
tate germinativă foarte bună, puieţii cresc repede, dau 
prindere bună la altoire; imprimă creştere viguroasă 
pomilor altoiţi, înrădăcinare bună, rezistenţă bună la 
ger şi secetă, durată lungă de viaţă; are numeroase 
tipuri în ţara noastră atît cu fructe roşii cit şi galbene. 
Se recomandă pentru livezile clasice cu pomi mari; 

nu se pretează pentru livezile superintensive întruclt 
imprimă dimensiuni mari pomilor. Are dezavantajul 
că emite foarte mulţi lăstari sub punctul de altoire 
care trebuie suprimaţi pe măsură ce apar. 

Prunul franc este obţinut din soiurile locale cu vi¬ 
goare mai slabă decît corcoduşul, cum sînt: prunul 
roşior văratic, Voineşti B, Scolduşe, Oteşani 8 etc. 
Are înrădăcinare mai superficială, afinitate bună cu 
toate soiurile, valorifică bine solurile din zona dea¬ 
lurilor. 

Dînd pomi de vigoare mai redusă este indicat pentru 
livezile intensive şi superintensive. Prezintă însă şi o 
serie de inconveniente: sîmburii au facultate germi¬ 
nativă mai redusă (25—50%), puieţii cresc încet în 
pepinieră, emite numeroşi drajoni în livadă. 

6.4. PORTALTOII CAISULUI 

Zarzărul este cel mai indicat portaltoi pentru zonele 
sudice şi pentru cele secetoase. Are înrădăcinare adîncă, 
ajungînd pînă la peste 4—5 m. Are creştere puternică 
în pepinieră şi livadă, dînd pomi de talie mare; intră 
pe rod la 4—5 ani şi asigură producţii bune. Nu suportă 
excesul de umiditate şi solurile reci, grele; în aceste 
condicii pomii pier repede. 

Corcoduşul se recomandă în solurile ceva mai reci 
şi mai grele, unde nu reuşeşte zarzărul. Imprimă creş¬ 
teri şi dimensiuni mari pomilor altoiţi, însă durata 
de viaţă a caişilor altoiţi este mai scurtă. 

Prunul franc este constituit din soiurile arătate la 
portaltoii prunului şi se foloseşte pe solurile cu umi¬ 
ditate asigurată. Imprimă dimensiuni mai reduse caişilor 
altoiţi şi adesea o durată de viaţă mai mare, în unele 

• azuri la peste 50—60 ani (spre exemplu, pe prunul 
Roşior de Simlăul Silvaniei). 

Caisul se mai poate altoi pe prunul Brompton pentru 
solurile ceva mai umede. Se mai poate folosi selecţia 
de Saint Julien — G.F.655.2 obţinut în Franţa, care 
are rezistenţă mare la conţinutul în calciu al solului. 
Mai poate fi utilizat ca portalloi piersicul franc , care 
se recomandă pentru solurile mai uşoare, drenate, asi- 
gurînd producţii mari. Pe piersic însă durata de viaţă 
a caişilor la noi în ţară este mai mică. 

Unele soiuri de cais se pot altoi pe migdal, portaltoi care 
este mai rezistent la conţinutul de calciu activ din sol. 


6.5. PORTALTOII PIERSICULUI ŞI MIGDALULUI 

Persicul poate fi altoit pe piersic franc, migdal, hibrizi 
de piersic X migdal, corcoduş, zarzăr, prun şi porum¬ 
bar. Cei mai indicaţi însă sînt primii trei portaltoi. 

Piersicul franc este obţinut cu precădere din soiurile 
tîrzii, cele mai bune soiuri ca portaltoi s-au dovedit: 
Elberta, Tîrzii de Copăceni, Elita Bale. Este un port¬ 
altoi cu înrădăcinare medie care cere soluri drenate. 
Imprimă o creştere suficient de viguroasă, producti¬ 
vitate mare, calitate bună fructelor şi o durată de 
viaţă de 18—20 ani. Este cel mai indicat portaltoi 
pentru piersic, pentru condiţii normale; nu prezintă 
pieire prematură. 

Migdalul se foloseşte cu precădere pentru terenurile 
bogate în calcar şi pietroase, cum sînt cele din Dobrogea 
şi unele centre din zona dealurilor. Imprimă talie mai 
mică pomilor, dar creşterea în livadă este neuniformă 
de la un pom la altul. 

Corcoduşul a fost mult folosit în trecut, însă s-a 
dovedit că nu are suficientă afinitate cu toate soiurile. 

Poate fi utilizat totuşi pe solurile mai grele, unde pier¬ 
sicul şi migdalul nu reuşesc. 

Zarzărul poate fi folosit numai pentru unele soiuri 
care au afinitate bună. 

Primul şi porumbarul pot fi folosiţi pentru obţinerea 
piersicilor cu talie redusă, fiind indicaţi, mai ales 
pentru soiurile cu coacere timpurie şi mijlocie. Prezintă 
inconvenientul că drajonează puternic. 


6.6. PORTALTOH CIREŞULUI 

Cireşul se poate altoi pe două categorii de portalloi: 

a) generativi: cireş sălbatic, mahaleb, vişin comun; 

b) vegetativi: F 12/ r, SL 6 * şi Wi. 

Cireşul sălbatic sau păsăresc dă pomi de talie mare, 
cu durată de viaţă lungă, 60— 80 ani. Are mai multe 
ecotipuri: unele cu fructul negru, altele cu fructul roşu. 
Cele cu fructul roşu au manifestat o mai mare rezistenţă 
la ger. Cere soluri mijlocii sau uşoare, aerate, permea¬ 
bile. Nu sînt indicate soluri cu exces de umiditate ori 
supuse inundaţiilor chiar de scurtă durată, pentru că 
produce asfixierea rădăcinilor. 

Cireşul franc se obţine numai din sîmburii unor soiuri 
cu coacere Urzic, ca: Pietroase negre, Pietroase Donis- 
sen, Pirgoriţe. Aceştia dau pomi de vigoare mare, ca 
şi în cazul cireşului sălbatic. 

Mahalebul , cunoscut şi cu denumirea de vişin tur¬ 
cesc, este indicat pentru terenurile mai uscate, pie¬ 
troase, mai mult în zonele secetoase. Creşte foarte 
puternic numai în şcoala de puieţi şi în pepiniere şi dă 
prindere bună la altoire, are afinitate bună. în livadă 
creşterea se temperează dînd pomi de vigoare mode¬ 
rată, adică mai redusă decît la portaltoii cireş sălbatic 
şi franc, durată de viaţă mai scurtă (cca 30 ani) şi 

productivitate ridicată. Din mahaleb a fost obţinut 
în Franţa, selecţia clonală Saint Lucie 64 (S.L.64), 
care poate.fi înmulţită şi pe cale vegetativă. 

Selecţia clonală Fi 2 /i este mai puţin folosită. Dă pomi 
de vigoare mare. Se înmulţeşte vegetativ. 

Vişinul comun se foloseşte ca portaltoi pentru cireş 
numai pe terenurile mai grele, acide, cu apa freatică 
mai aproape de suprafaţă, unde nu reuşesc ceilalţi 
portaltoi. 


6.7. PORTALTOU VIŞINULUI 

Vişinul comun este obţinut din sîmburii vişinilor 
locali care cresc semispontan. Are afinitate bună cu 
toate soiurile, imprimă o talie mijlocie, de 5—6 metri, 
intrare pe rod la 5 ani şi durată de viaţă de 25—35 ani. 
Se recomandă în zona dealurilor, însă drajonează 
puternic. 

Mahalebul se foloseşte în aceleaşi situaţii ca şi pentru 
cireş, adică în locuri mai uscate, pietroase. Sîmburii 
din fructele ajunse la maturitate dau procent foarte 
scăzut de răsărire (35—40%), chiar dacă sînt stratifi¬ 
cate imediat. Pentru a obţine o răsărire mai bună 
fructele mahalebului trebuie recoltate în faza de pre- 
maturitate, adică verzi, atunci cînd a început virarea 
culorii de la verde la galben. După recoltare, fructele 
se usucă 3—4 zile la umbră, fără a le scoate sîmburii; 
apoi se îndepărtează codiţele, prin frecare în mînă şi 
se stratifică imediat în nisip umed pînă la însămînţare. 
în acest caz, procentul de germinare şi răsărire creşte 
la 65—85%, adică se dublează faţă de cazul cînd fruc¬ 
tele ar fi recoltate la maturitate deplină. Deci mahale¬ 
bul face excepţie de la regula generală. 

Vişinul de stepă este un portaltoi care dă pomi de 
dimensiuni foarte reduse — pitici —, care creşte în 
formă de tufă şi drajonează foarte mult. Se foloseşte 
pentru obţinerea de pomi pitici. 


6.8. PORTALTOII NUCULUI 

înmulţirea nucului prin altoire prezintă avantajul 
că se obţin pomi uniformi care intră pe rod foarte repede 
— adesea la 3—4 ani comparativ cu înmulţirea sexuată 
(însămînţarea nucilor), care dă pomi neuniformi, diferiţi 
de pomii mamă în privinţa calităţilor şi care intră 
tîrziu pe rod — la 8—10 ani şi chiar mai tîrziu. Ca 
portaltoi se folosesc pe scară mai mare nucul comun 
european şi nucul negru american. 

Nucul comun sau franc. Se obţine din nucile cu coaja 
mai tare „costelive 44 sau „încuiate 44 , care în general 
dau un procent ridicat de răsărire. Are afinitate bună 
cu toate soiurile, este rezistent la ger şi secetă, are vi¬ 
goare mare şi nu este pretenţios la sol. Imprimă creştere 
(dimensiuni) mari pomilor altoiţi şi durată de viaţă 
mare. Rădăcinile sale sînt sensibile la o serie de boli 
şi la nematozi. 

Nucul negru. Are afinitate mai redusă la altoire decît 
nucul comun, dar are rădăcinile mai rezistente la boli. 
Imprimă o talie mai redusă pomilor altoiţi şi o durată 
de viaţă mai scăzută decît nucul comun. 


6,9. PORTALTOII COACĂZULUI ŞI AGRIŞULUI 

Pentru a obţine arbuşti cu trunchi, care se recomandă 
în vederea mecanizării recoltării, se foloseşte altoirea. Ca 
portaltoi este indicat coacăzul auriu } numit popular şi 

„ cuisor “. Creşte sub formă de tufă mai viguroasă declt 
coacăzul roşu şi negru, are frunze mai mici cu lobi 
pronunţaţi şi flori galbene. Se poate folosi pentru 
obţinerea de arbuşti tip „pomişor“ cu trunchiul de 
30—50 cm şi coroana cu diametrul de cca 0,8—1 m. 
Coacăzul auriu este înmulţit prin butaşi, care sînt con¬ 
stituiţi din ramuri anuale. Aceste ramuri se recoltează 
în faza de îngălbenire a frunzelor, pentru că dau un 
procent mai ridicat de înrădăcinare. Din aceste ramuri 
se confecţionează butaşi de circa 20 cm lungime şi se 
pun la înrădăcinat în soluri uşoare, permeabile, revene. 


7. Alegerea şi pregătirea plantelor 

MAMĂ ELITĂ DIN CARE SE PRELEVEAZĂ 
(RECOLTEAZĂ) RAMURILE ŞI LĂSTARII 
ALTOI 


Altoii cei mai autentici, mai siguri, se obţin din 
pomii maturi, intraţi pe rod, ale căror fructe corespund 
soiului ce urmează a fi înmulţit. 

Se cunoaşte însă că nu toţi pomii dintr-o parcelă 
corespund pentru înmulţire, chiar dacă aparţin ace¬ 
luiaşi soi; unii au fructele prea mici, alţii sînt atacaţi 
de diferite viroze sau produc mai puţine fructe etc. 
Pentru a obţine rezultate bune după altoire, trebuie 
aleşi cu grijă pomii din care vom preleva altoii. In 
acest scop se aleg pentru fiecare soi numai pomii bine 
dezvoltaţi, viguroşi, care rezistă mai bine la atacul 
diferitelor boli, care leagă fructe mai bine şi în anii cu 
primăveri reci, ploioase şi care formează fructele cele 
mai frumoase, mari, bine colorate, mai gustoase şi care 
rodesc în fiecare an. 

Trebuie evitaţi de la recoltarea altoilor, toţi pomii 
cu frunze mozaicate, culoare plumburie etc., Intrucît 
aceştia sînt infectaţi cu boli virotice care se transmit 
prin altoire, boli care pînă în prezent nu se pot com¬ 
bate. 

Alegerea pomilor mamă se face în cursul verii în 
perioada cînd au fructe ajunse la maturitate. Pomii 
aleşi sînt marcaţi cu vopsea şi trecuţi într-un registru 

sau caiet, indicîndu-se livada în care se află, numărul 
parcelei, rîndul de pomi din parcelă şi numărul pomului 
pe rînd. în cazul cînd o unitate de producţie posedă o 
plantaţie mamă elită specială pentru obţinerea de altoi 
trebuie să se marcheze numai eventualele impurităţi 
şi pomii virozaţi necorespunzători din c'are nu se vor 
recolta altoi. 

Adesea însă pomii mamă din care se vor preleva 
ramurile sau lăstarii altoi sînt înaintaţi în vîrstă sau 
epuizaţi din cauza supraîncărcării cu rod, ipai ales în 
a doua jumătate a perioadei de rodire. în acest caz, 
ei formează lăstari şi ramuri anuale de dimensiuni 
reduse (10—15 cm lungime şi 2—4 mm grosime), 
care nu sînt corespunzători pentru altoire. Ori, pentru 
altoire sînt indicaţi lăstarii şi ramurile care au grosimea 
de 5—7 mm (aproximativ cît un creion) şi cu lungimea 
de peste 30 cm. <\ 

Pentru a obţine lăstari buni de altoire, pomii trebuie 
pregătiţi special cu un an înainte de altoirea cu ramuri 
detaşate sau cu cîteva luni înainte de altoirea în ochi 
dormind. Sezonul optim de pregătirea acestor pomi 
este în perioada repausului de iarnă, adică începînd 
de la căderea frunzelor toamna pînă la umflarea mu¬ 
gurilor primăvara. în acest scop se aplică în toată 
coroana o tăiere de reducţie asupra tuturor ramurilor 
de schelet şi de semischelet. Tăierea de reducţie este 
de fapt o tăiere de reîntinerire uşoară, operînd în lemn 
de 3—5 ani, adică în zonele unde diametrul ramurilor 
este de 2—3 cm. Prin această operaţie se îndepărtează 
la fiecare ramură o porţiune terminală lungă de 50— 
60 cm. în acest fel sereduce volumul coroanei, iar operaţia 
poartă numele de tăiere la reducţie. După tăiere pomii 
trebuie trataţi împotriva bolilor şi dăunătorilor prin 
stropiri de iarnă; solul trebuie fertilizat cu îngrăşăminte 
organice şi minerale corespunzătoare (orientativ 5 —6 kg 

gunoi de grajd fermentat la m.p. şi 20—50 g superfos- 
fat plus 25—30 g sare potasică la m.p.). în cursul verii 
se fac tratamentele antiparazitare aferente fiecărei 
specii, conform indicaţiilor date de staţiunile de aver¬ 
tizare, precum şi irigarea pomilor în caz de secetă. 

In felul acesta, pomii la care s-a redus coroana vor 
forma lăstari suficient de lungi (50—60 cm) şi de gro¬ 
simea unui creion. Atragem atenţia să nu se facă 
tăieri de reducţie prea severe, peste indicaţiile date 
mai sus, deoarece în cazul unor tăieri de regenerare 
în lemn mai bătrîn, se obţin lăstari prea groşi (cu dia¬ 
metrul de peste 10—12 mm, care nu mai corespund 
ca altoi); aceasta mai ales cînd pomii mamă nu sînt 
înaintaţi în vîrstă. De la această regulă face excepţie 
nucul, la care pentru altoirea în ochi, în fluier, în fe¬ 
reastră, trebuie lăstari mai groşi (cca 1,5—2,0 cm 
diametru). Deci la nuc, pentru a obţine altoi mai vi- 
guroşi trebuie făcute tăieri de reducţie în lemn mai gros. 


8 . PRELEVAREA, PREGĂTIREA, 
PĂSTRAREA ŞI TRANSPORTUL 
RAMURILOR ŞI LĂSTARILOR ALTOI 


Pentru altoirile cu ramuri detaşate se folosesc ramu¬ 
rile anuale cărora le-au căzut frunzele, iar pentru 
anumite altoiri (în ochi dormind, în fluier, în fereastră 
etc.), lăstarii semilignificaţi, care încă poartă frunze. 
Pentru fiecare din aceste cazuri există o epocă optimă 
de recoltare a ramurilor altoi, de pregătirea lor, de 
transport şi de păstrare sau conservare în condiţii 
speciale, în vederea menţinerii viabilităţii mugurilor. 
In cele ce urmează prezentăm pe scurt modul cum se 
procedează pentru fiecare categorie de altoire în parte. 

8.1. RECOLTAREA ŞI PĂSTRAREA RAMURILOR 
ALTOI PENTRU ALTOIRILE .DE LA ÎNCEPUTUL 
PRIMĂVERII 

Pentru altoirile care se fac primăvara, atît înainte 
de începerea vegetaţiei cît şi după pornirea sevei, recol¬ 
tarea ramurilor altoi trebuie făcută în timpul repausului 
vegetativ, adică toamna, imediat după căderea frun¬ 
zelor — începînd din luna noiembrie, continuînd şi 
în timpul iernii. Pentru speciile mai sensibile la frig 
este indicat ca recoltarea acestor ramuri altoi să se 

facă toamna, Înainte de venirea gerurilor mari. Pentru 
speciile sîmburoase, această lucrare trebuie terminată 
pînă la jumătatea lunii ianuarie, pentru că în caz con¬ 
trar există riscul ca o mare parte din muguri să fie dis¬ 
truşi de ger — în special la cais, migdal, piersic, unele 
soiuri de prun ele. Aceste specii ies din repausul obliga¬ 
toriu de iarnă pînă în a doua jumătate a lunii ianuarie 
(uneori chiar la sfîrşitul lunii decembrie), iar în februa¬ 
rie, cînd survin zile călduroase, are loc procesul de 
decălire a pomilor şi, ca urmare, gerurile de la sfîrşitul 
lunii pot distruge cu uşurinţă o parte din muguri chiar 
la temperaturi mai ridicate decît în lunile decembrie— 
ianuarie. 

Pentru altoit se recoltează numai ramuri anuale 
(de o vară) sănătoase, bine lignificate, cil mugurii nor¬ 
mal dezvoltaţi, fără răni provocate de grindină sau 
de alte accidente, fără urme provocate de insecte sau 
de boli. Se vor evita ramurile infectate cu păduchi 
ţestoşi (San Josă ş.a.) sau cele atacate de făinare, carii 
scoarţei şi ai lemnului etc. 

Recoltarea ramurilor altoi se face din treimea supe¬ 
rioară şi din cea mijlocie a coroanei, unde au fost mai 
însorite şi de regulă au lemnul bine copt. Tăierea se 
face de la baza creşterii fiecărei ramuri anuale, folosind 
foarfecă de pomi pînă unde se ajunge cu mîna şi foar¬ 
fecă de omizit, ataşată în vîrful unei prăjini uşoare, 
pentru ramurile situate la înălţime mare. 

Ramurile recoltate se aşază în mănunchiuri de cîle 
25—50 bucăţi, se leagă pe soiuri şi se etichetează. Legă¬ 
turile se fac cu răchită sau material plastic, care nu 
putrezesc la păstrare. Etichetele se scriu cu creion negru, 
iar pentru siguranţă se scrie numele soiului şi către 
baza unei ramuri din legătură, după ce în prealabil 
s-a tăiat cu briceagul o porţiune de coajă şi lemn pentru 
a se crea o faţă netedă pentru scris, lungă de 7—8 cm. 

Legăturile cu ramurile altoi etichetate se păstrează 
m! ratificate complet în nisip umed, aşezîndu-se In pozi¬ 
ţie culcată, în beciuri răcoroase sau direct în şanţuri 
mi nisip făcute afară. Şanţurile se sapă pe locuri mai 
ridicate, unde să nu băltească apa şi în partea nordică 
ii unor clădiri, pentru ca razele solare să nu forţeze 
pornirea lor în vegetaţie primăvara, înainte de altoire. 
Se are grijă ca nisipul să pătrundă bine printre ramurile 
altoi pentru a asigura condiţii bune de păstrare. Peste 
ultimul rînd de mănunchiuri (legături) se pune un strat 
de nisip de cel puţin 10 cm; iar dacă stratificatul se 
face în şanţuri afară, peste nisip se face şi un bilon de 
pămînt înalt de 20—25 cm. Marginile acestui bilon 
trebuie să fie mai late decît şanţul (de fiecare parte 
de 10—15 cm), pentru a nu permite infiltrarea apei în 
locul de stratificare. 

In timpul păstrării se fac controale periodice şi dacă 
e nevoie nisipul trebuie umezit uşor (mai ales în beciuri, 
unde se poate pierde apa). 

Spre primăvară, cînd timpul începe să se încălzească, 
trebuie făcute controale mai dese în stratificare. Dacă 
se constată că mugurii au tendinţă de umflare şi de 
pornire în creştere, iar epoca de altoire nu este priel¬ 
nică, se trec mănunchiurile de ramuri în locuri mai 
răcoroase, de preferinţă în gheţării, sau în camere fri¬ 
gorifice de 2—3°C, pentru a le întîrzia pornirea în 
vegetaţie. In cazul cînd au pornit în vegetaţie, al toii 
nu mai sînt buni de folosit. 

Scoaterea ramurilor altoi de la stratificare se face 
în ziua altoitului şi apoi se spală bine, îndepărînd nisi¬ 
pul pentru a nu strica tăişul lamei briceagului. După 
zvîntare se pot folosi la altoit. înainte de folosire se 
face un control prin sondaj asupra mugurilor de pe 
ramuri;se ia la întîmplare o ramură din unul sau mai 
multe mănunchiuri şi se secţionează mugurii de la 

bază, mijlocul şi vîrful ramurii. Dacă mugurii sînt verzi, 
neveştejiţi şi nu prezintă brunificări în interior, în¬ 
seamnă să sînt buni de altoit. Dacă, din contră, se 
observă că sînt ofiliţi sau brunificaţi, înseamnă că au 
putrezit la păstrare sau au fost atinşi de ger înainte de 
recoltare. In acest caz nu mai trebuie folosiţi. 

Dacă se observă că mugurii sînt viabili, dar scoarţa 
ramurilor scoase de la stratificare prezintă semne de 
uşoară ofilire, recomandăm ţinerea acestora cu baza 
în apă timp de cîteva ore, înainte de a le altoi (în ziua 
sau preziua altoitului). 


8.2. RECOLTAREA, PREGĂTIREA, PĂSTRAREA 
ŞI TRANSPORTUL LĂSTARILOR ALTOI 
DESTINAT! ALTOIRILOR ÎN OCHI DORMIND, 
ÎN FLUIER ETC. 

Recoltarea lăstarilor altoi în aceste cazuri se face 
în momentul altoitului sau în ziua altoitului. In cazul 
cînd se impune aducerea altoilor din alte localităţi 
situate la distanţe mari, prelevarea acestor lăstari se 
face cu 1—3 zile înainte de altoit, în perioada 20 iulie— 
10 septembrie, în funcţie de zona climatică şi de specia 
altoilor şi portaltoilor. 

Ca material de altoit se folosesc lăstari din aceeaşi 
vară, care poartă frunze, au ţesuturile lignificate şi 
muguri bine dezvoltaţi. Pentru toate speciile, cu ex¬ 
cepţia nucului, aceşti lăstari trebuie să aibă grosimea 
medie de 5—7 mm. Pentru nuc trebuie lăstari mult 
mai groşi. 

Tăierea acestor lăstari se face de la baza lor, cu 
foarfecă de pomi şi cu cea de omizi (în părţile înalte 
ale coroanei). 

Imediat după recoltare se taie codiţa frunzelor la 
I cm depărtare de mugur pentru a preveni pierderea 
apei prin frunze şi ofilirea mugurilor. Tot atunci se 
îndepărtează vîrful lăstarilor pe care se află muguri 
cruzi; de asemenea, se taie porţiunea bazală a lăsta¬ 
rilor (2—4 cm) care are muguri incomplet dezvoltaţi, 
precum şi stipelele, aşa cum se vede în figura 6. 

Lăstarii astfel pregătiţi se leagă în mănunchiuri de 
25—30 bucăţi, cu baza la acelaşi nivel, apoi la fiecare 
mănunchi se leagă cîte o etichetă pe care se scrie nu¬ 
mele soiului. 

Păstrarea pînă în momentul altoitului se face prin 
aşezarea legăturilor cu baza în apă (5—6 cm), în găleţi 
ori alte vase, acoperindu-le apoi cu cîrpe umede şi se 
duc în încăperi răcoroase. 



Fig. 6 — Recoltarea şi pregătirea lăstarilor pentru 
altoirea în ochi dormind: 


a — lăstar altoi după recoltare; b — lăstar cu codiţa 
frunzelor tăiată la 1 cm şi Îndepărtarea porţiunii bazale şi 
vlrful crvd; c — Îndepărtarea stipelelor 

Pentru transport la distanţe mai mari, legăturile eu 
lăstari se împachetează în muşchi umed sau hîrlii 
umede din sugativă, ziare etc., avînd grijă să li se asi¬ 
gure aerul necesar. 

Pentru altoirea nucului în ochi, în fluier sau în fe¬ 
reastră, pregătirea lăstarilor ce urmează a fi recoltaţi 
începe cu circa 3 săptămîni înainte de momentul al¬ 
toirii. In acest scop, la toţi lăstarii ce urmează a fi pre¬ 
levaţi pentru altoire li se taie codiţa frunzei, cînd mai 
sînt pe pom, nerecoltaţi. Tăierea codiţei se face la circa 
2 cm deasupra fiecărui mugur bun de altoit (cu excep¬ 
ţia celor de la baza lăstarilor şi dinspre vîrf). în cele 
trei săptămîni care rămîn pînă la altoit este suficient 
timp ca exact la baza codiţei să se formeze un strat 
de suber (plută), la fel ca în cazul căderii frunzelor 
toamna. Astfel, cu cîteva zile înainte de altoit, por¬ 
ţiunea de codiţă a frunzei cade singură, iar suberul 
format între timp la baza tecii peţiolului, în partea 
inferioară şi laterală a mugurelui, asigură o bună izo¬ 
lare faţă de factorii externi (aer, apă, uscăciune, infecţia 
cu bacterioze etc.). 

Atragem în mod special atenţia asupra acestei 
lucrări care are o importanţă deosebită în asigurarea 
condiţiilor de prindere la altoire. De ce? Pentru că 
teaca frunzei şi peţiolul la nuc au grosimi mari, iar 
acestea dacă sînt tăiate în momentul altoirii creează 
o rană cu suprafaţa de peste 1 cm 2 prin care se pierde 
multă apă şi se produc şi oxidări nedorite, pătrunderi 
de agenţi patogeni, cum este bacterioza etc. 

In ziua altoitului, toţi lăstarii pregătiţi aşa cum s-a 
arătat şi cărora le-au căzut codiţele frunzelor, se recol¬ 
tează şi apoi li se îndepărtează vîrful crud şi baza, 
ca în cazul general, după care se pot folosi la altoire. 

Modul cum se „scoate 44 mugurele altoi pentru altoire 
îl vom prezenta la fiecare metodă de altoire în parte. 


9. METODELE DE ALTOIRE UTILIZATE 
ÎN POMICULTURĂ 


Altoirea a evoluat treptat în decursul timpului, omul 
imaginînd şi aplicînd în practică noi metode şi perfec- 
ţionînd neîncetat pe cele vechi. în prezent se cunosc 
în practică peste două sute de metode; dintre acestea 
însă sînt utilizate mai frecvent 10—20 metode. 

Toate altoirile cunoscute şi folosite în pomicultură 
se pot clasifica în trei grupe de metode şi anume: 

a) grupa altoirilor cu muguri detaşaţi; 

b) grupa altoirilor cu ramuri detaşate; 

c) grupa altoirilor prin apropiere. 


9.1. GRUPA ALTOIRILOR CU MUGURI DETAŞAŢI 

La această grupă de metode, altoiul este reprezentat 
printr-un singur mugur însoţit de o porţiune de coajă 
fără lemn sau cu o foiţă extrem de subţire de lemn. 
Această porţiune de coajă poate avea diferite forme: 
scut elipsoidal, placă dreptunghiulară sau pătrată sau 
formă tubulară, în funcţie de metoda folosită. Des¬ 
prinderea porţiunii de coajă şi a mugurelui altoi se face 
în momentul altoirii. Portaltoiul este de regulă un 
puiet tînăr, butaşi sau marcotă înrădăcinată; dar poate 

fi şi o ramură de 1—2 ani situată în coroana pomilor 
mai în virstă. Condiţia esenţială este ca în zona de altoire 
portaltoiul să fie gros de 6—20 mm, iar coaja să fie 
netedă, fără rugozităţi, răni, cioturi, ramificaţii se¬ 
cundare ale portaltoiului etc. 

Altoirile cu muguri sînt cele mai utilizate în practică, 
deoarece se execută uşor, au suprafaţa mare de contact 
a zonelor generatoare, rana la altoire este mică, nefiind 
necesară ungerea cu mastic (ceară de altoit), iar pro¬ 
centul de prindere este foarte mare. In plus se face 
economie de altoi, întrucît se utilizează un singur mugur 
la fiecare altoire. 

Din această grupă fac parte următoarele metode: 
în ochi sau mugur dormind, în orchi crescînd, în placaj 
de coajă cu mugur, în „fereastră 44 , în fluier etc. 

9.1.1. ALTOIREA ÎN OCHI DORMIND lN „T“ 

Dintre toate metodele de altoire cunoscute, aceasta 
este cea mai folosită în pepinierele pomicole, atît pentru 
obţinerea pomilor buni de plantat, cît şi in alte sectoare 
horticole (pentru obţinerea trandafirilor, de exemplu). 
Numele de ochi provine de la mugurele abia format 
la subsuoara frunzei, care pînă toamna se numeşte 
„ochi 44 şi numele de „dormind 44 , pentru faptul că, deşi 
se prinde imediat (în 12 — 15 zile), nu creşte in anul 
altoirii, ci rămîne în repaus („dormind 44 ) din august 
pînă în martie-aprilie. Deci creşterea lui începe după 
circa 6 luni. 

O condiţie esenţială pentru prindere este ca seva să 
fe destul de activă în portaltoi, dar şi în altoi, încît 
ioaja să se desprindă cu uşurinţă, iar mugurii („ochii 44 ) 
să fie complet dezvoltaţi. 

Epoca optimă de altoire este în a doua jumătate a 
verii, cînd nu mai este posibilă creşterea mugurilor 

altoiţi, pentru a-i forţa să rămînă în stare latentă 
(dormind) după prindere. In mod obişnuit, altoirea se 
face de la 25 iulie pînă la 10 septembrie, în funcţie de 
specia altoiului şi mai ales de încetinirea curentului 
de sevă în portaltoi, dar şi de condiţiile climatice. In 
anii ploioşi, altoitul se poate face între 10 august şi 
10 septembrie. La unii portaltoi circulaţia sevei se 
încetineşte mai repede ca la alţii şi altoirea acestora 
trebuie făcută la începutul sezonului amintit. Reco¬ 
mandăm ca altoirea portaltoilor să se facă în ordinea 
următoare: păr sălbatic, păr franc, porumbar, prun 
franc, cireş sălbatic, vişin comun, migdal amar şi franc, 
piersic franc, zarzăr, marcote de măr, gutui, apoi cor¬ 
coduşul, mahalebul etc. 

înălţimea de altoire în pepinieră (cîmpul I) se face, 
de regulă, în apropierea coletului şi anume la 5—6 cm 
deasupra solului la portaltoii obţinuţi din sămînţă sau 
la 10—15 cm la portaltoii vegetativi. In unele cazuri, 
cînd se urmăreşte ca trunchiul viitorului pom să fie 
constituit din portaltoiul sălbatic, care este mai rezis¬ 
tent la oscilaţiile de temperatură şi îngheţuri, altoirea 
se poate face mai sus, adică la 60—100 cm (cais, cireş, 
migdal etc.). 

Pregătirile pentru altoire se fac din timp, cu cel 
puţin 3 săptămîni înainte de altoirea propriu-zisă. Dacă 
vara este secetoasă şi circulaţia sevei în portaltoi este 
slabă se recomandă o udare puternică a acestora şi 
o mobilizare a solului prin praşilă cu 15—20 zile înainte 
de altoit. Acelaşi lucru este de dorit şi pentru pomii 
din care se iau altoii. 

In ziua altoitului trebuie suprimate toate ramifi¬ 
caţiile în zona de altoire (15—20 cm) la baza portalto- 
iului, ori la înălţimea la care se face altoirea, în vederea 
uşurării operaţiilor de altoit şi legat. Dacă în jurul 
portaltoiului ş-a adunat pămînt cu ocazia praşilelor 

sau a rămas de la muşuroiul făcut la plantare, trebuie 
înlăturat pămintul respectiv, mai ales la portaltoii ! 
obţinuţi din sămînţă, la care altoirea se face deasupra 
coletului, ori la trandafir, la care altoirea se face sub 
colet; apoi se şterge coaja portaltoiului în zona de 1 
altoire cu o cîrpă de bumbac, cu scopul de a îndepărta 
grăunciorii de pămînt şi nisip, care ar strica repede (| 
tăişul briceagului. Dacă a căzut o ploaie după şter¬ 
gerea cojii, această operaţie se repetă. 

Pentru altoi se recoltează lăstari din aceeaşi vară, 
cu grosimea aproximativă a unui creion şi cu mugurii 
bine formaţi. Sînt mai indicaţi lăstarii crescuţi în păr¬ 
ţile însorite din treimea mijlocie şi superioară a co¬ 
roanei (în special la începutul sezonului de altoire, cînd 
există certitudinea că lăstarii din interior nu au muguri 
bine formaţi). 

Recoltarea lăstarilor se face în ziua altoitului, de 
aceea în pepinierele mari se organizează în paralel 
echipe care recoltează şi pregătesc lăstarii altoi, fur- 
nizîndu-i imediat echipelor de altoitori propriu-zişi. 

Pregătirea lăstarilor altoi se face aşa cum s-a arătat 
la pag. 50—52. 

Operaţia altoirii propriu-zise decurge astfel: La 
înălţimea de altoire, pe portaltoi se alege un loc cu 
coaja netedă (mai indicat în partea nordică a port¬ 
altoiului, pentru a feri altoiul de razele fierbinţi ale 
soarelui). Apoi cu ajutorul lamei briceagului se face o 
tăietură în coajă în forma literei T (ccmpusă dintr-o 
incizie longitudinală de 3—3,5 cm şi alta transversală 
de circa 1 cm). Pentru aceasta, altoitorul prinde bri¬ 
ceagul cu mîna dreaptă, apucîndu-1 între degetul mare 
şi celelalte degete, în afară de arătător; degetul arătă¬ 
tor rămîno întins pe muchia lamei briceagului. Altoi¬ 
torul se apleacă apoi către baza portaltoiului şi aşaza 
tăişul briceagului în poziţie transversală şi, apăsînd 

cu degetul arătător pe muchia lamei, mişcă briceagul 
în stînga şi dreapta, obţinînd incizia transvers ilă 
(lungă de 1 cm). Scoate apoi briceagul din această 
tăietură şi, ţinîndu-1 în acelaşi mod, îndreaptă lama cu 
vîrfulîn jos spre colet şi cu tăişul spre portaltoi. Aşază 
apoi vîrful tăişului la 3—3,5 cm sub tăietura trans¬ 
versală şi, apăsînd cu degetul arătător pe muchia lamei, 
încît tăişul să pătrundă coaja pînă la lemn, trage în 
sus pînă ce tăişul răspunde în tăietura transversală, 
înainte de a ridica briceagul din incizia longitudinală, 
altoitorul mişcă uşor tăişul briceagului către stînga 
şi dreapta (prin răsucire), astfel ca să deslipească mar¬ 
ginile cojii în punctul de întretăiere ale braţelor lite¬ 
rei „T“. Cu aceeaşi mînă se întoarce briceagul cu spa- 
tula în jos şi, începînd din punctul de întretăiere al 
celor două incizii, se dezlipeşte coaja portaltoiului de 
o parte şi de alta a inciziei longitudinale (fig. 7). Spatula 
trebuie să alunece uşor şi numai o singură dată între 
coaja şi lemnul portaltoiului, pentru fiecare margine 
a tăieturii longitudinale. 

Nu este permis să se frece spatula pe lemn de mai 
multe ori, deoarece se înlătură stratul zonei genera¬ 
toare rămas pe lemn şi ca urmare nu mai are loc prin¬ 
derea altoiului. Cînd portaltoiul are suficientă sevă 
nu este nevoie să se dezlipească prea mult coaja, deoa¬ 
rece altoiul se introduce puţin forţat şi poate aluneca 
uşor între coajă şi lemn. 

Mugurele altoi care urmează a fi introdus în locaşul 
făcut trebuie să fie însoţit de o porţiune de coajă 
de 3—3,5 cm (dintre care 1,5—2 cm la partea infe¬ 
rioară şi 1 — 1,5 cm la partea de deasupra mugurelui). 
Pe partea interioară a acestui scut de coajă trebuie să 
rărnînă o foiţă de lemn numai în dreptul mugurelui. 

Pentru detaşarea (scoaterea) mugurelui altoi împre¬ 
ună cu coaja însoţitoare de pe lăstarul altoi se proce- 

Fig. 7 — Efectuarea locaşului „T“ pe portaltoi: 

a — modul dc executare a tăieturii transversale cu lama bri¬ 
ceagului aşezaţii perpendicular; b — aceeaşi operaţie executată 
cu lama briceagului aşezată oblic; c — modul dc executare 
a tăieturii longitudinale; d — deslipirea cojii cu ajutorul 
spatulci 


dează astfel: Din mănunchiul de lăstari pregătiţi 
pentru altoire se alege unul mai subţire decît portal- 
toiul şi se prinde în mina stingă în podul palmei, apueîn- 
du-1 între degetul mare şi degetele mijlociu, inelar şi 
mic. Degetul arătător de la mina stingă rămîne întins, 

orientat către virful lăstarului şi opus mugurelui care 
urmează a fi detaşat; în timpul detaşării mugurelui 
altoi, el are rolul de sprijin al lăstarului (fig. 8 a,b). 

Lăstarul altoi prins astfel poate fi ţinut fie cu baza 
spre corp, fie cu vîrful, în funcţie de obişnuinţa altoi- 
torului şi de rapiditatea cu care execută altoirea. 

In cazul ţinerii lăstarului altoi cu baza spre corp, 
pentru detaşarea mugurelui altoi, se prinde briceagul 
de altoit în palma dreaptă, îndoind toate degetele, 
în afară de degetul mare. Se aşază apoi tăişul lamei 
la circa 1,5 cm deasupra mugurelui ce trebuie detaşat, 
iar degetul mare de la aceeaşi mînă se aşază la 3—4 cm 
dedesubtul aceluiaşi mugure, sprijinindu-1 totodată şi 
de vîrful degetului mare de la mîna stingă (fig. 8). 
Se trage apoi de briceag, imprimîndu-i o mişcare de 
tăiere spre dreapta şi în jos, printre coaja şi lemnul 
lăstarului altoi. Cînd lama briceagului a ajuns în dreptul 
mugurelui (ce trebuie detaşat) se apasă cu un efort 
mai mare, răscucind puţin briceagul în jurul nodului, 
pentru a tăia o foiţă cît mai subţire de lemn (numai 
în dreptul mugurelui). După depăşirea mugurelui, se 
continuă tăierea printre lemn şi coajă cu 1,5—2 cm; 
cînd s-a ajuns la acest punct, lama briceagului iese 
din tăietură, iar mugurele altoi rămîne prins numai 
în coajă, în punctul terminus al tăieturii. 

Pentru a-1 detaşa definitiv, se procedează astfel: 
cu briceagul în aceeaşi mînă (dreapta), ţinîndu-1 numai 
cu degetul mijlociu, inelar şi mic, se aşază degetul 
arătător peste coaja de deasupra mugurelui. Apoi se 
apasă tăişul lamei la o distanţă de 1,5—2 cm sub 
mugure, detaşnd definitiv altoiul (fig. 8 c, d). 

Porţiunea de peţiol (codiţa frunzei) care însoţeşte 
mugurele este apucată apoi între degetul mare şi 
i arătătorul de la mîna dreaptă; altoitorul se apleacă 
Hpre coletul portaltoiului şi introduce altoiul prin 

Fig. 8 — Detaşarea mugurului altoi de pe 
lAstnr: 


a — poziţia mîinllor şl Urinarului la începutul 
detaşării; b — poziţia la nfli■ .iiLtil «IHaşărlI; c, d, e, 
f —poziţiiintenncdl.m» piuă l » prliubn a mugurelui 
uliul (Iclufut 













alunecare de sus în jos sub coaja dezlipită în locaşul 
făcut în tăietura T (fig. 9). Uneori este nevoie ca altoiul 
să fie împins cu spatula briceagului prin apăsare la 
baza mugurelui. Se centrează apoi altoiul pe mijlocul 
braţului vertical al tăieturii „T“ şi cu degetele arătă¬ 
toare de la ambele mîini se apasă pe marginile acestei 
tăieturi pentru a stabil un contact strîns între altoi 
şi portaltoi (fig. 9 b). 

Dacă în tăietura T nu a încăput tot scutul de coajă 
al altoiului trebuie tăiată porţiunea care depăşeşte 
tăietura transversală, prin apăsare cu tăişul briceagu¬ 
lui exact în dreptul tăieturii transversale. Imediat 
după aşezarea şi fixarea altoiului se face legarea strînsă 
cu fir de rafie, tei sau benzi speciale din material plastic. 

Legătura se efectuează astfel: cu mîna stingă se 
apucă firul de rafie de la un capăt, iar cu dreapta de 



Fig. 9 — Introducerea mugurelui altoi în locaşul „T* 4 sub coaja 
portaltoiului: 

a — poziţia mugurelui înainte de introducerea sub coajă; b — apăsarea 
mugurilor cojii portaltoiului peste altoi; c — retezarea cojii scutului altoi 
la nivelul inciziei transversale a „T‘‘-ului 














la jumătatea firului. Se aşază firul peste tăietura trans¬ 
versală, incit capătul din mina stingă să rămînă lung 
de cea 15 cm. Apoi, ambele mîini se trec în spatele 
tăieturii T, încercuind strîns portaltoiul şi prinzînd 
capătul scurt al rafiei sub capătul lung. Pe urmă din 
nou se aduc ambele capete în faţă, prinzînd capătul 
scurt în formă de cruce sub capătul lung şi mai departe 
se leagă strîns în spirală peste capătul scurt, care 
trebuie să rămînă permanent sub legătură. Se are 
grijă ca legătura să ocolească mugurele altoi şi codiţa 
însoţitoare, care trebuie să rămînă neacoperite. Mai 
departe se leagă spiră lîngă spiră toată lungimea braţu¬ 
lui vertical al T-ului (fig. 10). La sfîrşit se înnoadă 
cele două capete ale rafiei şi se taie la distanţa de 2 — 
3 cm de nodul făcut. 

O legătură mai practică este însă aceea fără înnodarca 
capetelor. In acest caz, înainte de terminarea legăturii, 
este lărgită ultima spiră a firului de rafie, se introduce 
capătul lung al acestuia sub spiră şi se trage puternic 
In sensul de legare (tot spre dreapta). Astfel, capătul 
lung rămîne prins şi fixat bine sub ultima spiră şi 
apoi se taie la cîţiva centimetri fără a se mai înnoda. 

Altoirea astfel efectuată este gata şi nu trebuie 
folosită ceara de altoit. 

Cu cît altoirea se face în ritm mai rapid, cu atlt se 
evită veştejirea ţesuturilor tăiate; aceasta cu atlt mai 
mult, cu cît în sezonul de altoire aerul este uscat. 

Pentru asigurarea rapidităţii altoirii s-a făcut o 
diviziune a muncii şi s-a căutat să se elimine o serie 
de mişcări intermediare, inutile. Iată cum se proce¬ 
dează: După ce s-a făcut tăietura pe portaltoi, se 
detaşează altoiul şi se introduce în acest locaş direct 
de pe lama briceagului. Pentru detaşare lăstarul altoi 
se ţine cu vîrful spre corpul nltoitorului şi cu baza în 
sus, adică invers de cum am arătat mai înainte, la 

Fig. 10 — Efectuarea legăturii la altoirea în ochi dormind: 

a — aşezarea rafiei peste tăietura transversală; b — încrucişarea rafiei 
deasupra mugurelui; c — încrucişarea rafiei sub mugure; d — formarea 
buclei; e — trecerea capătului rafiei prin buclă; f —stringerea legături* 


celălalt procedeu. Apoi cu briceagul în mîna dreaptă 
se face o tăietură transversală la 1,5 cm depărtare de 
vîrful mugurelui, în vederea detaşării uşoare. După 
aceea se detaşează mugurele începîr d tăetura între 
lemn şi coajă la circa 1,5 cm de baza mugurelui şi 
continuînd tăierea prin dreptul mugurelui pînă ce 
lama briceagului răspunde la incizia transversală, deta- 

şînd astfel altoiul de pe lăstar. Mugurele detaşat se 
ţine pe lama briceagului cu degetul mare de la mina 
dreaptă. Se răsuceşte apoi mina dreaptă cu briceag şi 
cu altoi cu tot, astfel încît mugurele să vină cu vîrful 
în sus şi este introdus direct în tăietura T—!prin 
împingerea scutişorului cu ajutorul degetului mare 
de la aceeaşi mină (dreapta). In felul acesta, altoiul 
lunecă de pe lama briceagului în locaşul său. Mai departe, 
stabilirea contactului între altoi şi portaltoi cu degetele 
arătătoare, tăierea porţiunii de coajă ce depăşeşte 
incizia transversală a T-ului, legătura cu rafie etc. 
se fac exact cum s-a arătat în cadrul celeilalte metode 
de detaşare a mugurelui altoi. 

Atragem atenţia că la ambele metode de detaşarea 
mugurelui altoi trebuie păstrată o perfectă igienă şi 
anume nu trebuie prins scutişorul de coajă de partea 
secţionată, ci numai de codita (peţiol) însoţitoare; 
în cazul cînd după detaşarea mugurele altoi a scăpat 
jos, el nu mai trebuie folosit ci se va detaşa un altul. 
Lucrări necesare după altoirea în ochii dormind. 

a) Controlul prinderii se face după două săptămîni 
de la altoire. Dacă porţiunea de codiţa (peţiol) care 
însoţea mugurele altoi a căzut sau se desprinde cu 
uşurinţă, iar coaja scutişorului este întinsă, înseamnă 
că prinderea este asigurată. Din contră, dacă codiţa 
este uscată sau s-a zbîrcit şi se ţine bine de altoi, iar 
scoarţa scutişorului este încreţită, altoiul nu s-a prins 
In acest caz altoirea trebuie repetată. 

b) Slăbirea legăturii altoiului se face în cazul cînd 
se observă tendinţa de ştrangulare a portaltoiului, mai 
ales în cazul folosirii materialelor de legat fără elastici¬ 
tate (rafie, tei etc). 

După altoire, portaltoiul continuă să crească în 
grosime, iar aceste legături provoacă gîtuiri pericu¬ 
loase. Legăturile însă nu trebuie înlăturate de tot, 

pentru că altoiul poate fi „Împins" afară din locaşul 
portaltoiului de către ţesăturile noi de calus care se 
formează haotic în lipsa legăturii. In plus, marginile 
cojii tăiate se răsucesc în afară şi altoiul se poate usca. 

c) Realtoirea portaltoilor la care nu s-a prins altoiul 
se face imediat după controlul prinderii — adică la 
circa două săptămîni de la altoire. Pentru realtoire 
se foloseşte de regulă aceeaşi metodă de altoire In ochi 
dormind, operînd cu cîţiva centimetri mai sus pe port- 
altoi şi pe partea opusă a altoiului neprins. 

d) Ciupirea virfului altoilor care eventual au pornit 
în creştere imediat după altoire. Operaţia se face 
la 4—5 frunze de la bază, cu scopul de a stopa creşterea 
şi a forţa lignificarea bazei altoiului, în vederea pregă¬ 
tirii pentru iernare (circa 2—5% din altoi pot porni 
în creştere in cazul altoirilor mai timpurii, adică la 
începutul sezonului de altoire). 

e) Protejarea împotriva gerului de iarnă a mugurilor 
altoi grefaţi in apropierea coletului, mai ales la speciile 
sensibile (cais, migdal, piersic) şi în zonele fără zăpadă. 
In acest caz se face muşuroirea cu pămînt a bazei 
portaltoiului, pe o înălţime de circa 15 cm, incluzînd 
în muşuroi şi altoiul. Lucrarea se face toamnatîrziu, 
înainte de îngheţarea solului. 

f) Tăierea la cep se face în primăvara următoare, 
mai precis la sfîrşitul iernii (februarie). Lucrarea con¬ 
stă in retezarea portaltoiului la circa 15 cm deasupra 
altoiului. 

g) Dezmuşuroirea altoilor se face primăvara timpu¬ 
riu, imediat ce s-a zvîntat solul (în „mustul zăpezii 41 ). 
Dacă se intîrzie, mugurii altoi încep să putrezească 
(„se clocesc 44 ). 

h) Suprimarea mugurilor şi a lăstarilor care cresc 
din portaltoi pe cep, atît a celor ce cresc deasupra 
punctului de altoire, cît şi a celor de sub altoi. Lucrarea 


65 


se începe la umflarea mugurilor sau cînd lăstarii au 
1—3 cm. Apoi se repetă încă de două ori la intervale 
de 10—15 zile, pe măsură ce apar alţii. Se are grijă 
să nu se rupă lăstarul altoi, mai ales cînd acesta se 
aseamănă cu lăstarii portaltoiului (cais altoit pe zarzăr, 
piersic pe piersic franc, cireş pe cireş sălbatic etc). 

i) Palisarea sau legarea lăstarilor altoi de cep se 
face cînd aceştia au 8—12 cm, cu scopul de a preîntîm- 
pina ruperea lor de către vînturi. 

Mai departe se iau măsuri de stimularea creşterii 
altoilor în lungime, prin copilirea (suprimarea) lăstarilor 
anticipaţi (care cresc la subsuoara fiunzelcr), măsuri 
de poiectare şi formare a coroanei la pomii cu ti unchi 
pitic; combaterea bolilor şi insectelor care atacă altoii 
şi care se face cu diferite preparate chimice. 

j) Suprimarea cepului de care a fost legat altoiul la 
începutul creşterii, tăiere ce trebuie efectuată la sfîrşi- 
tul lunii iulie sau începutul lunii august, cu scopul de 
a favoriza vindecarea rănii pînă toamna la încheierea 
vegetaţiei. 


9.1.2. ALTOIREA ÎN OCHI (MUGUR) CRESCÎND 

Este denumită în ochi crescînd pentru faptul că 
altoiul porneşte în creştere imediat după executare, 
adică în aceeaşi perioadă de vegetaţie. Această metodă 
se foloseşte mai rar la pomi, în special pentru realtoirea 
portaltoilor, la care nu s-a prins altoiul în ochi dormind 
din vara precedentă. Epoca optimă de execuţie pentru 
pomi este la începutul lunii mai , cînd seva a început să 
circule bine în portaltoi şi coaja se desprinde cu uşurinţă. 
Tehnica de altoire este aceeaşi ca la altoirea în ochi 
dormind, cu deosebirea că ramurile altoi se recoltează 
toamna, după căderea fiunzelcr şi la începutul iernii. 
Se păstrează stratificate în nisip sau în camere frigori- 


66 


fere, pină in momentul altoirii la fel ca la altoirea cu 
ramuri detcşate. 

Modul de lucru şi legatul sînt identice cu cele arătate 
In altoirea în ochi dormind (vezi fig. 8,9 şi 10); mugurele 
altoi in cazul pomilor însă nu mai este însoţit de o 
porţiune de peţiol (condiţa frunzei) deoarece frunzele 
nu căzut din toamnă, înainte de recoltarea ramurilor 
altoi. 

La scoaterea (detaşarea) mugurelui altoi se foloseşte 
metoda a doua (indicată la pag. 62—64) pentru a putea 
introduce altoiul sub coaja portaltoiului direct de pe 
lama briceagului. 

Altoirea in ochi crescînd se foloseşte în mod frecvent 
insă la trandafir. In acest caz însă lucrarea se face mai 
tîrziu şi anume la sfîrşitul lunii mai şi începutul lunii 
iunie, după ce au înflorit trandafirii. Pentru altoire 
, se aleg lăstarii la care floarea din virf s-a trecut, deoarece 
I acesta este indiciul că mugurii de la subsuoara frunzelor 
| sînt complet dezvoltaţi şi capabili de a da naştere la 
creşteri noi după altoire. Lăstarii altoi recoltaţi se 
pregătesc Ia fel ca in cazul altoirii în ochi dormind» 
suprimîndu-li-se frunzele şi lăsînd o porţiune de peţiol 
de circa 1 cm. In plus, li se suprimă şi 1o\i ghimpii 
situaţi pe coaja lăstarilor. Mugurele cu scutul de coajă 
însoţitor se scoate însă fără lemn; în acest scop foiţa 
de lemn ce rămîne pe scutul de coajă trebuie desprinsă 
ru ajutorul unghiei sau cu virful lamei briceagului. 

Pentru a evita lăstărirea măceşului din zona coletului, 
altoirea trandafirului trebuie făcută sub colet,urmînd 
ca după prinderea altoiului şi anume în primăvara 
următoare, să se suprime întreaga zonă a coletului 
exact deasupra mugurelui altoi. 

91.3. ALTOIREA ÎN PLACAJ DE COAJĂ CU MUGURE 


Această metodă se foloseşte fie în epoca de altoire 
în ochi dormind (august-septembrie), fie în epoca de 
altoire în ochi crescînd (la începutul lunii mai) şi 
anume la portaltoii la care coaja nu se poate desface cu 
uşurinţă şi deci nu este posibilă introducerea mugurelui 
altoi sub coaja portaltoiului. 

Recoltarea altoilor se face în funcţie de epoca de 
altoire şi anume: 

a) cînd se altoieşte toamna, la sfîrşitul sezonului 
de altoire în ochi dormind, lăstarii altoi se recoltează 
în ziua altoitului, pregătindu-i şi păstrîndu-i exact 
ca pentru altoirea în ochi dormind; 

b) cînd se altoieşte primăvara, recoltarea şi păstrarea 
ramurilor altoi se face în timpul repausului vegetativ, 
ca la altoirea cu ramuri (pag. 47 — 49). 

Pe portaltoi apoi, în zona de altoire, se taie o fîşie 
de coajă de aceeaşi lăţime cu cea a mugurelui altoi. 
Tăierea se face de sus în jos, imprimînd briceagului o 
mişcare de tăiere printre lemn şi coajă pe o lungime de 
3 cm, adică aproximativ cît scutul de coajă al altoiului. 
Fîşia de coajă nu se înlătură cu totul, ci se scoate 
briceagul din tăietură şi se scurtează la o distanţă de 
5—10 mm de baza ei. Scurtarea se face simplu, prin 
apăsarea tăişului briceagului transversal, în punctul 
respectiv, spre lemnul portaltoiului pînă se străpunge 
fîşia de coajă şi pînă cade porţiunea superioară. Rămîne 
astfel prinsă de portaltoi numai partea bazală de 5 — 
10 mm a fîşiei de coajă desprinsă; aceasta va constitui 
suportul altoiului (fig. 11). 

Mugurele altoi se scoate de pe lăstarul sau de pe 
ramura altoi in acelaşi mod ca şi la altoirea în ochi 
dormind sau respectiv în ochi crescînd, cu un scut 
de coajă de aceleaşi dimensiuni (3—3,5 cm lungime). 

Fig. 11 — Altoirea în placaj de coajă cu mugure: 

a — portaltoiul; b— locaşul altoiului pe portaîtoi;c — mu- 
gurele altoi Însoţit de placajul de coajă şi de codiţa 
frunzei; d — altoiul introdus lnlocaşul său Înainte de 
legare 

Se are grijă însă ca diametrul (grosimea) lăstarului 
sau a ramurii altoi să fie aproape egal cu cel al portal- 
toiului. 

Urmaeză apoi aplicarea altoiului peste tăietura 
făcută pe portaltoi, împingînd mugurele cu scutul 
său de coajă în locaşul bazai şi avînd grijă să fie centrat 
bine altoiul, astfel ca să se suprapună perfect scutul 
de coajă peste locul de pe portaltoi, de unde s-a tăiat 
fîşia de coajă. 

Dacă scutul de coajă al altoiului depăşeşte în înălţime 
(lungime) locaşul făcut pe portaltoi, atunci se taie 

cu briceagul acestă porţiune. I rmează apoi legatul, 
care ir) acest caz se începe de jos in sus, făcîndu-se 
strins şi cu atenţie pentru a nu deplasa altoiul intr-o 
parte sau alta. 


9.1.4. ALTOIREA CU MUGURE ÎN FLUIER 

Această altoire se foloseşte pentru o serie de specii 
lemnoase (nuc, castan, smochin, etc.), la care nu se 
obţin rezultate bune cu alte metode de altoire. 

Numele de altoire în fluier vine de la faptul că porţi¬ 
unea de coajă care însoţeşte măgurele altoi are formă 
tubulară. 

Epoca de altoire începe din primăvară, cind seva 
circulă eu intensitate şi piuă la sfîrşitul verii, adică 
In toată perioada de vegetaţie, cind coaja se poate 
desprinde cu uşurinţă de pe lemn. Cele mai bune rezul¬ 
tate însă se obţin incepind de la 15 iulie piuă la 
30 august, cind mugurii de pe lăstari aînt complet 
formaţi. 

Altoirea poate fi făcută fie în apropierea coletului 
(suprafeţei solului) direct pe tija portaltoiului, fie 
pe ramurile principale ale tinerei plante. Este important 
de ştiut că grosimea portaltoiului in zona de altoire 
trebuie să fie mai mică sau egală cu grosimea altoiului. 
Rezultate bune se obţin cind diametrul celor doi par¬ 
teneri (altoi şi portaltoi) este cuprins între 1,5 şi 2 cm. 
Totdeauna însă lăstarii altoi trebuie să fie mai groşi 
decît portaltoiul. 

Mugurii altoi trebuie detaşaţi de pe lăstări din acelaşi 
an ori în unele cazuri de pe ramuri anuale. 

Ramurile sau lăstarii de pe care se „scot“ mugurii 
altoi trebuie recoltaţi în momentul altoirii,pregătirea 
lor însă începe cu 15—20 zile înainte de momentul 

altoirii, fără însă a-i detaşa de pe planta mamă. Această 
pregătire constă în scurtarea codiţelor frunzelor de pe 
treimea bazală şi mijlocie a lăstarilor vizaţi în scopul 
folosirii mugurilor altoi; în acest caz, fiecare peţiol 
(codiţa frunzei) se retează cu foarfecă la o distanţă 
de 2—3 cm de bază. După circa două săptămîni, aceste 
codiţe scurtate se desprind în med natural şi cad singure, 
fără să mai rămîră rană deschisă lîngă mugure, la 
teaca frunzei. In timpul cele r două săptămîni s-a format 
un ţesut protector din suber (plută) la baza peţiolului 
(aşa cum se formează toamna la căderea frunzelor). 

In momentul altoitului se recoltează lăstarii pregătiţi 
din timp, aşa cum s-a arătat, şi li se îndepărtează treimea 
superioară cu mugurii incomplet formaţi. 

Pentru altoirea în fluier se foloseşte un briceag special 
ou două lame paralele distanţate la 3 cm (vezi fig. 2). 

La executarea altoirii se procedează în nudul urmă¬ 
tor: Se prinde briceagul de altoire în fluier în mîna 
dreaptă, apucîndu-1 cu toate degetele şi se eşază cu 
baza tăişului celor două lame în poziţie transversală 
faţă de axul portaltoiului. Se apară apoi pe briceag 
pină ce ambele lame pătrund în coajă pină la lemn; 
apăsînd în continuare pe briceag, acesta este rotit în 
jurul portaltoiului pină la locul de plecare, obţinîndu-se 
astfel două incizii inelare, continuie şi paralele, distan¬ 
ţate la 3 em una de cealaltă. Cu una din lamele briceagu¬ 
lui se face o incizie longitudinală care să răspundă în 
cele două incizii inelare. Inelul de coajă crestat nu se 
desprinde încă din locaşul lui, aceasta urmînd să se 
facă în momentul cînd şi altoul este pregătit, 
i De pe lăstarul altoi trebuie scos un inel de coajă 
dentic, care să aibă un mugure situat la mijloc. Pentru 
aceasta, dintre lăstarii piegătiţi, se alege unul cu dia¬ 
metrul mai mare sau egal cu portaltoiul şi în .dreptul 
unui mugur (de la care a căzut peţiolul) se aşază baza 

tăişului celor două lame In poziţie transversală faţă 
de axul ramurii. Mugurele altoi trebuie să fie situat 
exact la jumătatea distanţei dintre cele două lame, 
adică la 1,5 cm de fiecare margine a inelului. Se apasă 
apoi pe briceag pînă cînd cele două lame străpung 
coaja pînă la lemn, rotindu-1 în jurul lăstarului pînă 
cînd cele două incizii paralele ajung pe linia mugure- 
lui de la care s-a plecat, răspunzînd în inciziile cores¬ 
punzătoare. 

Pe partea opusă mugurelui se execută o incizie lon¬ 
gitudinală care să corespundă în cele două incizii inelare 
Pentru detaşarea altoiului se începe dezlipirea cojii 
cu una din lamele briceagului (cu cea inferioară) de 
la dreapta la stînga; cînd s-a ajuns cu lama în apropierea 
mugurelui, se adînceşte puţin tăişul în lemn, astfel 
ca pe inelul de coajă, în dreptul mugurelui, să rămînă 
o foiţă subţire de lemn pe care se află de fapt primordiul 
mugurelui. După ce s-a depăşit mugurele, se continuă 


dezlipirea restului de coajă tabulară. S-a obţinut astfel 
un cilindru de coajă (inel) care are la 
mijloc un mugure bine format (fig. 12). 

De pe portaltoi se desprinde repede 
inelul de coajă crestat şi se aruncă, 
iar pe locaşul rămas pe portaltoi se 
aşază imediat inelul de coajă cu mu¬ 
gurele altoi, astfel încît să se acopere 
toată zona descoperită. Dacă altoiul a 
fost egal cu port altoiul, cilindrul de 
coajă al acestuia se suprapune perfect 
pe portaltoi încît marginile inciziei 
verticale se unesc perfect una cu 
cealaltă. In cazul cînd altoiul este mai 



Fig. 12 — Alto 
irea tn fluier 




gros şi marginea verticală a cilindrului 

de coajă se petrece peste cealaltă, trebuie Înlăturată 
porţiunea care prisoseşte printr-o incizie verticală. 

După ce s-a aşezat bine altoiul în locaşul său, se face 
legătura strînsă peste tot inelul de coajă. Legătura se 
Începe de sus sau de jos, ocolind mugurele altoi peste 
care nu se leagă şi depăşind marginile inferioare şi 
superioare a inelului de coajă cu clte 1—2 spire. In 
cazul cînd altoirea s-a făcut lingă colet, se recomandă 
muşuroirea altoiului cu pămînt mărunt şi reavăn. 

Pentru a obţine rezultate bune la prindere se reco¬ 
mandă ca altoirea să se facă foarte repede. In caz 
contrar se oxidează seva de pe secţiunile făcute, iar 
prinderea este periclitată. De asemenea, retezarea 
portaltoiului nu trebuie făcută în momentul altoirii. 
Această retezare se face treptat, adică începînd după 
prinderea altoiului, clte puţin pînă se ajunge la circa 
10—15 cm deasupra altoiului. Retezarea definitivă 
se va face în vara următoare, cînd lăstarul altoi a 
depăşit grosimea portaltoiului, adică la sfîrşitul lunii 
iulie. 

9.1.5. ALTOIREA CU MUGURE DORMIND „ÎN FEREASTRĂ“ 

Numele de altoire "în fereastră* 4 vine de la faptul 
că scutul de coajă care însoţeşte mugurele altoi are 
forma dreptunghiulară (ca o fereastră) cu înălţimea de 
3 cm şi lăţimea de circa 1,4 —1,6 cm. Se foloseşte cu 
precădere pentru altoirea nucului, pecanului şi cas¬ 
tanului comestibil. 

Epoca optimă de altoire ţine de la 15 iulie pînă la 
sfîrşitul lunii august, perioadă în care coaja se desprinde 
cu uşurinţă. 

Pentru altoire se foloseşte acelaşi briceag specia! ca 
pentru altoirea în fluier, adică cu două lame paralele 
fixate în acelaşi mîner, la distanţă de 3 cfb între ele. 


Pentru altoire se aleg lăstari altoi viguroşi cu grosimea 
de 1,5—2 cm, care se pregătesc la fel ca pentru altoirea 
în fluier; cu 15—20 zile înainte de momentul altoirii se 
scurtează peţiolul frunzelor cu 2—3 cm deasupra tecii 
(punctului de inserţie), la mugurii situaţi pe treimea 
mijlocie a lăstarului. Primii 2—3 muguri de la baza 
lăstarului nu sînt buni pentru altoire şi nici cei de la 
vîrf. 

Recoltarea lăstarilor pentru altoi se face în ziua 
altoitului. De la început se îndepărtează vîrful crud 
cu frunzele respective. Lăstarii se leagă în mănunchiuri 
şi se pun cu baza într-o găleată cu apă,aşezată la umbră 
şi se acoperă cu cîrpe de sac umede. 

Tehnica altoirii propriu-zise decurge în modul urmă¬ 
tor: pe portaltoi se alege o zonă cu coaja netedă la 
înălţimea de 5—6 cm de suprafaţa solului (înapropierea 
coletului), unde se va face locaşul altoiului. Se şterge 
apoi coaja cu o cirpă de bumbac pentru înlăturarea 
prafului sau a grăunciorilor de pămînt. Se aşază bricea¬ 
gul cu tăişul ambelor lame perpendicular pe portaltoi, 
în poziţie transversală şi se apasă puternic, astfel ca 
tăişul lamelor să pătrundă în coajă pînă la lemn; se 
roteşte briceagul apăsîndu-1 şi crescînd coaja pe o 
treime din circomferinţa portaltoiului (fig. 13 a). După 
aceasta, cu una din lamele briceagului se fac două 
tăieturi longitudinale paralele, care răspund intre cele 
transversale făcute mai înainte. Distanţa sau lărgimea 
dintre cele două tăieturi trebuie să fie de circa 1,5 cm 
(fig. 13 6, liniile punctate). S-a delimitat astfel o 
porţiune de coajă de forma unei ferestre cu înălţimea 
de 3 cm şi lăţimea de 1,5 cm. Această porţiune de 
coajă delimitată prin incizii nu se desprinde încă de 
pe portaltoi pînă nu se fasonează şi altoiul. 

Se procedează apoi la detaşarea mugurelui altoi cu 
scutul său de coajă. Acesta trebuie să fie cu cîţiva 

Fig. 13 — Altoirea cu mugure dormind „în fereastră": 

a — poziţia briceagului pe portaltoi; b — locaşul obţinut peportaltoi; 
c — Încadrarea mugurelui altoi, în vederea detaşării; d — aşezarea alto¬ 
iului In ferestruică 


milimetri mai larg decît ferestruica de pe portaltoi. 
De pe lăstarul pregătit se alege un mugur de pe porţi¬ 
unea unde grosimea acestuia este aproape egală cu 
grosimea portaltoiului. Se aşază apoi lamele briceagu¬ 
lui cu tăişul perpendicular pe lăstarul respectiv, înca- 
drînd mugurul exact la mijloc. Se apasă puternic pe 
briceag şi rotindu-1 pe mai mult de jumătatea circum¬ 
ferinţei (grosimii) ramurii, se crestează coaja pină la 
lemn (fig. 13 c). 

Urmează apoi cîte o tăietură (incizie) longitudinală 
de o parte şi de alta a mugurelui, In coajă pînă la lemn, 


75 












pentru delimitarea ferestrei pe altoi. Astfel, în stînga 
mugurelui şi la o depărtare de circa 7 mm de acesta se 
face o incizie cit mai dreaptă In coajă, pe lungimea 
altoiului, încît să „răspundă** în ambele tăieturi trans¬ 
versale (în cea de deasupra şi în cea de detesubtul 
mugurelui). Apoi se face o incizie asemănătoare şi în 
partea dreaptă a mugurelui altoi, însă de această dată 
la o depărtare de 12—15 mm. 

Cu ajutorul degetului mare de la mîna dreaptă se 
presează coaja pe una din laturile delimitate ale cojii 
altoiului, pentru desprinderea lui de pe ramură. Altoiul 
astfel detaşat este privit apoi pe partea din spate (partea 
deslipită de pe lemn) şi dacă se constată că în dreptul 
mugurelui a rămas o adîncitură (găurice), înseamnă 
că primordiul mugurelui („inima**) a rămas pe lemnul 
lăstarului şi nu este corespunzător; în acest caz se 
detaşează un alt mugur altoi. 

După ce s-a detaşat un altoi bun de pe lăstar, se 
desprinde repede şi ferestruica de coajă a portaltoiului, 
delimitată deja mai Înainte. Rămîne astfel lemnul 
descoperit, adică un locaş înalt de 3 cm (corespunzător 
distanţei dintre lamele briceagului) şi lat de circa 1,5 cm. 
Imediat în acest locaş (ferestruică) se potriveşte altoiul 
cu partea stingă aproape de incizia longitudinală, lăsînd 
un spaţiu de circa 1 — 1,5 mm; iar partea dreaptă, care 
a fost lăsată mai lată, se taie pe marginea ferestruicii 
portaltoiului, lăsînd şi aici un spaţiu pe verticală lat 
de 1—1,5 mm. Atragem atenţia că scutul de coajă al 
altoiului se îmbină exact sus şi jos cu ferestruica port¬ 
altoiului, dar în părţi nu trebuie să umple tot spaţiul, 
ci să rămînă cîte 1 — 1,5 mm de o parte şi de alta 
(fig. 13 d). 

Un lucru important de ştiut este ca în timpul lucru¬ 
lui să nu se atingă cu degetele părţile secţionate ale 

altoiului şi portaltoiului, pentru că se reduce procentul 
de prindere din cauza transpiraţiei de pe mină. 

După aşezarea altoiului în ferestruica de pe portaltoi 
se execută legarea cu rafie sau alt material de legat, 
la fel ca la celelalte altoiri cu muguri (în ochi dormind, 
în ochi crescînd etc.). Legătura trebuie făcută strîns, 
începînd de sus în jos sau invers, ocolind mugurele 
altoi şi înfăşurînd portaltoiul spiră lîngă spiră, pe toată 
lungimea rănii (cei 3 cm), plus 1—2 spire deasupra 
şi dedesubt, pentru a acoperi şi tăieturile transversale. 

La această altoire nu se unge cu mastic, la fel ca la 
toate altoirile cu muguri detaşaţi. 

Prinderea la altoire se constată după circa 20 de zile 
de la altoire. 

Dacă altoirea s-a făcut la nivelul coletului, altoii 
trebuie protejaţi cu un muşuroi de nisip (în nici un 
caz pămînt) înalt de circa 10 cm. 

Această muşuroire cu nisip se face obligatoriu la 
sfîrşitul toamnei, după primele geruri uşoare. Primă¬ 
vara se desfac muşuroaiele şi se face tăierea la cep a 
portaltoiului, la fel ca la celelale altoiri cu muguri. 

Altoirea se foloseşte cu rezultate bune la nuc. 

9 . 1 . 6 . ALTOIREA ÎN OCHI DORMIND CU SCUT 

DE INTERMEDIAR (METODA FL. LUPESCU) 

Această altoire se foloseşte pentru unele soiuri de 
pomi care sînt incompatibile cu anumiţi portaltoi, 
adică în cazul lipsei de afinitate între cei doi parteneri. 
Este cazul unor soiuri de păr: Favorita lui Clapp, 
Untoasă Bosc, Williams, Untoasă Giffard etc., care 
nu au afinitate cu gutuiul. De asemenea, se poate 
utiliza şi pentru alte cazuri, spre exemplu cînd se 
urmăreşte obţinerea unor pomi cu sistem radicular 
puternic, dar cu tulpină de talie mică, se introduce 

intre altoi şi portaltoi un scut de intermediar dintr-un 
soi sau tip de vigoare slabă. 

Epoca optimă de altoire este aceeaşi ca şi pentru 
altoirea în ochi dormind (20 iulie — 10 septembrie, 
cînd curentul de sevă este puternic şi coaja se desprinde 
foarte uşor). 

Este indicat ca porlaltoii să fie suficient de groşi — 
peste grosimea unui creion; adică de 8 —15 mm. 

Altoirea se poate practica in cîmpul 1 al pepinierei, 
de regulă la o înălţime de 10—15 cm deasupra solului, 
însă se poate aplica şi la înălţimea de fc rmare a coroanei. 

Pregătirea portaltoilor, recoltarea şi pregătirea lăs¬ 
tarilor altoi se face exact cum s-a arătat la altoirea 
în ochi dormind, în „T“. Altoii propriu-zişi se prele¬ 
vează din soiurile care nu au afinitate (incompatibile). 

Pentru intermediari se recoltează tot lăstari din 
aceeaşi vară şi cu grosimea de 6—8 mm, însă din soiuri 
care au o afinitate foarte bună cu portaltoiul folosit. 
De exemplu, pentru altoirea pe gutui se folosesc ca 
intermediar soiurile Untoasă Hardy, Cure etc. Deci, 
din aceste soiuri, în ziua altoirii, se vor recolta lăstari 
cu frunze. In acest caz însă frunzele de pe lăstari sc 
suprimă cu toată codiţa (deci nu li se lasă codiţa frunzei 
ca la altoii propriu-zişi); apoi se leagă în pachete, se 
etichetează şi se păstrează cu baza în apă pină în mo¬ 
mentul altoitului. 

Scutul de intermediar trebuie să aibă forma unei 
jumătăţi de elipsă, adică a unei semirondele alungite 
(de circa 2—2,5 cm lungime). La capătul inferior este 
rotunjită şi are grosimea de circa 2 mm. Această 
grosime se subţiază treptat spre capătul superior, unde 
este dreaptă şi subţire sub forma unei muchii ascuţite. 
Pe porţiunea rotunjită de la bază şi pe laturile acestei 
semirondele coaja rămîne întreagă, iar la capătul 

Fig. 14 — Altoirea în ochi dormind cu scut de intermediar: 


a — lăstarul (le intermediar (fără peţiolul frunzelor) din care se taiesemi 
rondele; b — scut de intermediar văzut dintr-o parte; c — scut de inter¬ 
mediar (semirondea) văzut din fată; d — ochiul altoi detaşat cu coajă 
văzul lateral; e — acelaşi altoi văzut din faţă; f —secţiune prin zona 

de altoire 


superior coaja lipseşte, (fig. 14). Această rondea trebuie 
scoasă dintr-o singură trăsătură de briceag. 

Modul de lucru pentru altoirea în ochi dormind cu 
scut de intermediar este următorul: 

Altoitorul poartă cu sine două feluri de lăstari: 
a) lăstari la care mugurii sînt însoţiţi de porţiunea 
de peţiol de circa 1 cm provenind din soiul fără afini- 


79 


















tate, care vrem să-l înmulţim (exemplu Untoasă 
Bosc); 

b) lăstari la care s-au suprimat de tot codiţele frun¬ 
zelor, provenind din soiul care se va folosi ca inter¬ 
mediar — de exemplu Cure. 

După ce s-a şters coaja portaltoiului, la înălţimea 
aleasă, se face locaşul în forma literei T, exact în ace¬ 
laşi mod ca la altoirea în ochi dormind. 

Se pregăteşte apoi scutul de intermediar sub forma 
unei jumătăţi de elipsă (de rondea). Pentru aceasta 
se prinde lăstarul intermediar (de exemplu, din soiul 
Cure) în mîna stîngă îndoită prin faţa corpului. Lăstarul 
însă se ţine cu vîrful spre dreapta şi cu buza trecută 
pe sub cot. Cu briceagul în mîna dreaptă se retează 
apoi vîrful lăstarului de „intermediar", printr-o tăie¬ 
tură piezişă, lungă de circa 3 cm, tăietura făcîndu-se 
dintr-o dată. Apoi se aşază lama briceagului cu tăişul 
mai spre bază, ca pentru a tăia o jumătate de rondea 
cu grosimea de 2 mm şi se trage spre dreapta către 
vîrful lăstarului, dirijînd astfel briceagul ca să rezulte 
scutul de intermediar în forma jumătăţii de elipsă 
(dintr-o singură trăsătură de briceag). 

In momentul cînd se termină detaşarea scutului, 
acesta se ţine alipit pe lama briceagului cu degetul 
mare de la mîna dreaptă şi, ducînd mîna spre portaltoi, 
se introduce scutul în tăietura T, direct de pe lama bri¬ 
ceagului, împingîndu-1 uşor cu degetul mare sub coajă. 
Scutul este introdus astfel încît curbura rondelei 
(partea inferioară cu porţiunea de coajă) să alunece în 
jos, pînă la baza locaşului. Pentru a uşura introducerea 
scutului şi lunecarea sa în locaş, se recomandă ca altoi- 
torul să se servească de vîrful lamei briceagului, pe 
care-1 propteşte uşor la jumătatea scutului şi-l apasă 
în jos pînă la limita cojii dezlipite pe portaltoi (la 
baza braţului vertical al literei T). 

După aceasta urmează detaşarea mugurelui altoi 
propriu-zis, de exemplu din soiul Untoasă Bosc, adică 
din lăstarii la care mugurii sînt însoţiţi de porţiunea 
de peţiol. Detaşarea mugurelui altoi se face exact 
cum s-a arătat la altoirea în ochi dormind (metoda 
clasică), adică mugurele altoi să aibă o porţiune de 
coajă de cca 1 — 1,5 cm la partea superioară şi 1,5 cm 
la partea inferioară. 

Porţiunea inferioară a cojii altoiului trebuie să fie 
mai scurtă cu cîţiva mm decît scutul intermediar 
introdus sub coajă. De asemenea, grosimea lăstarului 
altoi trebuie astfel aleasă încît lăţimea cojii mugurelui 
altoi să fie egală cu lăţimea scutului intermediar in¬ 
trodus sub coajă. 

După detaşarea mugurelui altoi, acesta se introduce 
în locaşul de pe portaltoi, împingîndu-se sub coajă 
pînă cînd se suprapune exact cu partea inferioară peste 
toată suprafaţa scutului de intermediar introdus deja 
sub coajă. 

Urmează efectuarea legăturii cu rafie sau cu alt ma¬ 
terial de legat, exact ca în cazul altoirii în ochi dor¬ 
mind (pag. 62). Nici în acest caz nu se face ungerea 
rănii cu ceară de altoit. 

Prinderea la altoire se constată după 12—14 zile: 
dacă peţiolul care însoţeşte mugurele altoi a căzut sau 
este verde şi la o atingere uşoară cade, este semn că 
altoiul s-a prins. In acest caz scutul intermediar la 
soiul Cure favorizează concreşterea între port altoiul 
gutui şi între soiul incompatibil (de exemplu Untoasă 
Bosc sau alt soi fără afinitate). 

Procentul de prindere la altoire este de 80—100%. 
Prin această metodă poate fi altoit pe gutui orice fel 
de păr incompatibil cu acest portaltoi. 

îngrijirile după altoire sînt aceleaşi ca în cazul 
altoirii clasice în ochi dormind: slăbirea legăturilor 

la altoi, tăierea la cep, suprimarea mugurilor şi lăsta¬ 
rilor de pe portaltoi, palisarea altoiului de cep, supri¬ 
marea lăstarilor anticipaţi dc pe porţiunea viitorului 
trunchi, formarea coroanei, suprimarea cepului etc. 

Prin altoirea cu dublu scut se cîştigă un an în obţi¬ 
nerea pomilor pe intermediar, faţă decelelalte metode 
la care sînt necesari doi ani. 


9.2. GRUPA ALTOIRILOR CU RAMURI DETAŞATE 

In această grupă de metode sînt incluse toate altoi¬ 
rile la care altoiul este reprezentat printr-o porţiune 
de ramură anuală cu lungimea de aproximativ 8—10 cm, 
care are 2—3 muguri în cazul pomiculturii şi al plan¬ 
telor ornamentale (excepţie face viţa de vie la care 
se foloseşte ca altoi o porţiune de coardă anuală mai 
scurtă — 2,5—3 cm şi cu un singur mugur). Dintr-o 
ramură anuală la pomi se poate obţine numai un altoi 
dacă este scurtă sau mai mulţi altoi dacă este mai 
lungă. 

Portaltoii folosiţi pentru aceste altoiri pot avea virste 
diferite — de la 2—3 ani pină la cîţiva zeci de ani, 
deci se pot altoi sau realtoi şi pomi maturi. 

Epoca optimă de altoire cu ramuri detaşate este 
în funcţie de metoda de altoire folosită şi de specia 
de plante. Unele metode de altoire se efectuează cu 
succes în timpul repausului vegetativ (la sfîrşitul 
iernii), altele se fac la începutul vegetaţiei, după ce 
seva a început să circule bine în plante; iar în unele 
cazuri altoirea se execută chiar în timpul verii. 

Ca altoi se folosesc în majoritatea cazurilor ramuri 
anuale lemnificate recoltate după căderea frunzelor 
toamna şi pînă în ianuarie, şi păstrate prin stratificare 
totală în nisip, aşa cum s-a arătat la început (pag. 47). 

In unele cazuri însă, cind altoirea se face in timpul 
verii, se pot folosi şi lăstari care s-au Jemnificat (cazul 
altoirii coacăzului şi agrişului pentru obţinerea formei 
de „pomişor“). 

Subliniem insă faptul că ramurile recoltate toamna 
sau la începutul iernii sînt bune de altoit numai dacă 
au fost bine păstrate şi dacă nu s-au umflat mugurii, 
adică dacă rămîn în repaus complet pînă în momentul 
altoirii. Atenţie deosebită trebuie acordată în cazul 
altoirilor care se fac mai tîrziu primăvara, spre sfirşitul 
lunii aprilie şi în mai. în acest caz, ramurile altoi puse 
la stratificat trebuie controlate mai atent şi mai des, 
incepînd din luna februarie. Dacă se constată că sînt 
condiţii de umflarea mugurilor (căldură în locul de 
păstrare), acestea se trec în camere frigorifice sau in 
gheţării, la temperaturi de 1—4°C, pentru a le menţine 
in repaus. 

în toate cazurile, in ziua altoirii se scot ramurile 
altoi de la stratificare şi se spală bine pentru a înlătura 
grăunciorii de nisip şi de pămint de pe ele, apoi se lasă 
să se zvinte şi pot fi folosite la altoire. 

Din această grupă fac parte următoarele metode de 
altoire: în copulaţie simplă şi perfecţionată. în semi- 
copulaţie, in triangulaţie, în despicătură, in crestătură 
laterală, sub coajă în cap de altoire, sub coajă laterală, 
in „T“, în „L“, în „D“ etc. 

9 . 2 . 1 . ALTOIREA ÎX COPULAŢIE SIMPLĂ 

Această metodă de altoire se foloseşte la portaltoii 
a căror grosime în zona de altoire nu depăşeşte un 
centimetru în diametru, executîndu-se cu mai multă 
uşurinţă cind grosimea este asemănătoare cu a unui 
creion (5—6 mm). 

Una din condiţiile esenţiale ale bunei reuşite la altoire 
este ca ramura altoi să aibă exact aceeaşi grosime cu 
portaltoiul. Dacă unul dintre aceşti parteneri este mai 
gros şi celălalt mai subţire, nu mai este posibilă supra¬ 
punerea ţesuturilor generatoare şi prinderea nu mai 
este sigură. 

Epoca optimă de altoire este de la sfîrşitul lunii 
februarie, după trecerea gerurilor mari, pînă la începu¬ 
tul lunii aprilie. 

înălţimea la care se efectuează altoirea pe portaltoi 
este în funcţie de vîrsta şi dimensiunile acestuia. La 
portaltoii tineri de 1—2 ani, altoirea se poate face fie 
în apropierea solului (cînd trunchiul pomului urmează 
a fi format din altoi), fie la înălţimea de 80—150 cm. 
In ultimul caz se urmăreşte ca formarea trunchiului 
să fie făcută din portaltoi pentru că este mai rezistent 
la oscilaţiile de temperatură (îngheţ-dezgheţ). La port¬ 
altoii de 2—3 ani care au deja format primul etaj de 
ramuri, altoirea se poate aplica în fiecare ramură a 
coroanei, cînd grosimea lor nu depăşeşte un centimetru. 

Operaţia altoirii se începe cu portaltoiul. In acest 
scop pe portaltoi se alege o zonă cu coajă netedă la 
înălţimea stabilită şi fără ramificaţii laterale sau spini. 
Apoi cu ajutorul briceagului tip copulator ori a celui 
tip universal se retează portaltoiul printr-o tăietură 
piezişă (fig. 15). Tăietura trebuie executată dintr-o 
singură mişcare a briceagului, iar faţa ei să fie perfect 
plană. liungimea tăieturii piezişe (a secţiunii) trebuie 
să fie cel puţin de două ori mai lungă decît diametrul 
portaltoiului. 

Efectuarea secţiunii pe portaltoi se face astfel: se 
prinde briceagul în mina dreaptă prin închiderea 
palmei, lăsînd liber degetul mare. Altoitorul se apleacă 
spre portaltoi şi, aşezînd tăişul briceagului pieziş, trage 
cu putere, imprimîndu-i o mişcare de tăiere în sus şi 

Fig. 15 — Schema altoirii în copulaţie simplă: 

a — altoiul şi portaltoiul pregătiţi pentru altoire: b — locul 
unde este situată zona generatoare la altoi şi portaltoi: 
c — altoiul şi portaltoiul suprapuşi 


către dreapta. Tăietura se începe de la baza tăişului 
amei, astfel ca secţiunea să fie executată dintr-o dată 
(fig. 16). Portaltoiul este retezat astfel oblic, obţinîndu-se 
o secţiune plană cu lungimea de 2—2,5 ori mai mare 
decît diametrul acestuia în punctul de altoire. Dacă 
secţiunea nu e plană, tăietura se repetă cu 2—3 mm 
mai jos. Se pregăteşte apoi altoiul. 

Din mănunchiul de ramuri altoi se alege apoi una 
cu diametrul egal cu al portaltoiului şi la partea ei 
bazală se execută o tăietură piezişă identică cu cea 
de pe portaltoi. Această tăietură se face pe partea 
opusă a unui mugure. 

Fig. Iii —- Modul de lucru la altoirea în copulaţie 
simplă: 

a — retezarea portal toiului; 6 — compararea secţiunii alto¬ 
iului cu cea a portaltoiului; c — suprapunerea altoiului cu 
portaltoiul; d — efectuarea legăturii 













Fig. 16 — Modul de lucru la altoirea în copulaţie 
simplă: 

a — retezarea portal toiului; b — compararea secţiunii alto¬ 
iului cu cea a portaltoiului; c — suprapunerea altoiului cu 
portaltoiul; d — efectuarea legăturii 













Pentru a se realiza tăieturi perfect plane şi pentru 
a evita rănirea degetelor cu briceagul de altoit, facem 
riteva precizări asupra poziţiei de lucru în timpul 
fasonării altoiului; cu mina se prinde ramura altoi 
de porţiunea bazală, trecîndu-i vîrful pe sub ante¬ 
braţ spre cot. Baza ramurii altoi este prinsă în toată 
palma stingă făcută pumn, iar degetul mare rămîne 
întins şi serveşte ca sprijin ramurii altoi, spre a nu se 
indoi în momentul executării secţionării oblice. De la 
vîrful degetului mare, în prelungirea mîinii, rămîne o 
porţiune de cîţiva centimetri, pe care se va executa 
secţiunea oblică (piezişă). Se îndoaie apoi mîna stingă 
de la cot, prin faţa corpului, astfel ca braţul şi ante¬ 
braţul să formeze un unghi drept şi se răsuceşte uşor 
mîna, astfel ca degetul mare să fie situat spre corp. 

Cu mîna dreaptă se prinde apoi briceagul de altoit, 
apucîndu-1 cu toată palma făcută pumn, în afară de 
degetul mare care rămîne liber. Se aşază apoi lama 
briceagului cu baza tăişului în punctul de unde începe 
tăietura (pe partea opusă atit a mugurelui de la baza 
ramurii cit şi a degetului mare de la mîna stingă). Se 
trage apoi de briceag cu putere şi atenţie imprimînd 
lamei o mişcare de tăiere la dreapta şi în jos. Mişcarea 
aceasta de alunecare trebuie astfel făcută îneît vîrful 
lamei să termine tăierea secţiunii, dintr-o singură tră¬ 
sătură. Pentru a realiza o secţiune perfect plană, în 
timpul tăierii mîna dreaptă se va mişca numai din 
umăr şi din cot, iar articulaţia palmei cu antebraţul 
rămîne încordată fără a o răsuci. Dacă nu se ţine seama 
de această indicaţie, in majoritatea cazurilor secţiunea 
nu reuşeşte şi in loc să fie plană, va fi helicoklală. 

După executarea secţiunii la ramura altoi, se verifică 
dacă este egală cu cea de pe portaltoi (fig. 16 b). In 
caz că este mai scurtă sau mai lungă, se repetă secţi¬ 
unea pe altoi în acelaşi mod pină se obţine o tăietură 

perfect egală cu cea de la portaltoi. Ramura altoi 
astfel secţionată se scurtează apoi la o muchie de cuţit 
(2—3 mm) deasupra celui de al treilea sau al patrulea 
mugure. 

Altoiul astfel pregătit se aşază pe portaltoi, zonele 
generatoare suprapunîndu-se perfect. Urmează apoi 
legatul strîns cu fir de rafie, ori tei topit sau alt ma¬ 
terial de legat. Se are grijă ca în timpul efectuării legă¬ 
turii să nu se deplaseze cele două secţiuni îmbinate. 

După legat trebuie uns cu ceară de altoit atît peste 
legătura de rafie (locul de îmbinare a altoiului cu port- 
altoiul) cît şi peste tăietura din capătul superior al 
altoiului. 

Altoirea în copulaţie simplă prezintă dezavantajul 
că uneori altoiul este deplasat cu uşurinţă de vînt sau 
păsări. Pentru a se evita acest lucru, se recomandă 
legarea unui beţişor lung de 25—30 cm de-a lungul 
altoiului şi portaltoiului, fixîndu-o cu rafie atît deasupra 
cît şi dedesubtul punctului de altoire. Sub punctul de- 
altoire se leagă în două locuri, pentru a-i asigura sta¬ 
bilitatea, iar deasupta zonei de altoire într-un singur 
loc. Dacă altoirea s-a făcut lîngă colet, la cîţiva centi¬ 
metri de suprafaţa solului, acest beţişor cu rol de 
tutor se înfige în pămînt lîngă portaltoi, urmînd să se 
lege de el numai altoiul. 

Altoirea în copulaţie simplă este utilizată însă mai 
mult la altoirea oiţei de vie în verde în luna iunie, caz 
în care sudarea între cei d r *i parteneri se face mult 
mai rapid (în cîteva zile). In acest caz, altoiul este 
mult mai scurt şi are un singur mugure. Operaţia 
altoirii la viţa de vie este foarte uşoară, deoarece în 
luna iunie (cînd este epoca optimă de altoire în verde 
a viţei de vie), ţesuturile altoiului şi portaltoiului sînt 
abia sernilignifieate. 

9 2.2. ALTOIREA Ii\ COPULAŢIE PERFECŢIONATĂ 

Această metodă este mai indicată pentru pomi, 
dat fiind că realizează o mai bună îmbinare a altoiului 
cu portaltoiul încă de la început, iar altoiul nu este 
deplasat atît de uşor de vînt după altoire ca în cazul 
altoirii în copulaţie simplă. 

Epoca optimă pentru executarea copulaţiei perfec¬ 
ţionate este aceeaşi ca şi pentru copulaţia 1 'simplă 
(sfîrşitul lunii februarie pînă în aprilie). Practicarea 
acestei metode se face în aceleaşi cazuri ca la copulaţia 
simplă, respectîndu-se aceleaşi condiţii privind grosimea 
altoiului şi portaltoiului, recoltarea şi păstrarea ramu¬ 
rilor altoi, înălţimea la care se face altoirea pe port- 
altoi etc; se utilizează aceleaşi instrumente de altoire 
şi materiale pentru legat şi ceruit. 

însăşi tehnica altoirii în copulaţie perfecţionată este 
asemănătoare pînă la un punct cu cea a altoirii în copu¬ 
laţie simplă, adică pînă la realizarea celor două secţiuni 
oblice (de la altoi _ şi portaltoi). Deosebirea constă în 
faptul că pe cele două suprafeţe de îmbinare se face 
cîte o limbă în lemn, cu ajutorul lamei briceagului. 
Aceste limbi măresc suprafaţa de contact între zonele 
generatoare (cambiale) ale altoiului şi portaltoiului şi 
asigură o bună stabilitate de la început. Aceste limbi 
trebuie să fie egale ca lungime şi anume să reprezinte 
1/3 din lungimea tăieturii piezişe (a secţiunii), ele fiind 
situate în dreptul treimii mijlocii a fiecărei secţiuni. 

Pentru efectuarea limbilor se procedează aşa cum se 
vede în figura 17. Tăietura se face întii la portaltoi, 
prinzîndu-1 cu mîna stîngă la cîţiva centimetri sub 
secţiune, astfel încît secţiunea oblică să fie. cu faţa spre 
altoitor. Se întinde degetul arătător de la mina stîngă 
spre capătul secţiunii ţinînd portaltoiul strîns între 
degetul mare şi celelalte trei degete (mijlociu, inelar şi 
mic)* Degetul arătător de la mîna stingă are vîrful 

opus secţiunii şi serveşte ca punct de sprijin pentru a 
nu se îndoi portaltoiul in timpul executării limbii pe 
suprafaţa secţiunii. 

Cu mina dreaptă se apucă apoi briceagul prin îndoirea 
celor 4 degete (arătător, mijlociu, inelar şi mic), iar 
degetul mare rămîne liber deocamdată. Se aşază apoi 
limba briceagului cu baza tăişului pe suprafaţa sec¬ 
ţiunii oblice a portaltoiului şi anume la limita dintre 
treimea superioară şi treimea mijlocie (fig. 17 a), iar 
degetul mare de la mina dreaptă se sprijină peportaltoi 
la cîţiva centimetri sub secţiune. Proptind bine mina 
dreaptă în degetul mare, se imprimă briceagului o 
mişcare de tăiere în jos şi spre dreapta în lemn pe toată 



Fig. 17 — Efectuarea limbilor de îmbinare la altoirea in copu¬ 
laţie perfecţionată: 

a — poziţia ile lucru la Începutul tăierii dc Îmbinare; b — poziţia bricea¬ 
gului la terminarea limbii; c — răsucirea briceagului pentru lărgirea in¬ 
ciziei; d — Îmbinarea altoiului cu portaltoiul; e — efectuarea legăturii 

lungimea treimii mijlocii a secţiunii (fig. 17 b). Lama 
briceagului ajunge astfel cu virful la limita dintre 
treimea mijlocie şi treimea inferioaiă. Se scoate apoi 
lama briceagului din tăietură, răsucind briceagul spre 
corpul altoitorului (spre piept), pentru ca limba reali¬ 
zată să aibă muchia puţin depărtată de restul sec¬ 
ţiunii (fig. 17 c). 

Urmează apoi realizarea unei limbi identice ca pozi¬ 
ţie, mărime şi lungime şi pe secţiunea altoiului (pe 
treimea mijlocie). Pentru aceasta altoiul se întoarce 
cu baza (secţiunea oblică) în sus, prinzîndu-l cu mîna 
stingă la fel cum s-a procedat la portaltoi, iar cu 
ajutorul briceagului din mîna dreaptă se efectuează 
o incizie în lemn pe aceeaşi lungime ca la portaltoi. 
Rezultă deci şi la altoi o limbă identică cu cea de la 
portaltoi. 

Trebuie avut grijă ca tăieturile (inciziile) care for¬ 
mează limbile să nu se execute pe direcţia vaseh r con¬ 
ducătoare pentru că ar spinteca lemnul; nu este indi¬ 
cată nici incizia paralelă cu suprafaţa secţiunii Sntruclt 
s-ar rupe uşor şi n-ar avea rezistenţa necesară. Cea mai 
reuşită limbă se realizează cind lama briceagului taie 
pe bisectoarea unghiului fermat de suprafaţa secţiunii 
cu vasele conducătoare (lemnoase), in punctul unde 
începe incizia pentru executarea limbii. 

După efectuarea limbiler la portaltoi şi la altoi se 
face îmbinarea celor doi parteneri. Pentru aceasta se 
prinde portaltoiul cu mîna stingă, iar altoiul cu mîna 
dreaptă: se aşază cele două secţiuni faţă în faţă şi după 
ce s-a petrecut limba de pe secţiunea altoiului pe după 
cea a portaltoiului, se împinge forţat altoiul cu mîna 
dreaptă pînă cînd suprafeţele ceh r două secţiuni s-au 
suprapus perfect (fig. 17 d). 

După această îmbinare urmeeză legatul strîns, apoi 
ungerea €U mastie şi legarea beţişorului cu rol de tutor, 
la fel cum s-a procedat şi la altoirea în copulaţie simplă. 


9.2.3. ALTOIREA ÎN SEMICOPULAŢIE PERFECŢIONATĂ 

Această metodă se foloseşte mai rar şi anume, cînd 
portaltoiul este puţin mai gros decît altoiul. 

Altoirea se face la aceeaşi epocă ca şi cea în copulaţie. 
Modul de lucru este acelaşi, cu excepţia pregătirii port- 
altoiului. în acest caz portaltoiul, fiind mai gros decît 
altoiul, este retezat cu foarfecă sau cu ferăstrăul de 
mină, printr-o tăietură dreaptă (perpendiculară pe ax). 
Şe netezeşte tăietura cu ajutorul cosorului şi apoi se 
efectuează o secţiune piezişe cu briceagul numai pe o 
parte a capătului portaltoiului. Această secţiune începe 
la circa 2—2,5 cm mai jos de capătul portaloiului 
retezat şi trebuie să răspundă în suprafaţa orizontală 
a capătului de altoire şi anume dincoace de măduva 
portaltoiului (adică tot în jumătatea din care s-a 
început tăietura). Practic, se taie numai un sfert sau 
o treime din grosimea portaltoiului. în acest caz lăţi¬ 
mea secţiunii va fi mai îngustă decît diametrul port¬ 
altoiului şi deci este posibilă folosirea unui altoi mai 
subţire decît portaltoiul (fig. 18). 

Din mănunchiul de ramuri altoi se alege apoi o ra¬ 
mură cu diametrul egal cu cel al secţiunii efectuată 
pe portaltoi şi se face o secţiune oblică de aceeaşi 
lungime cu secţiunea practicată pe portaltoi. Pe această 
secţiune a altoiului, ca şi pe cea a portaltoiului, se 
execută o limbă în acelaşi fel ca la altoirea în copulaţie 
perfecţionată. Mai departe, modul de îmbinare a alto¬ 
iului cu portaltoiul, legarea, ungerea cu mastie sînt 
asemănătoare. 

Fig. 18 '— Altoirea în semicopulaţie perfecţionată: 

a — executarea limbii] pe portaltoi; b — efectuarea limbii la 
altoi; c— îmbinarea altoiului cu portaltoiul; d —efectuarea 
legăturii 


9.2.4. ALTOIREA ÎN TRIAAGULAŢ1E 

Este o metodă cunoscută şi sub denumirea populară 
de altoire în picior de capră (fig. 19). Se foloseşte în 
cazul portaltoilor cu diametrul de 2—4 cm în zona 

de altoire. Punctul de 
altoire se alege în funcţie 
de virsta portaltoiului, 
grosimea lui sau scopul 
urmărit. în pepinieră alto¬ 
irea se poate face în apro¬ 
pierea solului la 15 cm, ori 
la înălţimea de formare a 
coroanei: 60—100 cm. în 
alte cazuri, cînd portaltoiul 
este mai gros şi are format 
primul etaj al coroanei, 
altoirea se poate face în 
ramurile de schelet dacă au 
diametrul mai mic de 4 cm. 

Epoca optimă de efectu¬ 
are a altoirii în triangulaţie 
este înainte de pornirea in 
vegetaţie, adică primăvara 
timpuriu, in perioada 20 
februarie — 10 aprilie. 

Se poate efectua altoirea 
chiar după începerea vege¬ 
taţiei portaltoiului cu con¬ 
diţia ca ramurile altoi să se 

afle în stare de repaus cu mugurii neumflaţi. Ga altoi 
se folosesc ramuri anuale cu diametrul de 5—6 mm, 
recoltate la începutul iernii şi păstrate la stratificare 
in nisip umed în localuri reci, ori în camere frigorifice 
speciale. Tehnica de lucru este mai dificilă, în special 
pentru începători şi presupune o bună exersare şi un 
ochi „format“ pentru aprecierea perfectă a locaşului 
care se face pe portaltoi şi a dimensiunilor penei alto¬ 
iului. 


rou 


Fie. 


bine 

19 — Schema altoiri 
în triangulaţie: 

a — altoiul şi p rlaltoiul pregătite 
pentru altoire; b — altoiul şi 
portaltoiul Îmbinaţi; c — contact 
incorect realizat; d — contact 
bine realizat intre zona genera¬ 
toare a altoiului şi cea a port¬ 
altoiului 

în vederea executării altoirii se alege pe portaltoi 
o zonă cu coaja netedă şi fără ramificaţii, la înălţimea 
la care urmează să fie grefat altoiul. Se retează apoi 
portaltoiul cu ajutorul feiăstiăului printr-o tăietură 
dreaptă (per pendiculaiă pe direcţia axului trunchiului 
sau ramurii), după care se netezeşte cu un cosor ori 
cuţit bine ascuţit. 

Cu ajutorul briceagului tip copulator ori a celui tip 
universal, care au tăişul drept pină la vîrful lamei, se 
fac două tăieturi din care să rezulte o pană ascuţită 
cu trei muchii asemănătoare unei piramide triunghiu¬ 
lare cu vîrful în jos. Lungimea penei trebuie să fie de 
3—5 cm, lărgimea la partea de sus să fie de 5—6 mm, 
iar adîncimea de pătrundere în portaltoi tot la partea 
de sus să fie ceva mai mică, adică de 4—5 mm. 

Pentru orientarea altoitorilcr începători pînă Ia for¬ 
marea deprinderii, recomandăm să se procedeze astfel: 

Pe coaja pcrtaltoiului, la capătul superior retezat 
unde urmează să se facă locaşul altoiului, perpendicular 
pe suprafaţa secţiunii se face cu creionul un semn 
(o linie) sau cu briceagul o incizie uşoară pe coajă, lungă 
de 3—5 cm, care seiveşte ca orientare. Cu mîna stingă 
se apucă strins portaltoiul la 10—12 cm sub capătul 
retezat (fig. 20 a). 

Cu mîna dreaptă făcută pumn se prinde apoi bricea¬ 
gul astfel incit lama să fie îndreptată în jos — opus 
degetului mare. Lama briceagului, orientată astfel 
de-a lungul portaltoiului, se aşază astfel încît baza 
tăişului să fie la o depărtare de 2,5—3 mm, de exemplu 
pe partea dreaptă a semnului trasat pe coaja portalto¬ 
iului, iar vîrful lamei să coincidă cu capătul inferior 
al aceluiaşi semn. în acelaşi timp, tăişul lamei bri¬ 
ceagului să fie orientat spre măduva portaltoiului. 
După aceasta, apăsînd uniform cu toată lama, se trage 
puternic de briceag în sus şi spre măduva portaltoiului 

Fig. 20— Modul de pregătire al portaltoiului şi altoiului: 

a şi b ^-poziţia de lucru pentru efectuarea locaşului pe portaltoi; 
c şi d — modul de Îmbinare al altoiului şi legarea 

pentru a obţine o tăietură plană şi uniformă (o faţă a 
piramidei) mai adincă la partea superioară. 

Pentru cea a de a doua tăietură se aşază apoi bricea¬ 
gul cu lama puţin oblic în partea stingă a semnului, 
astfel ca baza tăişului să fie la 2,5—3 mm de semnul 
respectiv, iar vîrful lui să Intîlneaseă capătul primei 

tăieturi (adică capătul inferior al semnului). Se formează 
astfel cu prima tăietură un triunghi isoscel a cărui 
Înălţime este de 3—5 cm, iar lărgimea la bază de 
5—6 mm. După aşezarea briceagului se trage tot atît 
de puternic în sus, ca la prima tăietură, orientînd tăişul 
lamei tot către măduva portaltoiului, plnă cind acesta 
întîlneşte cea de a doua tăietură şi cînd sare afară 
o pană triunghiulară din lemn şi coajă (de fapt o pira¬ 
midă triunghiulară care are o faţă formată din coajă, 
iar celelalte două feţe din lemn, rezultate în urma 
tăieturilor) (fig. 20 b). 

Dacă tăieturile s-au efectuat corect, rezultă la capă¬ 
tul portaltoiului un locaş care are aproximativ forma 
unei piramide triunghiulare cu virful in jos (vezi schema 
din fig. 19). 

După ce altoitorii au căpătat îndemînarea necesară 
şi şi-au format ochiul, pot executa locaşul direct din 
două tăieturi, fără a mai trasa vreo linie cu creionul 
pe coaja portaltoiului. 

Din mănunchiul de ramuri altoi se alege o ramură 
cu grosimea egală sau foarte puţin mai subţire decît 
lărgimea bazei locaşului de pe portaltoi. Altoiul se 
fasonează la bază — opus unui mugure — în formă 
de pană triunghiulară, cu dimensiuni identice cu ale 
penei scoase din portaltoi, încît să se potrivească 
perfect în locaşul făcut (fig. 19 a, b), iar straturile gene¬ 
ratoare să vină în contact cu ale portaltoiului pe toată 
lungimea tăieturilor. 

Pentru fasonarea altoiului se prinde ramura aleasă 
în toată mina stîngă, procedlndu-se aşa cum s-a arătat 
la modul de lucru pentru altoirea în copulaţie. Se efec¬ 
tuează însă o secţiune mai lungă decît în cazul copu¬ 
laţiei, adică de 3—5 cm; apoi se răsuceşte mîna stîngă 
cu circa 90° (cu secţiunea efectuată spre corp) şi se 
execută a doua tăietură exact pe jumătatea acestei 

secţiuni, imprimînd lamei briceagului o mişcare d# 
tabere pînă la limita inferioară a primei secţiuni (fig. 20). 
S-a obţinut astfel o pană triunghiulară cu două feţe 
Înclinate una spre alta exact (ca cele de pe locaşul 
făcut pe portaltoi). Atragem atenţia că fiecare faţă 
a penei altoiului să fie făcută dintr-o singură trăsătură 
de briceag, mişcînd mina numai din cot şi umăr. Dacă 
fasonarea penei nu a reuşit din cele două tăieturi, se 
face o altă tăietură mai sus cu 1—3 milimetri. Altoiul 
astfel pregătit se scurtează apoi la 3 muguri număraţi 
de la bază spre vîrf. 

Urmează aşezarea altoiului în locaşul făcut pe port¬ 
altoi. Ţinînd seama de faptul că portaltoiul are coaja 
mai groasă, iar altoiul mai subţire fiind tînăr (provenit 
dintr-o ramură anuală), se va potrivi astfel incit altoiul 
să intre ceva mai adînc în locaşul făcut, cu scopul de a 
potrivi exact zona generatoare a sa cu cea a port- 
altoiului (fig. 19 d). 

Se efectuează apoi legătura strînsă începînd de la 
capătul superior al pcrtaltoiului în jos (fig. 20), se 
înnoadă bine şi apoi se unge cu mastic atît locul altoirii, 
cit şi capătul portaltoiului şi al altoiului. 

Ţinînd seama că altoirea în triangulaţie este o metodă 
mai dificilă pentru începători şi că necesită o bună 
îndemînare, recomandăm ca la început să se facă 
exerciţii în lemn de esenţă moale: tei, salcie, plop. în 
acest scop se tiae ramuri mai groase (2—4 cm), care 
servesc pentru exerciţii de fasonare a portaltoiului şi 
ramuri anuale de 5—6 mm, care servesc pentru exersa¬ 
rea tăieturilor altoiului. Numai după ce s-a însuşit 
tehnica de efectuarea tăieturilor, se trece la altoirea 
pomilor — la care de regulă lemnul este mai dens, mai 
tare şi presupune un efort mai mare de tăiere. 

9 2.5. ALTOIREA ÎN DESPICĂTURĂ 


Altoirea în despicătură (fig. 21) se foloseşte pentru 
portaltoii mai groşi, al căror diametru în zona de altoire 
este de 2—6 cm. Are avantajul că este uşor de executat, 
asigură de la început un contact şi o fixare bună în 
lemnul despicăturii, altoii nu sînt deplasaţi cu uşurinţă 
de vînt ca la alte altoiri cu ramuri şi în plus dă un 
procent ridicat de prindere. Singurul dezavantaj 
constă în faptul că se face o rană mare pe portaltoi 
(îndeosebi la portaltoii mai groşi), care se vindecă mai 
greu, dar nu cauzează neajunsuri dacă este bine acope¬ 
rită c iraslic. 



Fig. 21 —Schema altoirii în despicătură: 

a —porlaltoiui retezat şi despicat; b — altoiul pregătit 
văzut lateral; c — altoiul văzut din faţă; d — secţiuni 
transversale prin pana altoiului la diferite nivele; e — altoiul 
Îmbinat cu portaltoiul; f —secţiune transversală prin 
locul de îmbinare 

Epoca optimă de efectuare a acestei altoiri Începe 
din a treia decadă a lunii februarie, continuîndu-se 
pînă la sfîrşitul lunii aprilie. 

Zona de altoire pe portal!oii se alege în funcţie de 
vîrsta şi grosimea acestuia: la portaltoii tineri la care 
trunchiul nu depăşeşte 6 cm în diametru, altoirea se 
face la înălţimea de formare a coroanei (60—120 cm), 
direct în trunchi; la portaltoi cu trunchiul mai gros 
altoirea în despicătură se face în ramurile de schelet 
şi anume în punctele unde diametrul acestora este 
mai mic de 6 cm. In acest caz trebuie puşi altoi în 
toate ramurile p^rtaltoiului. 

După ce s-a stabilit înălţimea şi zona de altoire, se 
retează trunchiul, respectiv ramurile, cu ferăstrăul de 
mînă. Retezarea se face drept (perpendicular pe axul 
ramurii) pentru ca rana să fie cît mai mică. Toate 
rămurelele laterale, spini etc. aflate pe portaltoi se 
suprimă de la inel (bază) cu cosorul sau cu foarfecă, 
fără a lăsa cioturi. 

Rana produsă de ferăstrău în capătul de altoire se 
netezeşte cu un cosor bine ascuţit pentru a favoriza 
o vindecare mai rapidă. După aceasta capătul netezit 
se despică exact în două jumătăţi cu despicătorul pe 
o lungime de 5—6 cm (fig. 22). In lipsa despicătorului 
se poate utiliza un cuţit mare de bucătărie. 

Altoiul se pregăteşte dintr-o ramură anuală cu 
diametrul de 5—6 mm. Nu se folosesc ramuri mai groa¬ 
se, deoarece s-ar crăpa portaltciul prea mult. Pregătirea 
altoiului constă în efectuarea unei pene cu două feţe 
asemănătoare lamei unui cuţit, cu o muchie mai groasă 
şi cealaltă mai subţire. Muchia mai groasă este situată 
pe linia verticală a unui mugure situat la baza ramurii, 
iar muchia subţire în partea opusă mugurelui. Pana 
altoiului se realizează prin două tăieturi (secţiuni) 
lungi de 4—5 cm. Tăieturile se încep cu un centimetru 

Fig 22 Modul de efectuare a altoirii în despi- 
cătură: 


a — despicarea portaltoiului; b — modul de introducere al 
primului altoi; c — ambii altoi după fixarea In dcspică- 
tură; d — efectuarea legăturii 


mai sus de mugure, de o parte şi de alta a acestuia şi 
la acelaşi nivel. Planurile acestor secţiuni ale penei 
trebuie orientate una faţă de alta sub un unghi ascuţit 
(mult mai mic declt In cazul altoirii în triangulaţie). 

Fiecare tăietură se efectuează dintr-o singură trăsătură 
de briceag. 

Atragem atenţia ca cele două secţiuni să fie cit mai 
lungi şi perfect plane pentru a asigura un contact per¬ 
fect între zonele cambiale ale celor doi parteneri pe 
toată lungimea tăieturii. Altoii ale căror secţiuni sînt 
convexe sau concave, fie nu se prind deloc, fie formează 
o sudură slabă, incompletă şi sînt doborîţi cu uşurinţă 
de vînt. 

Prinderea ramurii altoi în mîna stîngă pentru faso¬ 
narea altoiului se face la fel ca in cazul altoirii în 
copulaţie. Cu mîna dreaptă se prinde briceagul de 
altoit cu toată palma strînsă pumn. Se aşază apoi 
baza lamei briceagului cu tăişul de 1 cm de mugurele 
bazai şi de o parte a acestuia, în timp ce degetul mare 
de la aceeaşi mînă se trece pe partea cealaltă a ramurii 
altoi, răminînd întins paralel cu lama briceagului. Cu 
ajutorul degetului mare se ghidează efectuarea corectă 
a tăieturii. Se trage apoi puternic de briceag, impri- 
mîndu-i o mişcare de tăiere în jos şi lateral spre dreapta. 

Mişcarea de tăiere a lamei trebuie efectuată aşa fel 
ca tăişul să treacă prin tăietură de la bază sprevîrf 
asemenea unui ferăstrău fin, încît să termine secţiunea 
de tăiat înainte ca vîrful să ajungă In punctul terminus 
sau înainte ca lama să iasă afară din tăietură. Se răsu¬ 
ceşte apoi ramura altoi din mîna stîngă, cu circa 180 
grade şi de partea cealaltă a mugurelui, opus primei 
tăieturi, se execută cea de a doua faţă a penei, identică 
cu prima. 

Se poate verifica simplu dacă feţele penei altoiului 
sînt plane, cu ajutorul lamei briceagului care seaşază 
cu latul (partea fără semn) peste secţiunea făcută 
şi se priveşte în zare printre secţiunea penei şi lama 
briceagului. Dacă lama briceagului se suprapune 
perfect peste secţiune, tăietura este plană ; în caz că 

una din feţe este concavă sau convexa, se repetă 
tăierea pînă se obţine o pană corect fasonată. 

In timpul efectuării penei, altoitorul are grijă să 
nu taie mugurele de la bază situat pe muchia groasă; 
după aceasta se retează ramura altoi la 2—3 mm 
deasupra celui de al treilea mugure, numărînd dinspre 
bază în sus. 

Dacă ramura altoi este lungă, se pregăteşte al 
doilea altoi din porţiunea rămasă, în caz contrar se 
alege o altă ramură altoi, de aceeaşi grosime cu prima 
şi se pregăteşte încă un altoi. In despicătura portaltoiu- 
lui se pun de regulă doi altoi. 

Pentru fixarea altoilor în despicătură se introduce 
mai întîi ciocul despicătorului sau o pană din lemn, 
exact în dreptul măduvei portaltoiului, pentru a 
Îndepărta cele două jumătăţi. In despicătura astfel 
lărgită, de o parte şi de alta în dreptul cojii portalioiu- 
lui , se introduce cîte un altoi, care se plasează cu 
muchia mai groasă spre exterior. Fiecare altoi se 
introduce pe toată lungimea penei, avînd grijă să se 
potrivească exact zona cambială a altoiului cu cea 
a portaltoiului. Trebuie avut grijă că altoiul are 
coaja mai subţire, iar portaltoiul mai groasă, de aceea 
al toii se plasează puţin mai înăuntru cu circa 1 mili¬ 
metru faţă de epiderma portaltoiului. 

Atragem atenţia că ambii altoi trebuie să aibă 
aceeaşi grosime. 

După aşezarea celor doi altoi se scoate afară ciocul 
despicătorului sau pana de lemn (care a lărgit despică¬ 
tura şi a uşurat aşezarea altoilor) şi se face o legătură 
strînsă cu rafie (sau alt material de legat) pe toată 
lungimea despicăturii. In acest scop se foloseşte un 
fir mai lung de rafie decît la celelalte metode de altoire, 
dat fiind că portaltoiul este mai gros. In timpul le¬ 
găturii se are grijă să se ocolească mugurele de la baza 

penei altoiului, care se află de fapt la circa 1 cm sub 
nivelul superior al portaltoiului retezat (deci în dreptul 
legăturii). 

Peste spaţiul liber din despieătura portaltoiului, 
rămas între cei doi altoi, se aşază o bucală de coajă 
fasonată special. Capetele acestei bucăţi de coajă 
trebuie să se potrivească exact între cei doi altoi, iar 
marginile ei laterale să depăşească numai cu circa 2 
milimetri despieătura. Acest „capac“ are rolul de a 
împiedica ceara de altoit să pătrundă în despieătura 
şi care ar îngreuia sudura. 

Toate rănile făcute cu ocazia altoirii trebuie neapărat 
unse cu ceară de altoit şi anume: crăpăturile laterale 
ale despicăturii în care s-au introdus al!oii, tot capătul 
portaltoiului (inclusiv peste bucata de coajă dintre 
cei doi altoi) şi capătul altoilor. 

După ce s-au prins cei doi altoi, unul se va lăsa să 
crească în lungime cît este necesar, iar la celălalt i se 
vor ciupi lăstarii la cîteva frunze cu scopul de a-1 ţine 
pe loc, pentru vindecarea rănii, ori transformarea lui 
într-o ramur de rod sau de semischelet. 

9.2.6. ALTOIREA ÎN CRESTĂTURĂ LATERALĂ ÎN LEMN 

Această metodă se foloseşte în pepiniera pomicolă 
fie în cîmpul II pentru realtoirea puieţilor portaltoi 
la care nu s-a prins altoiul, fie în cîmpul III pentru 
obţinerea pomilor cu trunchiul format din portaltoi 
(mai ales pentru cais, cireş, etc.). De asemenea, poate 
fi utilizată de diferiţi amatori. 

Grosimea optimă a portaltoiului în punctul de 
altoire este de 15—30 mm diametru şi chiar de 40 mm. 

Epoca normală de altoire este situată între 20 febru¬ 
arie şi sfîrşitul lunii aprilie. Ca altoi se folosesc ramuri 
anuale recoltate la începutul iernii şi năstrate prin 

stratificare totală în nisip umed, la fel ca pentru celelalte 
altoiri cu ramuri. 

In unele cazuri altoirea în crestătură laterală se poate 
face şi toamna, la începutul lunii septembrie, cînd 
circulaţia sevei este încetinită, astfel casă rămînă timp 
suficient pînă la venirea gerurilor pentru calusarea 
rănii făcute. In acest caz, ca altoi se folosesc lăstari 
anuali cu ţesuturile lemnificate şi cărora li se suprimă 
frunzele. 

înălţimea de alfoire pe portaltoi se alege în funcţie 
de cazul dat şi anume: în cîmpul I toamna şi în cîmpul 
II al pepinierei primăvara, altoirea se face la circa 10 cm 
deasupra solului (în apropierea coletului); în cîmpul III 
al pepinierei sau pentru amatori, în toate cazurile cînd 
se urmăreşte formarea trunchiului pomului din portal¬ 
toi, altoirea trebuie făcută la înălţimea de formare 
a coroanei, adică de la 60 cm pînă la 120 cm sau mai 
mult (în funcţie de destinaţia pomilor sau de dorinţa 
cultivatorului). 

Pentru această altoire, portaltoii nu se decapitează 
în momentul altoirii (nu li se retează vîrful), ci altoiul 
se aplică într-o crestătură adîncă în lemn, urmînd ca 
retezarea portaltoiului să se facă mai tîrziu, după ce 
au apărut semnele prinderii la altoire. 

După felul sau direcţia crestăturii în lemnul portal¬ 
toiului se deosebesc două variante sau procedee de 
altoire în creslătură laterală şi anume: 

A. Altoirea In crestătură oblică este varianta cea 
mai folosită. Pregătirea portaltoiului constă în supri¬ 
marea de la inel a ramificaţiilor laterale sau a spinilor 
pe o porţiune de circa 20—25 cm în zona de altoire, 
adică fie în zona coletului , fie sus pe trunchi, la 60—120 
cm. 

Cu ajutorul briceagului se face apoi o crestătură 
oblică ţn portaltoi, care şă păţruncjă in lemn circa 

o treime din grosimea acestuia. Pentru aceasta se 
prinde briceagul (tip copulator ori tip universal) 
în mina dreaptă făcută pumn, astfel ca lama să fie în 
prelungirea degetului mare, care rămîne întins pe 
muchia lamei. Se aşază apoi briceagul cu vîrful tăişului 
în locul unde trebuie să înceapă crestătura, în aşa fel 
ca lama lui să formeze cu axul portaltoiului litera X cît 
mai strînsă. Se apasă apoi pe briceag, imprimîndu-i 
în acelaşi timp o mişcare de tăiere prin alunecare 
oblică spre inima lemnului. Impingînd briceagul 
înainte, lama taie începînd cu vîrful tăişului, astfel 
că trece prin coajă, stratul generator şi prin cîteva 
inele de lemn (fig. 23). 

După scoaterea briceagului din crestătură răpdne 
de fapt numai o incizie (un locaş) careva avea o margine 
mai lungă (3—5 cm) şi una mai scurtă. 

Altoiul trebuie pregătit cu două feţe plane asemănă¬ 
toare lamei unui cuţit, adică cu o muchie mai groasă, 
ca în cazul altoiului folosit la despicătură. Lungimea 
penei altoiului trebuie să fie egală cu lungimea crestă¬ 
turii făcute pe portaltoi. Muchia mai groasă trebuie 



Fig. 23 — Altoirea laterală în lemn cu crescătură oblică: 

a — efectuarea crestăturii oblice în portaltoi; b — altoiul văzut din diferite 
poziţii; c — altoiul şi portaltoiul înainte de Îmbinare; d — altoiul introdus 
în crestătură, înainte de legare 

obţinută pe partea la care latura crestăturii de pe 
portaltoi este mai lungă. Pregătirea altoiului este 
similară cu cea arătată la despicătură cu deosebirea că, 
în cazul altoirii în crestătură, feţele penei trebuie 
începute mai jos de nivelul mugurelui bazai (nu de 
deasupra acestuia, ca la despicătură). 

După obţinerea penei, altoiul este retezat la 2—3 mm 
deasupra celui de al doilea sau al treilea mugure. Se 
introduce apoi în întregime pana altoiului in crestătura 
de pe portaltoi, prin împingerea forţată, astfel încît 
să coincidă perfect zona generatoare a altoiului de pe 
muchia groasă a penei, cu cea a portaltoiului. 

La sfîrşit altoiul are o poziţie oblică faţă de axul 
portaltoiului. Urmează apoi legătura strînsă cu rafie, 
sau alt material de legat, pe toată lungimea crestăturii, 
efectuînd chiar 2—3 spire peste partea superioară a 
crestăturii. Se unge cu mastic peste legătură, acoperind 
bine marginile crestăturii, precum şi capătul superior 
al altoiului. 

B. Altoirea In crestătură dreaptă. La această variantă 
de altoire, crestătura de pe portaltoi are marginile 
egale ca lungime pe ambele laturi. Pentru realizarea 
acestei crestături, briceagul se aşază cu tăişul în jos, In 
aşa fel încît formează cu axul portaltoiului un unghi 
de 90 grade (în cruce). 

Altoiul în acest caz se pregăteşte la bază tot prin 
două secţiuni, însă cu ambele muchii perfect egale, 
care se îngustează uniform spre vîrful inferior al penei. 

Se are grijă ca să se aleagă un altoi cu diametrul egal 
cu lăţimea crestăturii practicate pe portaltoi sau cu cel 
mult 1—2 mm mai subţire. 

Introducerea altoiului în crestătura de pe portaltoi 
se face prin împingere, pînă cînd toată pana pătrunde 
în locaşul creat, iar zonele generatoare ale altoiului se 
suprapun cu cele ale portaltoiului. Urmează apoi legă- 

tura strinsă cu putere şi ungerea cu ceară de altoit, 
ca la varianta precedentă. 

* 

* * 

După altoire, primăvara în cazul ambelor variante, 
se retează portaltoiul cu circa 15 cm deasupra punctu¬ 
lui de altoire. După pornirea vegetaţiei trebuie supri¬ 
maţi toţi lăstarii care cresc din portaltoi pentru a nu 
concura altoiul. Lăstarii altoi se leagă de cep pentru 
a nu fi rupţi de vint. Dacă altoirea s-a făcut la inălţimea 
de 60—120 cm se va urinări formarea coroanei din cei 
2—3 lăstari ai altoiului. In cazul cînd altoirea s-a efectu¬ 
at aproape de colet (la suprafaţa solului) se v-a reţine 
numai un lăstar altoi puternic, care va forma trunchiul 
pomului, iar ceilalţi lăstari (1—2) se vor ciupi la cîteva 
frunze. 

La sfirşitul lunii iulie şi începutul lunii august se 
suprimă cepul (se retează oblic) exact deasupra punctu¬ 
lui de inserţie al altoiului. Rana rămasă după scoaterea 
cepului se unge cu mastic. 

9.2.7. ALTOIREA SUB COAJĂ ÎN „CAP DE ALTOIRE" 

Prin această metodă se pot altoi portaltoi şi ramuri 
cu grosime relativ mare, de la 1,5 la 6 cm diametru şi 
chiar mai mare, pînă la 8—10 cm. Altoirea sub coajă 
este uşor de efectuat chiar pentru începători, iar prin¬ 
derea la altoire este mai mare decît la altoirile In lemn 
(copulaţie, triangulaţie, despicătură, crestătură laterală 
etc.); dezavantajul altoirii sub coajă însă constă 
în faptul că altoii pot fi dezbinaţi mai uşor de vînt 
chiar după prindere, întrucît nu sînt încrustaţi în 
lemn. Aceste cazuri sînt însă rare. 

O condiţie principală pentru reuşita altoirii sub 
coajă este ca portaltoiul să aibă seva pornită încît 

desprinderea cojii de pe lemn să se facă foarte uşor. 
De aceea, epoca optimă pentru această altoire începe 
în a doua jumătate a lunii aprilie şi se prelungeşte 
pînă în luna mai. In această perioadă portaltoii sînt 
porniţi în creştere, avînd lăstari şi frunze destul de 
mari. 

Altoii trebuie să fie însă în repaus complet, adică 
ramurile anuale recoltate la începutul iernii să fie 
păstrate in locuri răcoroase, însă umede, pină în mo¬ 
mentul altoirii, incît mugurii să nu fie umflaţi sau 
porniţi în creştere. în acest scop la controalele care 
se fac asupra ramurilor altoi la locul de stratificare, dacă 
spre primăvară se constată că temperatura se ridică 
peste 4—5°C, iar mugurii tind să se umfle, ramurile 
altoi se trec în gheţării sau în camere frigorifice, unde 
temperatura se menţine scăzută, între 2 şi 4°C. 

După ce se constată că altoii au fost bine păstraţi, 
au mugurii sănătoşi, iar coaja de la portaltoi se des¬ 
prinde uşor, se poate începe altoitul. 

Pregătirea portaltoiului se face în modul următor: 
Se stabileşte înălţimea şi zona în care se face altoirea, 
fie în trunchi la 60—120 cm — dacă diametrul acestuia 
nu depăşeşte 6—8 cm, fie în ramurile primului etaj 
al coroanei dacă trunchiul este prea gros. în locul ales, 
unde coaja trebuie să fie netedă şi fără ramificaţii late¬ 
rale, se retează portaltoiul cu ajutorul ferăstrăului de 
mînă. Retezarea se face la fel ca în cazul altoirii în- 
despicătură (perpendicular pe direcţia axului pentru 
ca rana să fie cit mai mică). Rana făcută de ferăstrău 
este netezită apoi cu ajutorul cosorului bine ascuţit. 

într-un cap de altoire astfel pregătit se pun 2—3 altoi, 
în funcţie de grosimea portaltoiului. 

Cind portaltoiul este subţire, de 2—6 cm, se pun doi 
altoi aşezaţi faţă în faţă, iar dacă este mai gros, peste 
6 cm diametru, se pot pune 3 altoi într-un capăt de 

altoire, repartizaţi la distanţe egale pe circomferinţa 
secţiunii din capătul portaltoiului. 

Pentru fiecare altoi se face cite un locaş. în acest 
scop, se face o tăietură în coaja portaltoiului, lungă 
de 4—5 cm. Pentru aceasta se prinde briceagul în 
mîna dreaptă, apucîndu-1 de miner între degetul mare 
şi ultimele 3 degete (mijlociu, inelar şi mic); degetul 
arătător rămînînd întins pe muchia lamei. Se aşază 
apoi lama briceagului cu virful tăişului la 4—5 cm mai 
jos de capătul portaltoiului retezat şi apăsînd puternic 
cu degetul arătător pe muchia lamei, se trage în sus 
de briceag (perpendicular pe secţiunea din capătul 
portaltoiului (tăind coaja pînă la lemn sub forma 
unei incizii) (fig. 24). în momentul cînd se termină 
incizia (înainte de a ridica briceagul), altoitorul mişcă 
puţin lama briceagului prin răsucire la dreapta şi la 
stînga, pentru a dezlipi puţin colţurile cojii tăiate (la 
capătul superior al inciziei). De-a lungul inciziei însă 
coaja rămîne deocamdată nedezlipită pînă la pregătirea 
altoiului — cu scopul de a preveni ofilirea ţesuturilor 
generatoare de sub coajă. Se trece apoi la pregătirea 
altoiului. 

Există trei moduri de pregătire a altoiului: o metodă 
simplă şi două metode perfecţionate. In cele ceurmează 
prezentăm metoda simplă şi numai o metodă perfec¬ 
ţionată care este cea mai indicată. 

Metoda simplă. Modul de lucru pentru fasonarea 
altoiului este asemănător cu cel prezentat la altoirea 
în copulaţie, cu deosebirea că secţiunea se face mai 
lungă (peste dublu), adică de 4—5 cm. Se prinde 
ramura altoi în mîna stingă, ţinîndu-se strîns prin faţa 
corpului, iar cu briceagul din mîna dreaptă se efectuează 
o pană cu o singură faţă; tăietura se face opus unui 
mugure dinspre bază, începînd-o de la cca 1 cm mai 
sus de nivelul acestuia şi terminînd-o mai jos cu 4—5 

Fig. 24 — Modul de lucru pentru efectuarea inciziei în coaja 

sub coajă în cap de altoire: 


portaltoiului la altoirea 


a — executarea crestăturii la capătul portaltoiului; b — altoiul în diferite poziţii şi portaltoiul pregătiţi 
pentru altoire; c — introducerea altoiului sub coaja portaltoiului; d — legarea altoirii 





























cm, fără a răsuci mina cu briceagul în timpul executării 
tăieturii. Se obţine astfel o secţiune perfect plană, 
iar ramura altoi se retează la 2—3 mm deasupra celui 
de al treilea mugur. 

După pregătirea altoiului, se dezlipeşte ceaja portal- 
toiului cu ajutorul spatulei briceagului, printr-o alune¬ 
care uşoară de o parte şi de alta a inciziei numai pînă 
la jumătatea tăieturii in vederea introducerii altoiului. 

Atragem atenţia supra faptului că nu trebuie frecat 
de multe ori lemnul portaltoiului cu spatula briceagu¬ 
lui pentru dezlipirea cojii, deoarece se Inlătuiă stiatul 
generator şi se compromite prinderea. Ducă desprinde¬ 
rea cojii se face greu, înseamnă că nu s-a făcut incizia 
pînă la lemn (este prea superficială) şi trebuie făcută 
incizia mai adîncă; ori este posibil ca seva să nu circule 
încă bine şi trebuie să se aştepte cîteva zile. Dacă seva 
circulă bine, recomandăm ca să nu se mai procedeze 
deloc la dezlipirea cojii, ci să se desprindă numai puţin 
colţurile cojii în momentul cînd s-a tei minat incizia 
pe portaltoi. In acest caz altoiul pregătit este Împins 
puţin forţat sub coaja, aceasta desprinzîndu-se sii.guiă, 
atît cît să aibă loc altoiul (nu mai mult). Autorul a 
obţinut cele mai bune rezultate fără dezlipirea cojii cu 
spatula briceagului. 

In raport cu grosimea portaltoiului se aşeza 2 — 3 
asemenea altoi şi îndată se face legarea cu rafie, prinzînd 
deodată cei 2—3 altoi. Legătuia se începe de la cejâtul 
superior al portaltoiului, avlrd giijă să se ocolească 
mugurii altoilor care au pătruns sub coajă (mugurele 
opus secţiunii bazale). După aceea se face ungerea 
cu ceară de altoit, acoperind cu un stiat subţire legă¬ 
tura de rafie din dreptul fiecărei crestături, capătul 
portaltoiului şi capetele altoilor. 

Metoda perfec\ionată. Aceasta se aseamănă pînă la 
un punct cu metoda simplă; grosimea portaltoilor 

fiind aceeaşi, lungimea şi grosimea altoi lor, modul de 
efectuare a legăturii şi ungerea cu mastic. Deosebirea 
metodei perfecţionate faţă de cea simplă constă In 
mărirea suprafeţei de contact între zona generatcaie 
a altoiului şi cea a portaltoiului, în scopul giăbirii 
procesului de sudare (concieştere) rr.ai rapidă a celcr 
doi parteneri. Acest lucru se efectuează în nu dul urmă¬ 
tor: la ramura altoi se face o tăietuiă piezişă, lungă 
de 4—5 cm şi opusă unui mugure de la bază, ca şi în 
cazul metodei simple. După aceasta, prin tăiere cu 
briceagul se înlătură o porţiune de coajă de o parte 
şi de alta a mugurelui, pentru a descoperi zona genera¬ 
toare, lăsînd neatinsă o fîşie de coajă pe linia verticală 
a mugurelui bazai (fig. 25). Coaja trebuie îndepărtată 
numai pînă la zona generatoare, adică se taie epiderma 
cu un strat foarte subţire verde, făiă a tăia şi din lemn. 
Atragem atenţia, în special începătorilor, că tăierea 
prea adîncă a cojii, luînd şi lemn, este dăunătoare. 
Tăind corect, aşa cum am subliniat, rezultă o fîşie de 
coajă neatinsă pe linia verticală a mugurelui — lată 
de cea 3 mm. Ramura altoi apoi este scurtată la 3 
muguri, obţinîndu-se astfel altoiul fasonat. 

După aceasta, se introduce altoiul sub coaja portal¬ 
toiului, ca şi în cazul altoirii sub coajă simplă; se are 
grijă însă să se centreze bine altoiul, astfel îneît porţi¬ 
unile dezgolite să fie acoperite de marginile cojii portal¬ 
toiului (de o parte şi de alta a inciziei), iar fîşia de 
coajă neatinsă să rămînă exact pe linia tâietuiii (inciziei) 
făcută în portaltoi. Mai departe se face legarea cu rafie 
şi ungerea cu mastic ca la metoda precedentă. La sfîrşi- 
tul operaţiei de ungere cu mastic, în cazul ambelor 
metode folosite, se recomandă ca în fiecare cap de 
altoire să se pună cîte o apărătoare de^chită pentru 
a preveni aşezarea păsărilor direct pe altdi. Apărătoarea 

Fig. 25 — Schema altoirii sub coaja perfec¬ 
ţionată în cap de altoire: 

a — portaltoiul pregătit; b — altoiul cu prima 
tăietură văzută lateral; c — altoiul cu coaja În¬ 
depărtată pe ambele părţi ale spatelui penei; d — 
secţiune prin punctul de altoire 










se face în formă de arc, prinzîndu- 
se pe portaltoi cu două legături 
distanţate la 7—10 cm, pentru a-i 
asigura stabilitatea (fig. 26). 

9.2.8. ALTOIREA SUB COAJĂ 

LATERALĂ ÎN „T“ CU RAMURĂ 
DETAŞATĂ 

In funcţie de epoca aleasă, 
pentru această altoire se folosesc fie 
porţiuni de ramuri anuale cu 2—4 
muguri în stare de repaus, fie lăstari 
cu ţesuturile lignificate, avînd gro¬ 
simea de 5—6 mm diametru. Port- Aşezarea 

altoii utilizaţi pot avea un diame- va păsSiloMa 0 aî- 
tru variabil, de la 1—6 cm. Această toirea sub coajă în 
metodă de altoire se aplică în coroa- cap de altoire 
na pomilor, pentru completarea 
unor ramificaţiicare lipsesc de-a lungul ramurilor prin¬ 
cipale de schelet, cu scopul de a-1 îmbrăca. Pe 
fiecare ramură se fac semne cu creta alternativ 
de o parte şi alta la 30—40 cm, unde urmează 
să se grefeze cîte un altoi la fiecare semn (deci mai 
mulţi altoi pe fiecare ramură). In cazul portaltoilor 
mai tineri, al căror trunchi este sub formă de tijă 
înaltă, neramificaţi şi cu diametrul ? e 1—2cm, această 
altoire se aplică direct pe trunchi la Înălţimea de for¬ 
mare a coroanei, grefîndu-se un singur altoi. 

Una din condiţiile principale pentru reuşita acestei 
altoiri este ca portaltoiul să aibă curentul de sevă activ, 
aşa încît coaja să se poată dezlipi cu uşurinţă. 

Operaţia altoirii se poale face în două epoci distincte: 

a) primăvara tirziu, după pornirea sevei, adică la 
sfirşitul lunii aprilie şi în luna mai, folosind ca altoi 
ramuri anuale recoltate la începutul iernii şi păstrate 
în stratificare pînă la altoire; 

b) la sfirşitul verii , în perioada 20 iulie — 10 septem¬ 
brie, folosind ca altoi lăstarii din aceeaşi vară, cu 
ţesuturi lignificate, care se prelevează de pe planta 
mamă în momentul altoitului şi li se îndepărtează 
imediat frunzele; este indicat să se folosească pentru 
altoire cu precădere lăstarii la care s-a format deja 
mugurele terminal. 

Cînd altoirea se efec tuează primăvara, al toi i pornesc 
în creştere la cîteva zile după altoire. în cazul tind 
se face la sfirşitul verii, altoii se prind, dar nu pornesc 
în creştere; ei rămîn în stare de repaus pînă în primă¬ 
vara următoare. în cazul acesta însă, pornirea în 
creştere primăvara se face cu mai multă intensitate, 
obţinîndu-se lăstari mai viguroşi. 

Tehnica altoirii în „T“ cu ramură detaşată este 
următoarea: la locul stabilit pe portaltoi se alege o 
zonă cu coaja netedă şi fără ramificaţii, pe care se fac 
două incizii perpendiculare una pe alta, în formă de 
„T“, adică se face o incizie transversală cu lungimea 
de 10—12 mm şi una longitudinală, 30—40 mm, de 
jos în sus, perpendiculară pe prima. Recomandăm ca 
incizia transversală să fie făcută în formă de semilună 
(semicerc) şi cu lama briceagului aşezată puţin încli¬ 
nată, pentru a asigura o alipire mai bună a celor doi 
parteneri în punctul de întîlnire a celor două incizii. 

înainte de a scoate briceagul din incizia longitudinală, 
adică în punctul de întîlnire cu cea transversală, se 
mişcă puţin lama briceagului cu tăişul în dreapta şi 
stînga pentru a dezlipi coaja numai la cele două colţuri. 

Altoiul este reprezentat printr-o ramură^ scurtă sau 
o porţiune de ramură cu 4 muguri cind altoirea se face 
pe trunchi sau cu 2—3 muguri cînd se practică altoirea 
pe ramuri în coroană. In primul caz este nevoie de 
4 muguri necesari formării coroanei. Porţiunea bazală 
a lăstarului sau a ramurii nu se foloseşte ca altoi, 
deoarece mugurii sînt incomplet dezvoltaţi. De asemenea, 
nu se folosesc nici vîrfurile in cazul că sînt crude. Dar 
aceste virfuri cu ţesuturile lignificate şi mugurii complet 
formaţi se pot folosi cu mult succes, maialesla speciile 
pomicole care-şi încetează creşterea mai timpuriu 
(vişin, cireş, coacăz, agriş etc). 

Pregătirea altoiului se face exact ca pentru altoirea 
sub coajă în cap de altoire, adică fie sub formă de pană 
simplă (cu o singură faţă), lungă de 3—5 cm, fie sub 
formă de pană perfecţionată, aşa cum s-a arătat la 
altoirea precedentă. 

In cazul altoirii sub coajă laterală în „T“ cu ramură, 
recomandăm insă ca secţiunea penei să înceapă chiar 
de la baza unui mugure, adică sub pernuţa mugurelui. 
Mugurele respectiv se suprimă, iar pernuţa formează 
un fel de umăr ce se va alipi de portaltoi chiar sub 
tăietura transversală a „T“-ului, obţinîndu-se rezultate 
mai bune decît cele normale (fig. 27). 

Altoiul astfel pregătit este introdus puţin forţat 
sub coaja cu colţurile dezlipite; acesta, avînd ţesuturi 
lignificate, pătrunde mai uşor decîl în cazul altoirii 
In ochi dormind. După introducerea altoiului cu toată 
secţiunea penei sub coajă, se efectuează legătura cu 
rafie şi apoi se face ungerea cu mastic peste legătură 
şi în capătul altoilor (fac excepţie alloii pregătiţi din 
partea terminală a ramurii sau lăstarului care nu mai 
au tăietură, avînd mugurele chiar în vlrf). 

Fig. 27— Altoirea sub coajă laterală în „T“ cu 
ramură detaşată: 

a — modul de efectuare a secţiunii altoiului lnceplnd de 
la pernuţa unui mugure; 6, c — efectuarea inciziilor în 
formă de „T“ pe portaltoi ; d — introducerea altoiului 
sub coajă 























9.2.9. ALTOIREA SUB COAJĂ LATERALA ÎN „L“ 

CU RAMURĂ DETAŞATĂ 

Această metodă se foloseşte pentru garnisirea (îmbră- 
carea cu altoi) a ramurilor de schelet golaşe (degarnisite) 
— care nu au ramificaţii laterale pe lungi porţiuni în 
coroană. De asemenea, se foloseşte pentru altoirea 
pomilor maturi la care se urmăreşte păstrarea vechiului 
schelet al coroanei. 

Grosimea optimă a ramurilor portaltoiului în zona 
de altoire trebuie să fie de aproximativ 4—6 cm. Ga 
altoi se folosesc ramuri anuale cu grosimea de 5—7 mm 
recoltate la începutul iernii şi păstrate cu atenţie în 
locuri reci pînă In momentul altoirii. 

Epoca optimă pentru altoirea sub coajă în „L“ este 
primăvara în aprilie şi începutul lunii mai, cînd coaja 
portaltoiului respectiv se desprinde cu uşurinţă, adică 
după pornirea sevei. 

Tehnica de altoire este următoarea: în zona unde 
trebuie făcută altoirea (pe ramura groasă) se alege o 
porţiune cu coaja netedă, fără răni şi fără ramificaţii 
sau spini. Apoi pe partea laterală (în stînga sau în 
dreapta ramurii) se face cu briceagul un locaş în coajă. 
Acest locaş trebuie să aibă forma de „L“ sau „L“ întors 
( F”) compusă la început din două incizii perpendiculare 
una pe alta. In acest scop se prinde briceagul de altoit 
în mîna dreaptă şi orientînd lama cu tăişul spre coajă 
jse face prima incizie lungă de 3—4 cm, adîncă pînă 
a lemn şi oblică faţă de verticală. Apoi se face cea de a 
doua incizie perpendiculară pe prima şi mai scurtă — 
de numai 1 cm. Această a doua incizie se face tot pînă 
la lemn şi întîlneşte pe prima intr-un unghi drept. 
Punctul de întîlnire al acestora trebuie să fie la aproxi¬ 
mativ 5—6 mm mai jos de capătul superior al primei 
incizii. 

Atragem atenţia că în punctul de lntllnire coaja 
trebuie să fie străpunsă pînă la lemn de către tăişul 
briceagului, fără a depăşi însă tăietura longitudinală. 
Se scoate apoi o porţiune de coajă triunghiulară. Pentru 
aceasta se aşază tăişul lamei pieziş (secant) faţă de 
coajă, cu vîrful în punctul unde s-a început a doua 
incizie şi se taie coaja pieziş pînă se ajunge în capătul 
superior al primei incizii (fig. 28), acest triunghi de 
coajă tăiată pieziş cade, lăsînd lemnul descoperit 
complet numai pe o suprafaţă de cîţiva milimetri 
pătraţi. 

Cu ajutorul spatulei briceagului se desface apooi 
colţul cojii în punctul de întretăiere al celor două 
incizii, în vederea introducerii altoiului. Este mai 
indicat însă ca această dezlipire a cojii să fie făcută 
după pregătirea altoiului, pentru a evita ofilirea ţesutu¬ 
lui cambial (generator). 

Altoiul se pregăteşte în modul următor: Ramura 
altoi se prinde în mîna stingă, aşa cum s-a arătat la 
metoda simplă de altoire sub coajă în cap de altoire. 
La bază se secţionează sub formă de pană cu o singură 



Fig. 28 — Modul de efectuare a locaşului pe portaltoi la altoirea 
laterală sub coajă în „L“: 


a — efectuarea inciziei oblice lungi; b — efectuarea inciziei scurte per¬ 
pendiculară pe prima şi modul de tăiere a triunghiului de coajă; c — des¬ 
prinderea cojii cu spatula briceagului 

faţă lungă de 3—4 cm; deci mai scurtă decît la altoirea 
sub coajă în cap de altoire. Pe una din muchiile penei 
(dreapta sau stingă, în funcţie de dezlipirea cojii pe 
portaltoi) se face o a doua secţiune pe toată lungimea 
muchiei. Această a doua secţiune este perpendiculară 
pe planul primei secţiuni, adică în unghi drept şi se 
face numai pînă la lemn sau cel mult se ia numai o 
muchie foarte subţire (o fracţiune de milimetru). 
Lăţimea celei de a doua secţiuni trebuie să fie mai 
îngustă decît grosimea cojii portal toiului (ori cel mult 
egală). Pe dosul penei altoiului, adică pe partea mudhiei 
netăiate, se face a treia tăietură; insă de data aceasta 
se taie numai epiderma şi o parte din coajă, fără să 
se atingă lemnul, doar atît cît să se descopere ţesuturile 
generatoare (cambiale). In felul acesta, sub mugu- 
rele bazai rămîne o fîşie longitudinală de epidermă 
(coajă) neatinsă (fig. 29). 



Fig. 29 — Altoiul pentru altoirea în „L“ sub coajă: 

a — prima tăietură (secţiune) văzuţi lateral; b — prima tăietură 
văzută din faţă; c — a doua secţiune cu planul perpendicular 
pe prima; d — altoiul în secţiune orizontală in dreptul îpenei 

Altoiul se scurtează apoi deasupra celui de al doilea 
mugure şi se introduce oarecum forţat sub coajă în 
locaşul de pe portaltoi. Dacă este corect fasonat şi 
bine introdus în locaşul său, altoiul va prezenta urmă 
toarele caracteristici: prima secţiune şi cea mai lată 
se va suprapune şi lipi pe lemnul portaltoiului — pe 
porţiunea de pe care s-a dezlipit coaja literei „L“; 
a doua secţiune (cea de pe muchia penei) va fi lipită 
pe marginea cojii 'nedesprinse a port-altoiului; iar a 
treia tăietură (unde s-a dezvelit stratul generator) 
este acoperită de porţiunea de coajă desprinsă a portal¬ 
toiului. 

După ce altoiul a fost aşezat în locaşul său, se face 
fixarea lui, prin baterea cu ciocanul a unui cuişor sau 
a unui ac cu gămălie (nu se mai leagă). Acest cuişor 
trebuie să pătrundă prin colţul cojii portaltoiului, 
prin altoi şi să se înfigă adînc în lemnul portaltoiului 
(Kg. 30). 

Pe o ramură golaşă a portaltoiului sau a pomului 
degarnisit se pot grefa mai mulţi altoi distanţaţi la 
cca 40—50 cm unul de altul. Toţi altoii trebuie să fie 
orientaţi oblic, cu vîrful în afară, adică spre exteriorul 
coroanei pomului portaltoi. Se recomandă totodată 
ca mugurele din" capătul altoiului să fie îndreptat^ în 

[os (către suprafaţa solului), pentru a preveni creşterea 
lăstarilor lacomi. 

După fixarea altoiului se face ungerea cu mastic a 
tăieturilor făcute cu ocazia altoitului. 

9.2.10. ALTOIREA SUB COAJĂ LATERALĂ ÎN „D“ 

SAU „D INVERSAT * CU RAMURĂ DETAŞATĂ 

Altoirea în „D“ se utilizează în aceleaşi cazuri ca şi 
la altoirea în „L“, adică pentru îmbrăcarea unor ramuri 
de schelet degarnisite şi pentru realtoirea pomilor 
maturi cu păstrarea scheletului coroanei. Această 
metodă prezintă avantajul că se pot altoi portaltoii 
cu ramuri mai groase, adică cu diametrul de 6—30 cm 
şi chiar mai mult; în plus, se realizează de la început 
o mai bună fixare sau stabilitate a altoiului. 

Epoca optimă de altoire este în a doua jumătate a 
lunii aprilie şi începutul lunii mai, îndată după acti¬ 
varea circulaţiei sevei şi cînd coaja portaltoiului se 
desprinde cu uşurinţă, folosind însă altoi în stare de 
repaus, adică cu mugurii neumflaţi. Pentru aceasta, 
la fel ca în cazul tuturor altoirilor cu ramuri sub coajă, 
trebuie recoltate ramuri anuale (groase de 5—6 mm) 
la începutul iernii şi păstrate în condiţii de umiditate 
normală, aeraţie şi temperatură de 1—4°C pînă în 
momentul altoitului. In general, dacă temperatura în 
locul de stratificare a ramurilor altoi se ridică, acestea 
se trec în gheţării. 

Altoiul este format dintr-o porţiune de ramură anuală 
cu 2 muguri şi trebuie fasonat la bază în formă de pană 
cu două feţe (ic), asemănător cu cel de la altoirea în 
des picătură şi cu cel de la altoirea în crestă tură late¬ 
rală dreaptă. Lungimea penei trebuie să fie însă mai 
mică (2,5—3 cm), mai ales pentru portaltoii mai subţiri. 

Modul de lucru pentru fasonarea altoiului este identic 
cu cel arătat la altoirea în despicătură ; cele două muchii 

ale penei trebuie să fie însă egale ca grosime. Spre 
deosebire de altoirea în despicăturâ, în cazul altoirii 
în „D“ sub coajă nu se mai lasă mugure pe nici un» 
din muchiile penei. 

Pregătirea locaşului altoiului pe portaltoi se faci* 
în forma literei „D normal** sau „D inversat 41 procedînd 
în modul următor: Pe ramura groasă, într-o zonă cu 
coaja netedă unde urmează să se aplice altoirea şi 
anume lateral dreapta sau lateral stînga, se face, cu 
briceagul sau cu cosorul, o tăietură dreaptă In coajă 
plnă la lemn lungă de 3—4 cm (fig. 31). Tăietura se 



Fig. 31 — Pregătirea portaltoiului pentru altoirea laterală sub 
coajă în „D“: 

a — poziţia de lucru la incizia longitudinală; b — poziţia briceagului pentru 
detaşarea semicercului de coajă; c şi d — desprinderea cojii cu briceagul 
universal sau cu briceagul ocular 

face în sensul lungimii ramurii. Urmează o tăietură 
curbă cu tăişul briceagului pieziş, încît să se scoată 
o bucată de coajă în forma literei „D“ sau „D“ inver¬ 
sat. Partea aceasta, curbă, a tăieturii trebuie să pri¬ 
vească înafara coroanei. Tăietura curbă se face în dreptu 1 
treimei mijlocii a inciziei drepte, deci înălţimea literei 
„D“, adică bucla arcului de cerc trasat prin tăiere va 
fi de 1—1,3 cm, reprezentînd exact o treime din cei 
3—4 cm cit reprezintă incizia dreaptă. Această tăietură 
se face totdeauna pieziş, în coajă, pentru a nu descoperi 
cilindrul central (lemnul) decît pe o porţiune lungă 
de 5—6 mm (corespunzător grosimii altoiului) şi lată 
rle numai 3 mm. 

Modul de lucru pentru pregătirea locaşului pe port- 
altoi este următorul: se prinde briceagul de altoit cu 
mîna dreaptă, apucînd minerul între degetul mare şi 
celelalte degete, în afară de degetul arătător care ră- 
mîne întins pe muchia lamei. Se îndreaptă tăişul lamei 
perpendicular pe coaja portaltoiuhii şi, ajăsînd cu de¬ 
getul arătător pe muchia lamei, se trage de briceag 
în sensul lungimii ramurii portaltoi pînă cînd rezultă 
o incizie (tăietură) dreaptă, lungă de 3—4 cm şi adîncă 
pînă la lemn. Pentru tăietura curbă se prinde briceagul 
cu toate degetele lungi ale mîinii (făcută pumn), în 
afară de degetul mare, care rămîne liber. Se aşază 
vîrful tăişului la cca 1 cm mai jos de capătul superior 
al inciziei longitudinale, sprijinind mîna în acelaşi 
timp în degetul mare. Poziţia briceagului faţă de su¬ 
prafaţa cojii trebuie să fie secantă (piezişă). Cu lama 
briceagului aşezată astfel se taie coaja pieziş în formă 
de semicerc (bucla literei ,,D“), descoperind lemnul 
numai pe o suprafaţă de cîţiva milimetri. 

Se dezlipeşte apoi coaja în locul unde trebuie introdus 
altoiul , folosind spatula briceagului sau o pană netezită- 
lustruită, făcută din lemn de esenţă tare. Pentru dez- 

lipirea cojii respective se înfige spalula briceagului sau 
pana de lemn sub coajă, în partea opusă buclei literei 
„D“, deci sub partea de mijloc a inciziei longitudinale. 

Urmează introducerea altoiului, fasonat aşa cum s-a 
arătat mai înainte. Altoiul se înfige forţat împingînd 
puternic sub coajă, dar cu atenţie pentru a nu stră¬ 
punge sau rupe coaja; el trebuie să aibă o poziţie 
orizontală, iar mugurele să fie îndreptat spre pămînt. 
Dacă alunecarea altoiului sub coajă se face cu greutate, 
se poate bate cu un ciocănel (fig. 32). Străpungerea 
cojii are loc cînd pana altoiului este prea lungă (cînd 
depăşeşte 3—4 cm); cînd ramura portaltoi este prea 
subţire şi cînd se folosesc altoi prea groşi. 



Fig. 32 — Modul de introducere şi fixare a altoiului la altoirea 
în „D“ sub coajă: 


a — introducerea altoiului sub coajă cu mina; b — baterea forţată a al¬ 
toiului cu ciocanul; c — retezarea porţiunii strivite, cu ajutorul foarfecii; 
d — ruperea mugurelui cu poziţie superioară; e — fixarea altoiului prin 
baterea unui cuişor 

După introducerea altoiului nu mai este nevoie să 
se lege cu rafie sau tei, deoarece coaja portaltoiului 
este suficient de groasă pentru asigurarea stabilităţii 
altoiului. In cazul însă cirid altoiul nu este fixat bine, 
recomandăm să se bată un cuişor de 2—3 cm, care 
trece prin coaja portaltoiului şi prin altoi, ajungînd 
în cilindrul central al portaltoiului (în lemn). Acest 
cuişor sau ac cu gămălie rămîne permanent fixat şi 
nu se mai scoate niciodată; el va fi acoperit prin creş¬ 
terea altoiului. 

Urmează apoi ungerea cu mastic a locului de altoire 
şi a capătului altoiului. 

Pe o ramură groasă a portaltoiului se pot grefa 
mai mulţi altoi la distanţă de 30—50 cm unul de altul, 
începînd de la bază spre vîrf. 

9.3. GRUPA ALTOIRILOR PRIN APROPIERE 

Această grupă de metode cuprinde altoirile la care 
atît portaltoiul cît şi altoiul sînt plante întregi în 
momentul altoirii. In aceste cazuri, altoiul rămîne 
prins de planta mamă (de rădăcinile sale) şi după al¬ 
toire şi se va detaşa („înţărca 44 ) mai tîrziu, abia după 
realizarea sudurii cu portaltoiul. In unele cazuri însă, 
cînd altoirea se practică între ramurile aceluiaşi pom 
(altoirea în arc sub coajă) ori altoirea între două ramuri 
vecine (cazul gardurilor fructifere), separarea celor doi 
parteneri nu se mai face deloc. 

Una din condiţiile principale pentru reuşita tuturor 
altoirilor prin apropiere este ca altoiul şi portaltoiul, 
ori cite o ramură din fiecare partener, să fie atît de 
apropiaţi încît să poată fi puşi în contact (alipiţi şi 
legaţi). 

Epoca de altoire prin apropiere se suprapune cu 
perioada de vegetaţie, adică începe prin avara ia por¬ 
nirea sevei şi se continuă pînă toamna, eînd încetează 
circulaţia sevei. In unele cazuri (exemplu altoirea prin 
apropiere în încrustaţie), altoirea se poate face şi la 
începutul primăverii, înainte de declanşarea vegetaţiei. 
Cele mai bune rezultate, adică o concreştere mai rapida 
şi o sudură mai bună, se obţin cînd altoirea se face în 
prima parte a perioadei de vegetaţie, adică din aprilie 
pînă în iunie. 

In cadrul altoirilor prin apropiere se pot distinge 
trei subgrupe de metode: 

a) Altoirea prin apropiere laterală . în acest caz, 
vîrful portaltoiului sau al ramurilor ce se altoiesc rămîn 
întregi. Altoiul este reprezentat în majoritatea căzui iler 
printr-o plantă întreagă, dar în unele cazuri pcate 
aparţine portaltoiului însuşi. In această subgrupă sînt 
incluse mai multe variante şi anume: altoirea prin 
apropiere laterală simplă, laterală perfecţionată (cu limbi 
de îmbinare), laterală prin încrustaţie, laterală sub 
coajă etc. 

b) Altoirea prin apropiere in cap. Caracteristic la 
această subgrupă de altoiri prin apropiere este faptul 
că în momentul altoirii se retează portaltoiul, iar altoiul 
rămîne cu vîrful netăiat şi este altoit la capătul retezat 
al portaltoiului. Din această subgrupă fac parte urmă¬ 
toarele variante: altoirea prin apropiere simplă în cap, 
prin apropiere perfecţionată în cap, prin încrustaţie 
în cap etc. 

c) Altoirea prin apropiere in arc. La toate altoirile 
care fac parte din această subgrupă, altoiul aparţine 
portaltoiului însuşi şi este format dintr-o ramură sau 
lăstar care este arcuită în sus, la care se retează vîrful 
(sau nu după caz) şi este forţat să se sudeze spre a 
completa un gol în coroană (o ramură lipsă). In cazul 


128 


pomilor tineri, roşi de iepuri şi care au îăsatri crescuţi 
din altoi, sub rosătură sau chiar din portaltoi, unul 
sau mai mulţi dintre aceştia pot fi arcuiţi în sus şi 
altoiţi prin apropiere mai sus, in porţiunea de coajă 
sănătoasă, deasupra rosăturii. Şi în acest caz se pot 
întilni mai multe variante de altoire. 

Altoirile prin apropiere nu sînt atît de frecvent folo¬ 
site ca altoirile cu muguri detaşaţi, ori ca cele cu ramuri 
detaşate. Pentru acest motiv, vom prezenta foarte pe 
scurt numai unele variante dintre altoirile prin apro¬ 
piere. 

9.3.1. ALTOIREA PRL\ APROPIERE LATERALĂ SIMPLĂ 

Epoca optimă de altoire este primăvara, de la sfîr- 
şitul lunii februarie şi se continuă şi după pornirea 
vegetaţiei. Este indicat ca atît planta altoi cît şi planta 
portaltoi să aibă grosimi egale sau apropiate în punctul 
unde se face altoirea. 

Tehnica de lucru: altoitorul prinde briceagul cu mîna 
dreaptă şi sprijinindu-se în degetul mare, taie cîte o 
placă de coajă lungă de 5—6 cm atît la altoi cit şi la 
portaltoi; astfel încît cele două tăieturi să fie la acelaşi 
nivel, faţă în faţă şi exact de aceeaşi lungime. Tăietura 
se începe cu baza tăişului lamei briceagului şi se ter¬ 
mină la vîrful lamei care taie prin alunecare între 
lemn şi coajă (fig. 33). Cînd lama briceagului a ajuns 
la limita superioară a tăieturii (la distanţa de 5—6 cm 
de la punctul de începere) se răsuceşte puţin lama bri¬ 
ceagului în afară, spre epidermă, pentru a detaşa com¬ 
plet placa de coajă. După ce s-au făcut cele două secţiuni 
exacte la ambii parteneri, se apropie una de alta pînă 
ce se suprapun zonele generatoare ale altoiului cu ale 

Fig.~33 — Altoirea prin apropiere laterală simplă: 

a — aşezarea briceagului cu baza lamei în punctul unde începe secţiunea; 
b — sflrşitul secţionării; c — secţiunile de pe altoi şi portaltoi cu coaja 
înlăturată; d — punerea în contact a altoiului cu portaltoiul şi începutul 

legării 


portaltoiului şi apoi se leagă strîns eu rafie, tei sau 
fir de bumbac. Peste legătură se unge apoi cu ceară 
de altoit. 

9.3.2. ALTOIREA PRIN APROPIERE LATERALĂ 
PERFECŢIONATĂ 

Epoca de altoire este aceeaşi ca şi la altoirea prece¬ 
dentă, iar tehnica de lucru asemănătoare, cu urmă¬ 
toarele deosebiri: cînd se taie plăcile de coajă, atit 

la altoi cît şi la portaltoi, trebuie tăiat şi cîte o porţiune 
subţire de lemn; apoi pe faţa fiecărei secţiuni, atît 
la altoi cît şi la portaltoi, se face cîte o incizie piezişă 
în lemn spre măduvă, astfel ca să rezulte cîte o limbă 
(la fel ca la altoirea în copulaţie perfecţionată, pe 
treimea mijlocie a fiecărei secţiuni). La altoi, de exemplu, 
incizia se face de jos în sus, iar la portaltoi de sus în 
jos (ori viceversa), astfel încît cele două limbi să poată 
fi îmbinate (fig. 34). 

După efectuarea celor două limbi, altoitorul apropie 
cei doi parteneri, petrece limba altoiului pe după cea 
a portaltoiului şi împinge în sens contrar pînă cînd 
aceste două limbi se îmbină, iar cele două secţiuni se 
suprapun perfect. Urmează legătura făcută strîns şi 
ungerea cu mastic peste legătură în zona de altoire. 

9.3.3. ALTOIREA PRIN APROPIERE LATERALA SUB COAJĂ 

Această altoire se utilizează pentru garnisirea unor 
ramuri de schelet golaşe, mai ales la formele de coroane 
artistice (palmete, candelabre etc.) şi chiar la formele 
clasice de coroane cu ramuri degarnisite pe porţiuni 
mari. Se poate utiliza cu uşurinţă în cazurile cînd spre 
baza ramurilor respective au apărut lăstari tineri sau 
există ramuri anuale. 

Aceşti lăstari sau ramuri tinere folosite ca altoi 
trebuie să fie mult mai subţiri decît ramura de schelet, 
care va îndeplini rolul de portaltoi. Altă condiţie esen¬ 
ţială pentru reuşita altoirii este ca seva să circule bine 
pentru a se putea dezlipi coaja cu uşurinţă de pe lemn. 

Tehnica altoirii: locul de altoire pe ramura de schelet 
golaşă se alege mai sus de lăstarul sau ramura ce se va 
folosi ca altoi. Pe locul ales se fac apoi cu briceagul 

Fig. 34 — Altoirea prin apropiere laterală perfecţionată: 

a — efectuarea limbii de îmbinare pe altoi; b — efectuarea limbii pe 
portaltoi; c — îmbinarea altoiului cu porlaltoiul; d — efectuarea'legăturii 


două incizii transversale în coajă pînă la lemn. Distanţa 
dintre cele două incizii este de 5—6 cm. Se face apoi 
o a treia incizie longitudinală, care trebuie să le unească 

Fig. 35. Altoirea laterală prin apropiere sub coajă: 

a — efectuarea tăieturilor în coaja portaltoiului; b — dezlipirea cojii; 
c — altoiul şi portaltoiul înainte de îmbinare; d — altoiul şi portaltoiul 
îmbinaţi, înainte de legare 


pe cele transversale, exact la jumătatea lor (fig. 35). 
Cu ajutorul spatulei briceagului se dezlipeşte apoi 
coaja de o parte şi alta a inciziei longitudinale, creind 
astfel un locaş pentru altoi. 

Pregătirea lăstarului sau a ramurii altoi se execută 
ca în cazul altoirii, prin apropiere laterală simplă. 
Adică pe lăstarul ales ca portaltoi şi la înălţimea cores¬ 
punzătoare locului de altoire, exact în faţa locaşului 
creat, se taie din coaja altoiului o fîşie lată de cîţiva 
milimetri şi lungă de 5—6 cm (lungime exactă cu 
distanţa dintre cele două incizii făcute pe ramura de 
schelet, folosită ca portaltoi). 

Altoiul astfel pregătit este apropiat şi introdus cu 
porţiunea fasonată sub coaja portaltoiului şi legat 
strins cu rafie. Legătura se face în formă de spirală 
pe toată lungimea tăieturii făcută pe portaltoi şi de¬ 
păşind cu 1—2 spire cele două incizii transversale 
de pe acesta. 

9.3.4. ALTOIREA PRIN APROPIERE SOIPLĂ ÎN CAP 

Această altoire se poate folosi cînd cei doi parteneri 
au grosimi aproximativ egale sau cînd planta altoi 
este cu puţin mai groasă decît portaltoiul în punctul 
de altoire. Cea mai indicată epocă de altoire este pri¬ 
măvara timpuriu, înainte de pornirea plantelor în ve¬ 
getaţie (20 februarie — 30 martie). 

Planta altoi se pregăteşte în modul următor: într-o 
zonă cu coaja netedă, se alege punctul de altoire şi 
se face o tăietură transversală şi puţin oblică în sus 
spre măduvă, adică de 4—8 mm (în funcţie de grosi¬ 
mea plantei altoi). Această incizie pătrunde spre inte¬ 
rior în lemn cca o trime din grosimea altoiului (fig. 36 
a şi b). Se aşază apoi lama briceagului cu cca 2,5—3 cm 
mai jos, cu tăişul orientat tot pieziş în sus şi către 
partea interioară a primei tăieturi. Apoi se trage cu 
putere de briceag, imprimîndu-i o mişcare de tăiere 
piezişă în sus şi către dreapta, astfel ca vîrful lamei 
să întîlnească partea interioară a primei tăieturi, iar 
porţiunea de coajă şi lemn să cadă (fig. 36 c). A rezultat 
astfel un locaş pe altoi format din cele două tăieturi 
piezişe, dintre care tăietura inferioară este mai lungă 
(fig. 36 d). 

Planta care serveşte ca portaltoi se retează şi se 
fasonează la capătul superior, sub forma locaşului făcut 
de altoi. Retezarea se face la înălţimea corespunză- 
soare locaşului, printr-o secţiune oblică, piezişă, lungă 
de 3—3,5 cm, deci puţin mai lungă pentru început 
decît cea de pe altoi. Această secţiune trebuie situată 
faţă în faţă ca locaşul de pe portaltoi. Apoi după ce 
s-a efectuat această secţiune oblică lungă, se execută 
o a doua secţiune, tot oblică, în sus, opusă primei sec¬ 
ţiuni şi mai scurtă (4—8 mm). 

Fig. 36 —- Altoirea prin apropiere simplă în cap: 

a — începerea tăieturii transversale In altoi; b — terminarea tăieturii transversale în altoi: c — executa¬ 
rea celei de a doua tăieturi în altoi; d —altoiul şi portaltoiul înainte de îmbinare; e —îmbinarea altoiu¬ 
lui cu portaltoiul 



























Dacă planta portaltoi este ceva mai subţire decît 
planta altoi, retezarea şi fasonarea penei se face puţin 
mai sus faţă de nivelul locaşului de pe altoi (cu cîţiva 
centimetri), deoarece este necesară o uşoară arcuire 
a acesteia pentru îmbinarea mai sigură a celor doi 
parteneri. 

După ce s-a fasonat capătul portaltoiului, se face 
aplecarea lui şi introducerea în locaşul făcut pe planta 
altoi, avînd grijă să se suprapună zonele generatoare 
(stratul verde de sub coajă) cel puţin pe o parte a 
secţiunilor (fig. 36 e). Se efectuează apoi legătura strînsă 
avînd grijă să nu se mişte cei doi parteneri în zona 
de contact; iar după aceasta se unge cu ceară de altoit. 

Mai tîrziu, pe măsură ce legătura tinde să producă 
ştrangularea, se face slăbirea acesteia, urmînd ca după 
prinderea şi concreşterea celor doi parteneri, să se facă 
înţărcarea altoiului, aşa cum se va arăta la îngrijirile 
altoiului. Toţi lăstarii care apar pe portaltoi trebuie 
suprimaţi pe măsură ce apar. 

9.3.5. ALTOIREA PRIN APROPIERE ÎN ARC SUB COAJĂ 

Această altoire se utilizează în unele cazuri pentru 
salvarea pomilor tineri, roşi de iepuri, ori pentru plan¬ 
tele lemnoase, la care datorită unor accidente s-a dis¬ 
trus coaja pe o mare parte din circumferinţa trunchiului. 
In aceste situaţii, altoirea în arc sub coajă se face 
după pornirea circulaţiei sevei, cînd coaja se desprinde 
cu uşurinţă. Această metodă de altoire se poate prac¬ 
tica numai dacă sub zona rănită există o ramură 
tînără sau un lăstar. 

Tehnica altoitului (fig. 37): deasupra porţiunii rănite, 
roase de iepuri, ori degarnisite şi pe partea unde există 
mai jos o ramură sau lăstar, se face o incizie în coajă, 
în forma literei „T“ răsturnată. Incizia se face pînă 

la lemn şi este constituită 
dintr-o tăietură transversală 
lungă de circa 10—12 mm şi 
o a doua tăietură longitudina¬ 
lă de cca 3 cm, făuctă la 
partea superioară a celei trans¬ 
versale. Apoi cu spatula bri¬ 
ceagului se desprind numai 
colţurile cojii la punctul de 
întîlnire al celor două tăie¬ 
turi. 

Pregătirea lăstarului sau 
ramurii altoi existent sub zona 
rănită se face astfel: cu cîţiva 
centimetri mai sus de nivelul 
locaşului făcut pe portaltoi, 
lăstarul sau ramura altoi se 
retează pieziş printr-o secţiune 
oblică (asemănătoare celei făcute la altoi rea în copulaţie 
simplă). Această secţiune trebuie făcută pe partea 
opusă unui mugure sau unui lăstar anticipat, iar faţa 
secţiunii să fie orientată către locaşul în formă de „T“ 
răsturnat. Dacă secţiunea efectuată pe altoi nu este 
perfect plană, se reface printr-o nouă tăietură cu 1—3 mm 
mai jos. 

Altoiul fiind pregătit astfel este apoi arcuit uşor, 
aducîndu-1 sub nivelul inciziei transversale şi după 
aceea trebuie împins uşor sub coajă, de-a lungul inciziei 
verticale, pînă cînd suprafaţa secţiunii altoiului se 
suprapune pe lemnul portaltoiului. Urmează legatul 
cu rafie. Trebuie avut girijă că ramura altoi fiind arcuită 
poate ieşi cu uşurinţă de sub coajă; de aceea, pînă 
se începe legatul, se prinde altoiul şi portaltoiul deodată 



Fig. 37 — Altoirea prin 
apropiere în arc snb 
coajă: 

o — vlrful altoiului fasonat; 
b — altoiul şi portaltoiul 
înainte de îmbinare ;c — lega¬ 
rea altoirii după îmbinare 

cu mina stingă şi se ţin strîns pînă se leagă primele 
spire de rafie. Legătura se începe de jos în sus şi se 
ocoleşte mugurele opus secţiunii sau lăstarul care rămîne 
în dreptul legăturii. După legare se poate face ungerea 
cu ceară de altoit; aceasta însă nu este obligatorie. 
Mai degrabă este necesară, încă înainte de începerea 
vegetaţiei, netezirea marginilor rosăturii sau ale rănii 
făcute pe trunchi şi ungerea acesteia primăvara tim¬ 
puriu cînd s-a constatat rana făcută. 


10. MĂSURI DE ÎNGRIJIRE NECESARE 
DUPĂ ALTOIRE ÎN PRIMII ANI DE VIAŢĂ 
AI ALTOIULUI 


După altoire trebuie luate o serie de măsuri care 
privesc asigurarea prinderii, formarea sudurii şi con- 
creşterea bună între altoi şi portaltoi, evitarea stran¬ 
gulărilor produse de legăturile făcute la altoi, stimu¬ 
larea creşterii rapide a altoilor, combaterea concurenţei 
de creştere dintre lăstarii care cresc din portaltoi şi 
cei ai altoiului, dirijarea creşterii altoilor pentru for¬ 
marea coroanei sau completarea acestora, grăbirea in¬ 
trării pe rod a altoilor etc. 


10.1. ÎNGRIJIRILE APLICATE DUPĂ ALTOIRILE 
CU MUGURI DETAŞAŢI 

Lucrările de îngrijire ce trebuie aplicate după aceste 
altoiri sînt în funcţie de epoca în care se face altoirea 
şi de metoda folosită. In general, imediat după altoire, 
se aplică aceleaşi lucrări care au fost arătate la altoirea 
în ochi dormind (pag. 64—66). 

10.2. ÎNGRIJIRILE APLICATE DLTA ALTOIRILE 
CU RAMURI DETAŞATE 

Dat fiind faptul că majoritatea altoirilor cu ramuri 
detaşate se fac primăvara, mugurii acestor altoi încep 
să crească după cîteva zile sau săptămîni. Mugurii 
portaltoilor folosiţi însă încep să crească înaintea altoilor 
sau o dată cu aceştia. Desigur că în această situaţie 
mugurii portaltoiului fiind „la ei acasă“ pornesc mai 
viguros în vegetaţie, cresc mai rapid şi, dacă nu se 
iau măsuri, sufocă altoii. 

Pentru stimularea creşterii altoilor trebuie să se su¬ 
prime toţi mugurii şi lăstarii care cresc direct din port- 
altoi. Această operaţie se face cît mai repede posibil 
şi anume primăvara timpuriu, în faza de umflare a 
mugurilor portaltoiului sau în faza iniţială de creştere 
a lăstarilor, cînd aceştia au 2—3 cm. Suprimarea acestora 
se face prin tăiere sau rupere de la bază. Pe măsură 
ce apar alţi lăstari din portaltoi, suprimarea lor se 
repetă de 2—3 ori. 

O altă lucrare importantă este dirijarea creşterii 
lăstarilor care cresc din altoi în funcţie de înălţimea 
la care s-a aplicat altoiul, astfel: 

a) La altoii grefaţi în apropiere de suprafaţa solului 
după pornirea în creştere a celor 2—3 muguri ai altoiu¬ 
lui se lasă să crească numai unul (cel mai viguros), 
de regulă cel terminal, care se conduce vertical şi 
drept pentru a forma trunchiul viitorului pom şi mai 
tîrziu ramurile coroanei, ceilalţi lăstari din altoi se 
ciupesc la 3—4 frunze adevărate pentru a contribui 
la vindecarea rănii — ei urmează să fie suprimaţi mai 
tîrziu şi anume la sfîrşitul lunii iunie. Dacă pe lăstarul 
altoi ales, care creşte vertical, apar lăstari anticipaţi 
la subsuoara frunzelor, se face suprimarea acestora pe 

măsură ce apar, pe toată înălţimea trunchiului (50— 
120 cm), în funcţie de destinaţia pomilor (pentru livezi 
intensive, ori clasice, ori plantaţii de aliniasment). Cînd 
acest lăstar vertical reţinut depăşeşte cu 20 cm înălţimea 
trunchiului se face ciupirea vîrfului crud, spre a sti¬ 
mula apariţia unor lăstari anticipaţi pe această porţiune 
de 20 cm. După ce aceşti lăstari anticipaţi ating 
lungimea de 15—25 cm, se aleg numai cîţiva (3—4) 
pentru formarea primelor ramuri de schelet ale coroanei; 
ei trebuie să fie distanţaţi la 7—12 cm unul de altul. 
Restul lăstarilor anticipaţi, fiind de prisos, se taie 
de la bază. 

b) La altoii grefaţi la înălţimea de formare a coroanei 
se reţin toţi lăstarii porniţi din mugurii altoiului, pentru 
a forma primele ramuri de schelet ale coroanei pomului. 

c) In cazul altoilor puşi în ramurile groase de 
schelet ale pomilor maturi, se lasă să crească la fiecare 
altoi numai cîte un lăstar. Ceilalţi lăstari daţi din 
acelaşi altoi se ciupesc la cîteva frunze, nu se suprimă, 
ei tratîndu-se astfel cu scopul de a contribui la vinde¬ 
carea rapidă a rănii şi de a-i transforma în ramuri de 
rod ori de semischelet. 

O lucrare deosebit de importantă este controlarea 
legăturilor şi a stării masticului (cerei de altoit), începînd 
din momentul cînd altoii au început să crească. Ca 
urmare, cînd se constată că altoii încep să fie gîtuiţi 
din cauza legăturilor, acestea trebuie desfăcute sau 
tăiate şi refăcută o legătură mai slabă. Dacă ceara 
de altoit a curs din cauza căldurii sau a crăpat, iar 
rănile nu s-au vindecat, se face ungerea din nou cu 
ceară de altoit (înseamnă că iniţial ceara n-a avut o 
compoziţie corespunzătoare). 

Scoaterea sau înlăturarea definitivă a legăturilor se 
face atunci cînd se consideră că altoii s-au sudat bine 
pe portaltoi şi nu mai este pericol de dezbinare a lor. 

io.3. Îngrijirile aplicate plantelor 

DUPĂ ALTOIRILE PRIN APROPIERE 


Atît altoiul cît şi portaltoiul sînt lăsaţi să crească 
amîndoi o anumită perioadă de timp — mai lungă sau 
mai scurtă — în funcţie de epoca de altoire, de ritmul 
de realizare a sudurii între ei etc. După 2—3 săptămîni 
de la pornirea vegetaţiei trebuie supravegheate atent 
legăturile pentru a nu produce strangulări, slăbind 
legăturile sau refăcîndu-le cînd se observă tendinţa 
de pătrundere în coajă a firelor legăturii. 

In timpul vegetaţiei, după constatarea prinderii la 
altoire, cea mai mare atenţie trebuie acordată deea- 
pirării (retezării) portaltoiului şi apoi separării altoiului 
de planta mamă. 

a) Retezarea (decapitarea) portaltoiului. La altoirea 
prin apropiere în cap, retezarea portaltoiului efectuîn- 
du-se în momentul altoirii, operaţia este rezolvată de 
la început. La altoirile prin apropiere laterală însă 
operaţia se face treptat. In cazul altoirii făcute la 
începutul vegetaţiei, operaţiile de reducere a portaltoiului 
încep după circa două-trei săptămîni de la altoire. 
In acel moment se retează parţial vîrful axului şi al 
ramurilor principale. După 8—12 zile se face o nouă 
scurtare a ramurilor principale la 10—20 cm deasupra 
inserţiei lor pe ax. Cînd se observă că sudura în punctul 
de altoire este sigură, se începe şi scurtarea treptată 
a axului portaltoiului (de 2—3 ori succesiv), astfel 
încît ultima retezare să se facă în luna august; această 
ultimă retezare se face în ras deasupra locului de altoire 
şi se unge cu mastic în vederea asigurării calusării rănii 
(vindecării parţiale) pînă la venirea iernii. 

b) „ înţărcarea “ (separarea) altoiului. Această ope¬ 
raţie se referă la întreruperea legăturii altoiului de 
planta mamă din care a provenit şi care i-a asigurat 

hrana necesară pînă în momentul sudării cu portaltoiul. 
Operaţia de „înţărcare 41 se face de regulă după un an 
de la altoire, însă dacă se constată că sudarea şi con- 
creşterea altoiului cu portaltoiul s-a făcut complet, 
separarea se poate efectua şi mai repede. 

Operaţia „înţărcării 44 altoiului se face treptat prin 
incizii sau crestături din ce în ce mai adînci la cîţiva 
milimetri sub punctul de altoire. Altfel, la prima crestă¬ 
tură se îndepărtează o porţiune de coajă cu cîţiva 
milimetri de lemn; după 10—15 zile, crestătura trebuie 
reîmprospătată şi adîncită pînă dincolo de măduva 
lemnului, iar după alte 10—15 zile se face suprimarea 
totală şi ungerea cu ceară de altoit a rănii. In felul 
acesta, din cele două plante întregi cu afinitate mai 
redusă a rezultat o singură plantă altoită. Mai departe 
se are grijă ca eventualii lăstari care cresc din port- 
altoi să fie suprimaţi. Altoiul se conduce pentru for¬ 
marea coroanei după regulile cunoscute. 


11. ALTOIREA ŞI SUPRAALTOIREA 
POMILOR MATURI 


In grădinile gospodăriilor individuale există o serie 
de pomi maturi, semisălbatici sau din soiuri locale, 
cu fructe de calitate inferioară, care prin altoire pot 
da recolte mari şi frumoase numai în 2—4 ani. In 
alte cazuri (chiar în unele plantaţii ale unităţilor socia¬ 
liste) există pomi maturi din soiuri depăşite, care nu 
mai corespund cerinţelor pielii. Aceşti pomi pot fi 
altoiţi sau supraaltoiţi în două moduri: 

a) retezînd toate ramurile coroanei din apropierea 
bazei şi altoindu-le în cap; 

b) păstrînd ramurile principale de schelet şi grefînd 
altoii de-a lungul acestora. 


11.1. ALTOIREA ŞI SUTRAALT01REA FĂRĂ 

PĂSTRAREA SCHELETULUI PRIN RETEZAREA 
COROANEI 

Acest procedeu este mai indicat în cazul pomilor 
mai tineri, adică cu dimensiuni mai reduse, la care 
ramurile principale ale coroanei au diametrul sub 6 
—8 cm. In acest caz şarpantele se retează la distanţa 

de 40—60 cm de punctul de inserţie al lor pe trunchi. 
Apoi la fiecare ramură retezată se grefează în cap 
2—3 altoi, alegînd metodele cele mai corespunzătoare, 
în funcţie de diametrul ramurii retezate. Astfel, la 
ramurile cu diametrul de aproximativ 2—4 cm se 
foloseşte altoirea în triangulaţie, în despicătură şi sub 
coajă în cap de altoire; dacă grosimea este de 4—6 cm 
poate utiliza altoirea în despicătură şi sub coajă; iar 
atunci cînd diametrul ramurii ce trebuie altoită este 
de 6—8 cm, se aplică numai altoirea sub coajă, grefînd 
3 altoi în capătul de altoire. La aceste grosimi altoirea 
în despicătură nu este recomandată deoarece produce 
răni mari, greu de vindecat. 

Modul de lucru şi epoca de altoire este identic cu 
cel arătat la altoirile cu ramură detaşată (capitolul 9). 
După altoire se iau măsuri de îngrijire, care vizează 
slăbirea legăturilor, suprimarea repetată a lăstarilor 
care cresc din portaltoi şi bineînţeles dirijarea altoilor 
pentru formarea noii coroane după principiile generale. 
Refacerea coroanei durează 3—5 ani, după care se 
obţin recolte mari, ca într-o livadă aflată în plină 
perioadă de rodire. 


11.2. ALTOIREA ŞI REALTOIREA POMILOR 
CU PĂSTRAREA SCHELETULUI 

Procedeul acesta este foarte eficient pentru pomii 
maturi la care diametrul ramurilor principale şi se¬ 
cundare de schelet (şarpante şi subşarpante) depăşeşte 
6—8 cm. în aceste cazuri pomii au vîrsta de 10—50 ani 
şi este indicat să se păstreze şarpantele şi subşarpantele, 
iar de-a lungul fiecărei ramuri să se grefeze lateral 
un număr mai mare de altoi, garnisind astfel toată 

coroana cu altoi. Avantajele acestui procedeu sînt 
foarte mari, întrucît coroana pomului se reface numai 
în 2—3 ni şi se obţin recolte mari din soiurile recent 
altoite. 

Epoca optimă de altoire este primăvara, după ce 
curentul de sevă este puternic (sfîrşilul lunii martie, 
începutul lunii mai), cînd coaja portaltoiului se poate 
dezlipi cu uşurinţă. 

Pomul matur care serveşte ca portaltoi se pregăteşte 
în ziua altoitului, ca în figura 38, astfel: 

— Se aleg şi se păstrează toate şarpantele, iar dintre 
subşarpante numai cele cu poziţie corectă, dispuse la 
distanţe de 40—50 cm una de alta şi cu aşezare bilateral- 
alternă; 

— Se suprimă de la inel (de la bază) toate ramurile 
de rod, de semischelet şi chiar de schelet (de ordinul III) 
situate pe şarpantele rezervate; 

— Şarpantele alese se scurtează la vîrf în punctul 
unde au diametrul de 4—5 cm şi coaja netedă; 

— Subşarpantele se retează cu ferăstrăul la distanţa 
de 20—40 cm de punctul lor de inserţie în punctele 
unde au diametrul de 4—6 cm. Dacă sînt mai groase 
se pot lăsa mai lungi; 

— Către vîrful fiecărei şarpante (mai jos de capătul 
retezat) se lasă cîte o ramură mică de semischelet 
care va servi ca „trăgătoare de sevă“, ele vor fi su¬ 
primate mai tîrziu în cursul vegetaţiei după prinderea 
şi întărirea altoilor; 

— De o parte şi alta a şarpantelor, lateral începînd 
de la vîrf spre bază, din 50 în 50 cm, se fac semne 
cu creta (bilateral altern), în locurile unde nu există 
subşarpante. De asemenea, se fac aceleaşi semne şi 
pe subşarpantele rămase mai lungi. In dreptul acestor 
semne precum şi în capetele ramurilor scurtate se vor 
face altoiri. 

coroana cu altoi. Avantajele acestui procedeu sînt 
foarte mari, întrucît coroana pomului se reface numai 
în 2—3 ni şi se obţin recolte mari din soiurile recent 
altoite. 

distanţe de 40—50 cm una de alta şi cu aşezare bilateral- 
alternă; 

— Se suprimă de la inel (de la bază) toate ramurile 
de rod, de semischelet şi chiar de schelet (de ordinul III) 
situate pe şarpantele rezervate; 

— Şarpantele alese se scurtează la vîrf în punctul 
unde au diametrul de 4—5 cm şi coaja netedă; 

— Subşarpantele se retează cu ferăstrăul la distanţa 
de 20—40 cm de punctul lor de inserţie în punctele 
unde au diametrul de 4—6 cm. Dacă sînt mai groase 
se pot lăsa mai lungi; 

s.c. 



Fig. 38 — Altoirea şi realtoirea pomilor maturi cu păstrarea 
scheletului: 

A — pregătirea pomilor prin suprimarea ramurilor de ordinul III şi scur¬ 
tarea şarpantelor şi subşarpantelor: a — semne pentru locul altoilori r.t. 
— ramuri trăgătoare de sevă. B — segment dintr-o şarpantă realtoită: d — 
altoire In „D“ ; l — altoire sub coajă in „L“ ; s.c. — altoire sub coajă în cap 


Ca metode de altoire se folosesc la alegere, unele 
dintre cele prezentate deja la capitolul 9 şi anume: 
altoirea sub coajă în cap, altoirea în despicătură, altoirea 
laterală sub coajă în „L“ sau „L inversat" şi altoirea 
în „D“ sau „D inversat". 

Ca altoi se folosesc ramuri anuale groase de 6—7 mm, 
recoltate la începutul iernii şi păstrate în locuri reci 
pînă la altoire. 

Altoirea fiecărei şarpante (ramuri principale) se în¬ 
cepe de la vîrf spre bază astfel: 

— Se netezeşte cu cosorul capătul retezat de ferăstrău, 
iar după aceea se pun doi altoi după metoda de altoire 
in despicătură, ori sub coajă în cap (varianta perfec¬ 
ţionată, pag. 112). 

— Pe treimea sau jumătatea superioară a şarpantei, 
unde diametrul acesteia este sub 6 cm, se foloseşte 
metoda de altoire în „L“ sau „Linversat“ (vezi pag. 119) 

— Mai spre bază, unde ramura este mai groasă, cu 
diametrul de peste 6—7 cm, se altoieşte după metoda 
de altoire In „D“ sau în „D inversat 14 (vezi pag. 123). 

In toate cazurile altoirii laterale sub coajă se are 
grijă ca altoii să fie orientaţi către exteriorul coroanei 
şi să fie fixaţi prin baterea unui cuişor. 

— Capetele subşarpantelor retezate se altoiesc la 
fel ca vîrfurile şarpantelor, adică In despicătură sau 
sub coajă în cap. 

La toate altoirile se face ungerea cu mastic, începînd 
de la vîrf spre bază şi avînd grijă să nu se atingă altoii 
grefaţi mai jos. 

In timpul vegetaţiei se dau o serie de îngrijiri şi 
anume: se face slăbirea legăturilor de la capetele de 
altoire, deslegarea completă a acestora după dezvoltarea 
altoilor; suprimarea repetată a tuturor lăstarilor care 
cresc din portaltoi pe ramurile de schelet, imediat 
ce au început să crească, pentru a nu concura altoii 
şi pentru a nu-i sufoca. 

O atenţie specială trebuie acordată altoilor în creştere, 
astfel: 

— Dintre lăstarii care apar la vîrful şarpantelor şi 
în capetele de altoire ale subşarpantelor se lasă numai 
cîte unul pentru asigurarea prelungirii, iar restul se 
ciupesc la 6—7 frunze adevărate cînd au atins lungimea 

de 25—30 cm, pentru a-î transforma in ramuri de 
rod şi de semischelet. 

— Lăstarii de la altoii laterali şi care au tendinţa 
de creştere verticală se ancorează înclinîndu-se lateral 
şi orietnaţi spre exteriorul coroanei, cu scopul de a 
evita îndesirea coroanei şi de a le grăbi fructificarea. 

în anul următor (după un an de creştere a altoilor), 
primăvara timpuriu, se face corectarea poziţiei acestora, 
prin dirijări, înclinări sau scurtări, după caz. De ase¬ 
menea, trebuie suprimate ramurile care au crescut din 
portaltoi şi care eventual au scăpat controlului din 
primul an. 

După 2—3 ani de la altoire, coroana este refăcută 
şi pomii reîncep din plin rodirea. 


12. ALTOIREA LĂMÎIUL UI 
Şl PORTOCALULUI 


Lămîiul şi portocalul se pot altoi pe următorii port- 
altoi: portaltoiul franc (obţinuţi din seminţele soiurilor 
cultivate ori pe cale vegetativă), lămîiul trifoliat (Pon- 
cirustrifoliata), bigaradierul (portocalul cu fruct amar), 
mandarinul etc. 

Pentru altoire se folosesc mai multe metode, în 
funcţie de grosimea portaltoiului şi anume: altoirea 
în ochi, altoirea cu ramură detaşată (în triangulaţie, 
în despicătură, în crestătură laterală în lemn, sub coajă 
în cap de altoire, sub coajă laterală în ,,T“). 

a) Altoirea In ochi este cea mai utilizată metodă în 
altoirea plantelor citrice la noi în ţară. Ea poate fi 
aplicată în orice timp al anului la plantele cultivate 
în apartamente, cu condiţia să se dezlipească coaja 
cu uşurinţă, adică să circule bine seva. Cea mai indi¬ 
cată epocă este însă în lunile mai şi iunie. Rezultate 
bune se obţin şi la altoirea din august-septembrie. 

Modul de lucru este identic cu cel prezentat la 
altoirea în ochi dormind (pag. 54), dar eu condiţia 
obligatorie ca ochiul altoi să fie scos fără lemn sau cu 
o foiţă extrem de subţire numai în dreptul mugurelui. 
Un alt lucru important este ca lăstarul altoi să aibă 
conturul rotund în secţiune şi cu mugurii bine dezvol- 

taţi; de aceea se aleg porţiunile mai vechi ale lăsta¬ 
rului (2—3 ani). Porţiunea anuală totdeauna are 
contur unghiulos în secţiune. Sub nici un motiv nu se 
folosesc pentru altoirea în ochi lăstari cu contur unghiu¬ 
los, pentru că nu se poate scoate scutul de coajă al 
mugurelui fără lemn decît cu mare greutate. In acelaşi 
timp, chiar dacă s-ar reuşi acest lucru nu se poate 
realiza un contact intim între altoi şi portaltoi, ră- 
mînînd un spaţiu cu aer sub mugurele altoi şi ca urmare 
se compromite concreşterea celor doi parteneri şi deci 
prinderea. 

La altoirea în ochi se recomandă ca portaltoiul să 
aibă diametrul de 6—15 mm în punctul de altoire, 
adică la înălţimea de circa 10 cm deasupra coletului. 

Dacă portaltoiul este mai gros de 15 mm se reco¬ 
mandă aplicarea altoirii cu ramură detaşată; sau se 
poate face altoirea şi în ochi, însă pe ramificaţiile 
principale ale tulpinii dacă aceasta este ramificată de 
jos. In cazul cînd are ramificaţii prea sus nu este 
indicată altoirea în ochi pe acestea, deoarece planta se 
înalţă prea mult pentru spaţiul limitat din aparta¬ 
ment. 

In momentul altoitului este indicată scurtarea vîr- 
furilor de creştere ale portaltoiului. Prinderea la altoire 
se constată după 15—20 zile de la altoire. îndată după 
constatarea prinderii la altoire se recomandă retezarea 
portaltoiului la aproximativ 10—12 cm deasupra punc¬ 
tului de altoire. Dacă nu se face retezarea la timp, 
mugurele altoi, chiar dacă s-a prins, nu porneşte in 
creştere, rămînînd în stare dormindă. Cepul rămas dea¬ 
supra altoiului serveşte pentru legarea lăstarului ce va 
creşte din mugure. In anul următor cepul se suprimă; 
iar lăstarul altoi se ciupeşte la 5—6 frunze adevărate, 
cu scopul de a emite lăstari anticipaţi. Aceştia la 
rîndul lor se vor ciupi la fel cînd au circa 20—25 cm; 

se continuă cu ciupirile pînă se obţin a treia şi a patra 
generaţie de ramificaţii, pentru a asigura intrarea pe 
rod a lămîiului şi portocalului. 

b) Altoirea cu ramură detaşată se practică la port- 
altoii mai groşi de 15 mm. Dacă seva nu circulă bine 
şi nu se desprinde coaja cu uşurinţă se face o altoire 
în lemn: fie în triangulaţie (vezi pag. 93), fie în des- 
picătură (pag. ), fie în crestătură laterală (pag. 104). 

Dacă portalloiul este gros şi seva circulă bine se 
poate face o altoire sub coajă în cap de altoire sau o 
altoire laterală sub coajă în „T“ (pag. 108 şi 115). 

In toate cazurile, înălţimea de altoire să fie făcută 
cît- mai jos, adică la 10—15 cm deasupra coletului. 

In cazul altoirilor cu ramură detaşată, ca altoi se 
pot folosi şi lăstarii care au contur unghiulos, cu con¬ 
diţia să aibă mugurii complet dezvoltaţi. In aceste 
cazuri, altoiul este format dintr-o porţiune de lăstar 
cu 2—3 muguri însoţiţi de cîte o frunză din care se 
taie jumătate. 

13. ALTOIREA COACĂZULUI ŞI AGRIŞULUI 
COMBINATĂ CU DESPĂRŢIREA TUFELOR 
PENTRU OBŢINEREA FORMEI 
DE POMIŞOR 


Cultura arbuştilor fructiferi cu tijă tip pomişor devine 
tot mai interesantă şi economică, în condiţiile extinderii 
şi diversificării mecanizării în pomicultură. Coacăzul 
şi agrişul cresc în mod obişnuit în formă de tufă rami¬ 
ficată de la suprafaţa solului, ori aceasta îngreunează 
mult lucrările mecanice ale solului şi necesită foarte 
multă forţă de muncă pentru recoltarea fructelor. 
Pentru remedierea situaţiei, aceşti arbuşti pot fi con¬ 
duşi sub formă de pomişor, formă care, pe lîngă că 
facilitează mecanizarea lucrărilor şi în special recol¬ 
tatul fructelor cu ajutorul vibratorului sau prin scu¬ 
turare, are şi efect decorativ. 

Forma de pomişor se obţine prin altoirea arbuştilor 
pe tije de coacăz auriu (Ribes aureum). 

Ca metodă de altoire se foloseşte cu precădere altoirea 
laterală sub coajă cu ramură detaşată în „T“, care se 
efectuează în luna august; mai pot fi însă folosite 
altoirea în crestătură laterală şi altoirea în copulaţie 
perfecţionată, care se practică în luna februarie — în¬ 
ceputul lunii martie pentru realtoirea tijelor la care 
nu s-a prins altoiul grefat în august. 

Portaltoiul (coacăzul auriu) este înmulţit prin butăşire 
şi prin marcotaj. Plantele înrădăcinate se planează 

primăvara în şcoala de altoit la distanţe de 90 X 30 cm, 
unde se lasă să crească pînă la sfîrşitul vegetaţiei, fără 
vreo intetrvenţie de tăiere asupra tufei, în vederea 
fortificării sistemului radicular. 

In anul următor, la sfîrşitul iernii, adică după o 
perioadă de vegetaţie în şcoala de altoit, fiecare plantă 
portaltoi se retează de la suprafaţa solului pentru a 
stimula apariţia unor lăstari viguroşi (fig. 39). După 
retezarea tufei, încep să crească 5—6 lăstari din zona 
coletului. In momentul cînd aceştia au atins înălţimea 
de 15—20 cm, se face rărirea lor — adică se aleg cîte 
3 lăstari mai viguroşi care se lasă să crească la fie¬ 
care plantă, iar restul de 2—3 se suprimă de la bază. 
Scopul răririi este de a favoriza creşterea mai puternică 
a lăstarilor rămaşi. După rărire lăstarii rămaşi se muşu- 
roiesc la bază cu pămînt mărunt şi reavăn, eventual 



Fig. 39 — înmulţirea coacăzului şi agrişului prin altoire com¬ 
binată cu despărţirea tufelor: 

a — retezarea tulpinii portaltoiului; b — cele trei tije rnuşuroite la baza 
şi altoire la 50 cm; c — ramurile coroanei la fiecare tijă altoită; d 
cele trei tije după scoaterea lor din pămînt şi despărţire 

după o ploaie, pentru a favoriza apariţia rădăcinilor 
adventive şi deasupra coletului. Muşuroirea se repetă 
la interval de 8—10 zile, de două ori, pe măsură ce 
lăstarii se alungesc, astfel ca înălţimea totală a muşu¬ 
roiului să fie de aproximativ 25—30 cm. In timpul 
vegetaţiei trebuie suprimaţi toţi copilii care eventual 
apar la cei trei lăstari rezervaţi. 

Pe la jumătatea lunii august se face altoirea celor 
3 lăstari din fiecare tufă la înălţimea de aproximativ 
50—60 cm. Cele mai bune rezultate le dă altoirea 
laterală cu ramură detaşată în „T“. Ca altoi se folosesc 
lăstarii anuali cu mugurii bine dezvoltaţi. Prelevarea 
lăstarilor altoi se face în momentul altoirii, iar pentru 
evitarea ofilirii lor, li se îndepărtează imediat limbul 
frunzelor. 

Pentru altoire se folosesc porţiuni de lăstari cu 3 
muguri. Modul de lucru este identic cu cel prezentat 
la altoirea laterală sub coaja în „T“. După altoire se 
face legarea şi ungerea cu ceară de altoit. Pînă toamna 
nu se mai face nici o intervenţie asupra plantelor cu 
excepţia controlării legăturilor spre a nu produce stran¬ 
gulări (pag. 115). 

In luna februarie a anului următor, timpuriu, se 
face controlul prinderii la altoire. In mod normal se 
prind circa 80% din altoii grefaţi. Tijele la care nu 
s-a prins altoiul se realtoiesc folosind metoda de altoire 
în crestătură laterală în lemn ori altoirea în copulaţie 
perfecţionată. 

Realtoirea se face la aceeaşi înălţime de 50—60 cm. 
îngrijirile care se dau tijelor altoite şi realtoite sînt 
următoarele: 

— Tăierea la cep în luna februarie, scurtîndu-se 
vîrful fiecărei tije la cca 15 cm deasupra altoiului; 
se lasă astfel un cep de care mai tîrziu se vor lega 
lăstarii care cresc din altoi; 

— Suprimarea tuturor lăstarilor laterali din port- 
altoii care apar pe fiecare tije. 

— Efectuarea tratamentelor antiparazitare şi lucrarea 
solului de cile ori este nevoie. 

Pînă la sfîrşitul vegetaţiei fiecare tijă altoită formează 
cîte o coroană din trei ramuri, iar la partea inferioară 
în muşuroi formează numeroase rădăcini adventive. 

După căderea fruneleor se scoate fiecare tufă cu 
cele trei tije altoite şi se despart de lingă colet astfel 
incit fiecare tijă să aibă rădăcini suficiente. Tija prin¬ 
cipală din mijloc rămîne cu cele mai bogate rădăcini, 
incit este necesară sortarea plantelor şi plantarea pe 
categorii în parcele separate pentru uniformitate. 

